স্বা'মী বিদেশে কা'জ করে ঘা'ম ঝ;রাচ্ছে, স্ত্রী বাড়িতে বসে প্রে;মিকের সাথে ঘা'ম ঝ;ড়া'ছে! - AajBD.com\nAajbd Desk January 3, 2022\tNews 10,254 দেখা হয়েছে\nঢাকার ধামর’াইয়ে স্বা’মী প্রবা’সে কঠোর পরিশ্রম করে, মা’থার ঘাম পায়ে ফে’লে টাকা পা’ঠান স্ত্রীকে। এদিকে দেশে স্ত্রী আপ’ত্তিকর অব’স্থায় ধ’রা\nপ’রকীয়া প্রেমিকের স’ঙ্গে গৃহ’বধূর বিয়ে ঢাকার ধা’মর’াইয়ে দক্ষিণ আফ্রিকায় থাকা প্রথম স্বা’মীকে তা’লাক না দিয়েই প’র’কীয়া প্রে’মিকের স’ঙ্গে দ্বিতীয় বিয়ে দিয়েছেন গ্রাম’বাসী। শুক্রবার দুপুরে ওই প্রেমিক যুগ’ল একটি কক্ষের ভেতর আপ’ত্তিকর অবস্থায় ধ’রা পড়লে গ্রাম’বাসী এ ঘটনাটি ঘটায়।\nগ্রামবাসী জানান, স্বা’মী বিদেশে স্ত্রী-সন্তা’নের জন্য শরী’রের ঘাম ঝ’রাচ্ছেন আর এদিকে স্ত্রী প’রকী’য়ায় ম’ত্ত হয়ে আনন্দ ফু’র্তিতে দিন কা’টাচ্ছে। তাই আমর’া বি’ষয়টি সহজভাবে মেনে নিতে পারিনি। হাতেনাতে আপ’ত্তিকর অব’স্থায় তাদের আট’ক করে গ্রাম’বাসী মি’লে ওদের বি’য়ে প’ড়িয়ে দিয়েছি।\nওই গৃহ’বধূর দুটি শি’শুস’ন্তানও রয়েছে। ঘটনাটি ঘ’টেছে উপজে’লার সোম’ভা’গ ইউনিয়নে। একস’ঙ্গে দুই স্বা’মী থাকার ঘ’টনাটি এলা’কায় ব্যা’পক চাঞ্চ’ল্যের সৃ’ষ্টি করেছে বলে জানা গেছে।\nএলা’কাবাসী জানান, স্ত্রী ও তার দুই সন্তা’নের ভবি’ষ্যৎ সু’খের কথা ভে’বে কয়েক বছর আগে দ’ক্ষিণ আ’ফ্রিকা প্র’বাসে চলে যান ওই গৃহ’বধূর স্বা’মী। এ সুযো’গে একই গ্রামের শফিকুল ইসলাম সাবু (৪০) নামে ব’হু বিয়ে পা’গল এক ব্য’ক্তির স’ঙ্গে প’রকীয়া প্রে’মে জ’ড়িয়ে প’ড়েন ওই গৃহ’ব’ধূ।\nআগে ১০ কোটি টাকা নিয়ে স্বা’মী খুঁ’জছেন ডিভোর্সি না’রীরা!\nপরবর্তী পু,রুষের হা,রানো শ,ক্তি ফিরে পেতে ল’জ্জাবতী গাছ\nরাজ যাদের মনোরঞ্জন করাতেন তাদের বিষয়ে আমরা তথ্য পেয়েছি: ডিসি হারুন


বিশ্বকাপের দলে কেন ছিলেন না নাসির? – হককথা\nঢাকা: একেবারেই নতুন এক অভিজ্ঞতা হলো নাসির হোসেনের। দলের সঙ্গে থেকেও ম্যাচের পর ম্যাচ না খেলে বসে আছেন; এ রকম আগে কখনো হয়নি। সেই অনাস্বাদিত অভিজ্ঞতা তিনি পেলেন টি-টোয়েন্টি বিশ্বকাপে। হল্যান্ডের বিপক্ষে প্রথম ম্যাচে খেলার পর ড্রেসিংরুমেই কাটিয়ে দিলেন টানা ছয় ম্যাচ!\nনাসির কেন খেললেন না—এই প্রশ্ন ঘুরছে বিশ্বকাপ থেকেই। নিউজিল্যান্ডের বিপক্ষে শেষ ম্যাচের পর কোচ চন্ডিকা হাথুরুসিংহে কলকাতায় এর একটা ব্যাখ্যাও দিয়েছেন, ‘এটা টিম ম্যানেজমেন্টের সিদ্ধান্ত ছিল। আমরা মনে করেছি নাসিরের চেয়ে শুভাগত অলরাউন্ডার হিসেবে ভালো করবে, সে জন্যই ওকে নেওয়া।’ এ ছাড়া উইকেট, কন্ডিশন এবং প্রতিপক্ষ বিবেচনাতেও নাকি শুভাগতর চেয়ে পিছিয়ে ছিলেন নাসির।\nকোচের এই বক্তব্যের পরও নাসিরকে না খেলানো-সংক্রান্ত সব কৌতূহল শেষ হয়ে যায়নি। বরং প্রশ্ন উঠছে, টিম কম্বিনেশনে যদি নাসির না-ই আসবেন, তাহলে তাঁকে দলের সঙ্গে ভারতে নিয়ে যাওয়া হলো কেন? বিশ্বকাপের ১৫ জনের দলে নাসিরকে রাখাটা নির্বাচকদের সিদ্ধান্ত বলে ভারতে সাংবাদিকদের বলেছেন কোচ। প্রধান নির্বাচক ফারুক আহমেদ কাল তাঁর সেই দাবি উড়িয়ে দিয়ে বললেন, ‘এটা সম্মিলিত সিদ্ধান্তই ছিল। সীমিত ওভারের ক্রিকেটে বল হাতে কার্যকারিতা, বোলিং কোটা পূরণ করার সামর্থ্য, খেলোয়াড় হিসেবে অভিজ্ঞতা এবং দুর্দান্ত ফিল্ডিং সামর্থ্যের কারণেই টি-টোয়েন্টি বিশ্বকাপের দলে নেওয়া হয় নাসিরকে। এটা ঠিক যে নাসিরের টি-টোয়েন্টি সামর্থ্যে সন্তুষ্ট নন বলে কোচ প্রথমে আপত্তি করেছিলেন। কিন্তু বিস্তারিত আলোচনার পর বিষয়টা পরিষ্কার হয়ে যায় এবং হাথুরুসিংহেও নাসিরকে দলে নিতে রাজি হন।’ নাসিরকে মাত্র এক ম্যাচ খেলানোয় ক্ষোভ আছে নির্বাচক কমিটিরও।\nতা ছাড়া টিম কম্বিনেশনে যে নাসির শুরুতে ভালোভাবেই ছিলেন, তার প্রমাণ হল্যান্ডের বিপক্ষে প্রথম ম্যাচে তাঁকে দলে নেওয়া। কিন্তু প্রথম পর্বে ধর্মশালার ওই ম্যাচের পরই টি-টোয়েন্টি বিশ্বকাপে দর্শক হয়ে যান নাসির। ১৫ জনের দলে না থেকেও তাসকিন আহমেদের বিকল্প হিসেবে গিয়ে শুভাগত হোম সুপার টেনের শেষ তিনটি ম্যাচ খেলে ফেললেন। আর ড্রেসিংরুমে বসে থাকা নাসির হয়ে থাকলেন শুধুই আলোচনার বিষয়। দল থেকে সব আলোচনা-সমালোচনার একটাই জবাব ছিল—টিম কম্বিনেশনের কারণে খেলানো হচ্ছে না নাসিরকে। পরশু সকালে দেশে পৌঁছে বিমানবন্দরেও এই ব্যাখ্যাই দিয়েছেন অধিনায়ক মাশরাফি বিন মুর্তজা। তবে এদিন অধিনায়কের কথায় অন্য কিছুরই ইঙ্গিত ছিল, ‘কম্বিনেশনে নাসিরও আসতে পারত। আমি এতটুকুই বলব যে নাসিরও হয়তো খেলতে পারত। কিন্তু সম্মিলিত সিদ্ধান্তটি ওকে খেলানোর পক্ষে ছিল না।’ নাসিরের প্রতি নিজের আস্থার কথাও অকপটে জানিয়েছেন অধিনায়ক।\nতাহলে নাসিরকে নিয়ে দ্বিধাবিভক্তিটা কোথায় ছিল? বিশেষ করে অন্যরা যখন একটার পর একটা ম্যাচে ব্যর্থ হচ্ছেন, নাসিরের অভিজ্ঞতার সুফল নেওয়ার চেষ্টা কি তখনো করা যেত না! গুঞ্জন আছে, কোচ চন্ডিকা হাথুরুসিংহের বিরাগভাজন হয়েই বিশ্বকাপে টানা ছয়টি ম্যাচ দর্শক হিসেবে পার করতে হয়েছে তাঁকে। প্রথম ম্যাচে সুযোগ পেয়েও কোচের প্রত্যাশা মেটাতে পারেননি। কোচের দৃষ্টিতে অমনোযোগী ছিলেন অনুশীলনেও। এসবের যোগ ফলেই নাকি হল্যান্ড ম্যাচের পর থেকে ড্রেসিংরুমের বাসিন্দা হয়ে যান নাসির। চূড়ান্ত একাদশ নির্বাচনে যেহেতু নির্বাচকদের করণীয় কিছু নেই এবং দলের সঙ্গে এবার কোনো নির্বাচক ভারতে যানওনি; মাঠের দল ঠিক করায় কোচ তাঁর নিজের ইচ্ছারই প্রতিফলন ঘটিয়েছেন।\nটি-টোয়েন্টি বিশ্বকাপে এমন অলস সময় কাটিয়ে এসে স্বাভাবিকভাবেই হতাশ নাসির। মুঠোফোনে এই প্রতিবেদককে বলছিলেন, ‘বিশ্বকাপে সব ম্যাচ খেলব, এমন আশা ছিল। কিন্তু যখন দেখলাম প্রথম ম্যাচের পর আমাকে বসে থাকতে হচ্ছে, খুবই খারাপ লেগেছে। কেউই চায় না ড্রেসিংরুমে বসে থাকতে।’ কেন বসে থাকতে হলো, সেই প্রশ্নে তিনি অবশ্য বেশ সতর্ক। আচরণবিধির কথা মাথায় রেখেই হয়তো টিম ম্যানেজমেন্টের স্লোগানটাই তুললেন কণ্ঠে, ‘টিম কম্বিনেশনের কারণেই খেলতে পারিনি। দল যা ভালো মনে করেছে, তাই করেছে।’\nভারতে সময়টা তাই খেলতে না পারার অতৃপ্তি নিয়েই কেটেছে। একেকটা মুহূর্ত এসেছে আর মনে হয়েছে, ‘ইস্! আমি থাকলে তো ওভাবে খেলতাম!’ তবে মাঠের বাইরের চিন্তা আর মাঠের চিন্তা যে সব সময় মেলে না, সেটা নাসিরের ভালো করেই জানা। এবারের ভারত সফর তাঁকে আরও ভালোভাবে দিয়েছে শিক্ষাটা, ‘খেলার দিনগুলোতে বেশির ভাগ সময় কোচের আশপাশে থেকেছি। ম্যাচের কোনো একটা পরিস্থিতিতে আমরা কীভাবে ভাবি আর কোচ কীভাবে ভাবেন বা কী চান, সেসব খুব ভালো বুঝতে পেরেছি। আমাদের চিন্তা আর কোচের চিন্তায় অনেক পার্থক্য থাকে।’ হাসতে হাসতে বলছিলেন, ‘পানি টানার সঙ্গে এই অভিজ্ঞতাটাও এবার নতুন হলো।’


উপাচার্যের বাসভবনে হামলায় জড়িতরা কোনোভাবেই ছাড় পাবে না: ওবায়দুল কাদের – BNN\nএপ্রিল ১০, ২০১৮ 733 No comment\nঢাকা: সরকারি চাকরির কোটা সংস্কার আন্দোলনের মধ্যে ‘রাজনীতির অন্ধ বিদ্বেষ’ ঢুকেছে বলে মনে করছেন আওয়ামী লীগের সাধারণ সম্পাদক ওবায়দুল কাদের। তিনি বলেছেন, ওই আন্দোলনের মধ্যে ঢাকা বিশ্ববিদ্যালয়ের উপাচার্যের বাসভবনে হামলায় জড়িতরা কোনোভাবেই ‘ছাড় পাবে না’। মঙ্গলবার সকালে বিশ্ববিদ্যালয় ক্যাম্পাসে উপাচার্যের বাসভবনের পরিস্থিতি নিজের চোখে দেখে সাংবাদিকদের সামনে এ কথা বলেন কাদের।\nতিনি বলেন, একাত্তরের ২৫ মার্চ অপারেশন সার্চ লাইটের রাতে ঢাকা বিশ্ববিদ্যালয়ে অনেক হত্যাযজ্ঞ চললেও ভিসির বাসভবন সেদিন আক্রান্ত হয়নি। অথচ স্বাধীনতার ৪৭ বছর পর সেই ঘটনা ঘটল। কোটা সংস্করণের আন্দোলন, সে আন্দোলনে যে রাজনীতির অন্ধবিদ্বেষের অনুপ্রবেশ ঘটেছে, এটা প্রমাণের অপেক্ষা রাখে না। সরকারের সঙ্গে আন্দোলনকারীদের প্রতিনিধিদের বৈঠকে সমঝোতা হওয়ার পরও যারা আন্দোলন চালিয়ে যাবে, ‘বিদ্বেষপ্রসূত রাজনীতি ঢোকানোই’ তাদের উদ্দেশ্য বলেও মন্তব্য করেন এই আওয়ামী লীগ নেতা।\nকোটা পদ্ধতি সংস্কারের দাবিতে ‘বাংলাদেশ সাধারণ ছাত্র অধিকার সংরক্ষণ পরিষদ’ এর ব্যানারে আন্দোলনে থাকা শিক্ষার্থী ও চাকরিপ্রার্থীরা রোববার শাহবাগ মোড় অবরোধ করলে পুলিশ তাদের রাবার বুলেট ও কাঁদুনে গ্যাস ছুড়ে সরিয়ে দেয়। কিন্তু এরপর সংঘাত ছড়িয়ে পড়ে পুরো ক্যাম্পাসে। রাত দেড়টা থেকে ২টার মধ্যে বিশ্ববিদ্যালয়ের উপাচার্যের বাসভবনে হামলা চালিয়ে ভ্যাপক ভাঙচুর করা হয়।\nটিএসসিসহ ক্যাম্পাসের বিভিন্ন স্থানে আন্দোলনকারীদের সঙ্গে পুলিশ ও ছাত্রলীগ কর্মীদের ধাওয়া পাল্টা ধাওয়া ও সংঘর্ষ চলে রাতভর। আহত হয় দেড় শতাধিক। গত সোমবার সকালে নিজের কার্যালয়ে এক ব্রিফিংয়ে উপাচার্য মো. আখতারুজ্জামান বলেন, এটা সাধারণ বিক্ষোভকারীদের হামলার ঘটনা ছিল না। ‘প্রশিক্ষিত’ হামলাকারীরা মুখোশ পড়ে এসেছিল ‘প্রাণনাশের’ জন্য। দোতলা বাসভবনের বিভিন্ন কক্ষ ঘুরে দেখে সেতুমন্ত্রী ওবায়দুল কাদের বলেন, এই বাড়িতে যে দগদগে ক্ষতচিহ্ন, চিনি না তারা কারা আক্রমণ করেছে। বেডরুম রক্ষা পায়নি, সব তছনছ হয়ে গেছে। বাথরুমের কমোড পর্যন্ত অক্ষত নেই। সোনার গয়না ভিসি সাহেবের পরিবারের, সেটাও লুট হয়ে গেছে। বাড়ির আসবাবপত্র সব বাইরে নিয়ে আগুনে পুড়িয়ে দেওয়া হয়েছে। এটা কেমন বর্বরতা? ওই হামলায় জড়িতদের অনেককে ইতোমধ্যে শনাক্ত করা হয়েছে বললেও ‘তদন্তের স্বার্থে’ বিস্তারিত কিছু জানাননি সেতুমন্ত্রী কাদের। এই নারকীয় বর্বরতার সঙ্গে যারা জড়িত, কোনো অবস্থাতেই তাদের ছাড় দেওয়া হবে না। তদন্ত চলছে, ইতোমধ্যে যারা ক্রিমিনাল অফেন্ডার, চিহ্নিত হয়েছে, বাকিরাও চিহ্নিত হবে এবং এই বিচার করতেই হবে, যাতে এই ধরনের ঘটনার পুনরাবৃত্তি ঘটাতে না পারে। কাদের বলেন, ভিসির বাড়িতে ওই হামলা যে ‘পরিকল্পিত’ ছিল, ভবনের ক্লোজড সার্কিট ক্যামেরা নষ্ট করে দেওয়ায় তার প্রমাণ। আমরা বলেছি কোটার সঙ্গে ভিসির সম্পর্ক কি? বিশ্ববিদ্যালয়ের উপাচার্যকে কোটা সংস্করণের সঙ্গে কেন যুক্ত করা হল। কারা যুক্ত করল? এই প্রশ্নের জবাব তাদের দিতে হবে। গত সোমবার বিকালে সচিবালয়ে সরকারের সঙ্গে বৈঠকের পর আন্দোলনকারীদের ২০ সদস্যের প্রতিনিধি দলের পক্ষ থেকে আন্দোলন ৭ মে পর্যন্ত স্থগিতের ঘোষণা দেওয়া হয়।\nওই বৈঠকের পর ওবায়দুল কাদেরও বলেন, সরকারি চাকরির বিদ্যমান কোটা পদ্ধতি ‘পরীক্ষা-নিরীক্ষা করে’ আগামি ৭ মের মধ্যে সরকার সংস্কারের বিষয়ে সিদ্ধান্ত জানাবে। কিন্তু ঢাকা বিশ্ববিদ্যালয় ক্যাম্পাসে অবস্থানে থাকা আন্দোলনকারীরা ওই ঘোষণা প্রত্যাখ্যান করে সরকারকে ১৫ দিনের সময় বেঁধে দিয়ে আন্দোলন চালিয়ে যাওয়ার ঘোষণা দেয়। ওই প্রসঙ্গ টেনে কাদের মঙ্গলবার সাংবাদিকদের বলেন, এই আন্দোলনে বেশিরভাগ ভূমিকা যারা নিয়েছে, তারা কিন্তু ইতোমধ্যে আমাদের সঙ্গে বসেছে। তারা বলেছে ৭ মে পর্যন্ত এই আন্দোলন স্থগিত রাখবে। এর মধ্যে দেশের প্রধানমন্ত্রী বিষয়টি পরীক্ষা নিরীক্ষা করার জন্য জনপ্রশাসন মন্ত্রণালয়কে নির্দেশ দিয়েছেন। আমি মনে করি যারা সত্যিকার অর্থে কোটা সংস্কার করতে চান, এই সমঝোতার পর তারা এখানে থাকবেন না।\nযারা থাকবেন, তারা এই আন্দোলনের সঙ্গে যে বিদ্বেষপ্রসূত রাজনীতি ঢুকে পড়েছে. যে রাজনীতির অন্ধ আক্রোশের শিকার হয়েছেন ঢাকা বিশ্ববিদ্যালয়ের উপাচার্য, এদেরকে আমাদের খতিয়ে দেখতে হবে। এখনও যারা আন্দোলনে থাকার ঘোষণা দিচ্ছে, তারা আসলে কোটা সংস্কার চায়, নাকি দেশে রাজনৈতিক অস্থিতিশীলতা সৃষ্টি করতে চায়- সেই প্রশ্ন তোলেন ওবায়দুল কাদের। ক্যাম্পাসে অস্থিতিশীল পরিবেশ সৃষ্টি করে তারা ঘোলা পানিতে মাছ শিকার করতে চান কিনা, এটা খতিয়ে দেখতে হবে। এ সময় ওবায়দুল কাদেরের সঙ্গে থাকা ঢাকার পুলিশ কমিশনার আছাদুজ্জামান মিয়াও সাংবাদিকদের বিভিন্ন প্রশ্নের জবাব দেন। তিনি বলেন, পুলিশ ইতোমধ্যে ভিসির বাড়িতে হামলার ঘটনার ‘অনেক প্রমাণ সংগ্রহ করেছে। আরও প্রমাণ সংগ্রহের কাজ চলছে। চাক্ষুষ সাক্ষীর জবানবন্দি আমরা নিয়েছি। হামলাকারীরা শুধু সিসি টিভি খুলে নেয়নি, হার্ড ডিস্কটাও খুলে নিয়েছে। তবে বিশ্ববিদ্যালয়ে আরও সিসি টিভি আছে, মিডিয়ার ফুটেজ আছে। আমরা অনেক প্রমাণ পেয়েছি। এর আগেও যারা ফেইসবুকে বা সোশাল মিডিয়ায় ‘উসকানি দিয়েছে’, তাদের বিষয়েও পুলিশ কাজ করছে বলে জানান পুলিশ কমিশনার। তবে কাদের বিষয়ে কী কাজ হচ্ছে তা তিনি স্পষ্ট করেননি। এক প্রশ্নে আছাদুজ্জামান মিয়া বলেন, আমরা কাজ করছি। যেটা আমাদের মাননীয় মন্ত্রী বলেছেন, তাদেরকে আইনের আওতায় নিয়ে আসা হবে। প্রক্রিয়া চলছে। অন্যদের মধ্যে আওয়ামী লীগ নেতা এনামুল হক শামীম, অসীম কোমার উকিল, সুজিত রায় নন্দী এ সময় উপস্থিত ছিলেন।\nTags: উপাচার্যের বাসভবনে হামলায় জড়িতরা কোনোভাবেই ছাড় পাবে না: ওবায়দুল কাদের ওবায়দুল কাদের রাজনীতির অন্ধ বিদ্বেষ


‘খাইখাই কর কেন, এস বস আহারে’ | সমাজ সংস্কৃতি | DW | 26.01.2011\n‘খাইখাই কর কেন, এস বস আহারে’\n‘ঈশ্বর যদি মানুষের নিমিত্তে খাদ্যাদি উৎপাদন না করিতেন, তাহা হইলে জগতে হানাহানির লেশমাত্র থাকিত না৷ কারিগরী, বিজ্ঞানে দেশ উন্নত হইতেছে, কিন্তু কৃষিই আমাদিগের জীবন৷ এই জীবনের নানা রকমারি দেখিতেছি৷’ লিখেছেন রাজনারায়ণ বসু৷\n‘ঘ্রাণেন অর্ধ ভোজনং....'\nরকমারি কী রকম, সবচেয়ে সরস উদাহরণ দিয়েছেন সুকুমার রায়৷ খাইখাই ছড়ায়৷ খাওয়ার কী হিসেব আছে? তালিকা দীর্ঘ থেকে দীর্ঘতর করেও শেষ হয়না৷ দেশে-দেশে নানা খাবার৷ ইউরোপের শুয়োর কচু খায়না৷ আমাদের দেশে খায়, এবং আমাদের সোনামুখি কচু ইলিশের কাঁটার চড়চ্চির সঙ্গে সবচেয়ে সুস্বাদু৷ যদিও সুকুমার রায় লিখছেন : ‘এত খেয়ে তবু যদি নাহি ওঠে মনটা/ খাও তবে কচু পোড়া,খাও তব ঘন্টা৷'\nখাওয়ার কী হিসেব আছে? তালিকা দীর্ঘ থেকে দীর্ঘতর করেও শেষ হয়না\n‘ঘ্রাণেন অর্ধ ভোজনং', এরকম প্রবাদ আছে বাংলায়৷ কিন্তু বার্লিনের কৃষিমেলায় ঢুকলে, বাহারি খাবার দেখলেই রসনা উথলে ওঠে৷ নানা দেশের খাবার৷ সবই কৃষিজাত৷ কৃষি-উৎপাদিত৷ এসেছে পৃথিবীর বিভিন্ন দেশ থেকে৷ ফলমূল, সবজি থেকে শুরু করে হরেকরকম মাংস জাতীয় খাদ্য, দুধে তৈরি খাদ্য৷ ওয়াইন, বিয়ার তো বটেই, তার ওপরেও মদ্য বা মদ যে কত প্রকার হতে পারে হিসেব কষেও কুল পাওয়া যাবে না৷\nসোনামুখি কচু ইলিশের কাঁটার চড়চ্চির সঙ্গে সবচেয়ে সুস্বাদু কচু\nমেলায়, ফ্রান্সের বুগন্ডি অঞ্চলের ‘রোমানি ক্যান্টি' নামের এক বোতল ওয়াইনের সর্বনিম্ন দাম কত ? স্টলের বিক্রেতা বললেন, শুরুই হচ্ছে ৩০০ ইউরো দিয়ে৷ তাঁর দাবি, পৃথিবীর সেরা এই ওয়াইন৷ অস্ট্রিয়ার স্টলের একজন জানান, কুমড়োর বিচি থেকে আমরা যে তেল তৈরি করছি, ওই তেল স্যালাড, সুপ, পাস্তায় খুবই উপাদেয়, সুস্বাদু, তবে রান্নার জন্যে আদৌ নয়৷ হাঙ্গেরির গুলাশ বিশ্ববিখ্যাত, কিন্তু এই দাবি মানতে নারাজ জার্মানির ট্যুরিঙ্গেনের সসেজ বিক্রেতা৷ তাঁর কথায়, আমাদের সসেজই শ্রেষ্ঠ৷\nফ্রান্সের সেই ‘রোমানি ক্যান্টি' নামের ওয়াইন তৈরি হয় আঙুর ফল থেকেই\nপোল্যান্ডের মিনারাল ওয়াটার বলেন, ইউরোপের মধ্যে পোল্যান্ডেই পাওয়া যায়৷ কৃষিমেলায় ভারতীয় মসলা বিক্রেতা জানান, আমাদের স্টলে সবচেয়ে ভালো, সবচেয়ে বেশি চা মিলবে৷ অন্য কোথাও নয়৷\nহরেক খাবারের পসরা সাজানো নানান স্টলে৷ ডাইঅক্সিনে দূষিত মুরগির মাংসের ভয় থাকলেও, সবুজ সপ্তাহে তথা কৃষিমেলায়, ভারতীয় রেস্তোঁরায় খাদকের ভিড় কম নেই৷ রেস্তোঁরার মালিক বলেন, আমরা জার্মান মুরগি বিক্রি করিনা৷\nডাইঅক্সিনে দূষিত মুরগির মাংসের ভয় থাকলেও, কৃষিমেলায় খাদকের ভিড় কম নেই\nহল্যান্ড, নিউজিল্যান্ড থেকে মুরগির মাংস আমদানি করি৷\nকারিগরি, বিজ্ঞানে যে দেশ যতই উন্নতি করুক, কৃষিই পয়লা প্রধান্য৷ কৃষি ছাড়া জীবন অচল৷ বিশ্বে খাদ্য ঘাটতি চলছে বটে, খাদ্যের দামও বাড়ছে, কিন্তু, তারপরেও কৃষিমেলায় পা দিলে একথা মন খুলে বলাই যায়...‘এস বস আহারে'৷


১ বিটকয়েনের দাম এখন ১০ হাজার ডলার, ক্রিপ্টোকারেন্সি নিয়ে কী মত অর্থনীতিবিদদের | As bitcoin passes $10,000, experts consider whether cryptocurrencies will crash or carry on - Bengali Oneindia\n| Published: November 29 2017, 18:09 [IST]\nসমস্ত জল্পনা উড়িয়ে আকাশ ছুঁয়ে চলেছে ক্রিপ্টোকারেন্সি বিটকয়েন। এই মুহূর্তে এক বিটকয়েনের মূল্য ডলারে ১০ হাজার ৯৪৫। লেনদেনে হাজারো সুবিধার জন্য গত একবছরে বিটকয়েনের দাম লাফিয়ে বেড়েছে যা গত ৪০ বছরে হয়নি।\n[আরও পড়ুন:বিটকয়েন কি? র‍্যানসমওয়্যার এর টাকা নিতে কেন এই মাধ্যম ব্যবহার করছে হ্যাকাররা?]\nযদিও জেপি মর্গ্যান সহ বেশ কয়েকটি তাবড় বহুজাতিক বানিজ্যিক সংগঠন এটিকে বৈধ বলে স্বীকার করে না। কিন্তু ঘটনা হল বিটকয়েনের শ্রীবৃদ্ধি আটকানো যাচ্ছে না। দুদিন আগেই আফ্রিকায় বিটকয়েন লেনদেন হয়েছে ১৭ হাজার ৮০০ ডলারের কিছু বেশি দামে।\nসামগ্রিক ভাবে এই সপ্তাহের শুরু থেকেই বিটকয়েনের মূল্যবৃদ্ধি হয়ে চলেছে। এদিন তা বেড়ে দশ হাজার ছাড়িয়ে এগারো হাজারের দিকে এগোচ্ছে। বাজারে থাকা মোট ১ কোটি ৬৭ লক্ষ বিটকয়েনের মূল্য এই মুহূর্তে ১৬ হাজার কোটি ডলার ছাড়িয়ে গিয়েছে।\nপ্রসঙ্গত, বিটকয়েন হল একটি ওপেন সোর্স ক্রিপ্টোগ্রাফিক প্রোটকলের মাধ্যমে লেনদেন হওয়া সাংকেতিক মুদ্রা। বিটকয়েন লেনদেনের জন্য ব্যাঙ্ক বা কোন ধরনের অর্থনৈতিক প্রতিষ্ঠানের প্রয়োজন হয় না। কয়েকমাস আগে সারা পৃথিবীতে রনস্যামওয়্যার ভাইরাসের আক্রমণের পর বিটকয়েনের মাধ্যমে টাকা দাবি করা হয়েছিল। তখনই এই সাংকেতিক মুদ্রার সঙ্গে সকলে পরিচিত হয়েছে।\ndollar money bank business ডলার টাকা ব্যাঙ্ক ব্যবসা\nStory first published: Wednesday, November 29, 2017, 18:09 [IST]


বাতিলের আগেই ব্যাঙ্কে তিন কোটি জমা বিজেপি-র! তোপ দেগে তদন্ত চাইল সিপিএম | Cpm alleges,before announcement West Bengal Bjp deposit3crore rupes in bank - Bengali Oneindia\nবাতিলের আগেই ব্যাঙ্কে তিন কোটি জমা বিজেপি-র! তোপ দেগে তদন্ত চাইল সিপিএম\n| Published: November 12 2016, 9:55 [IST]\nকলকাতা, ১২ নভেম্বর: নোট বাতিল ইস্যুতে রাজ্যে এবার সম্মুখ সমরে বিজেপি ও সিপিএম। সিপিএমের পক্ষ থেকে চাঞ্চল্যকর অভিযোগ, ৫০০ ও হাজার টাকার নোট বাতিল ঘোষণার আগেই ব্যাঙ্কে টাকা জমা দিয়েছে বিজেপি। এক-আধ টাকা নয়, ব্যাঙ্কে রাজ্য বিজেপি-র পক্ষ থেকে ৩ কোটি টাকা জমা দেওয়া হয়েছে বলে অভিযোগ।\nশুক্রবার বিধানসভায় বিজেপিকে লক্ষ্য করে এই তির ছোড়েন বাম পরিষদীয় দলনেতা সুজন চক্রবর্তী। বিজেপি-র পাল্টা দাবি, সিপিএমের মুখে এইসব কথা মানায় না। বৈধ বলেই ওই টাকা ব্যাঙ্কে লেনদেন করা হয়েছে প্যানকার্ড দেখিয়ে। বিধানসভায় সুজন চক্রবর্তীর এই অভিযোগ আনার পরই আলিমুদ্দিন স্ট্রিটে সাংবাদিক সম্মেলন করেন সিপিএমের রাজ্য সম্পাদক সূর্যকান্ত মিশ্র।\nতাঁর অভিযোগ, নভেম্বরের ১ থেকে ৮ তারিখের মধ্যে তিন দফায় তিন কোটি টাকা ব্যাঙ্ক জমা করেছে বিজেপি। কেন্দ্রের শাসকদল আগে থেকেই এই সঙ্কট আসছে বলে জানত বলেই আগেভাগে কাজ গুছিয়ে নিয়েছে। সাধারণ মানুষ সমস্যায় পড়ুক নিজেরা যেন নিরাপদে থাকেন, সেই ব্যবস্থা করে ফেলা হয় আগে থেকেই। বিজেপির রাজ্য সভাপতি দিলীপ ঘোষ সূর্যকান্তের এই দাবি সমূলে উৎখাত করেছেন। তাঁর দাবি, রাজ্য বিজেপি টাকা জমা দিয়েছে ঠিকই, কিন্তু তা নেহাতই কাকতালীয় ব্যাপার।\nবিজেপি রাজ্য সভাপতিই যা-ই বলুন সুর্যবাবুর যুক্তি, মোদীর নোট বাতিলের ঘোষণার ঠিক আগে রাজ্য বিজেপির অ্যাকাউন্টে বিপুল পরিমাণ অর্থ জমার ব্যাপারটি সম্পূর্ণ পরিকল্পিতই। এ নিয়ে তদন্ত দাবি করছে সিপিএম। সূর্যকান্তবাবু বলেন, অমিত শাহর কাছে জানতে চাইছি, প্রত্যেক সপ্তাহে এত টাকা পড়লে তো সারা বছরে দেড়শো কোটি টাকা জমা পড়ার কথা! স্পষ্ট করুন এই টাকার উৎস। রিজার্ভ ব্যাঙ্ক অবিলম্বে এই বিষয়টি খতিয়ে দেখুক, চান সুর্য-সুজনরা।\nউল্লেখ্য মঙ্গলবার রাতারাতি ৫০০ ও হাজার টাকার নোট বাতিলের সিদ্ধান্ত নেয় কেন্দ্র। বুধবার থেকেই সাধারণ মানুষের ভোগান্তি চরমে ওঠে। তা আজও অব্যাহত। এরই মধ্যে কেন্দ্রের শাসকদল নোট বিতর্কে জড়িয়ে পড়েছে। রাজনৈতিক-তরজা চলছিলই, এরই মধ্যে নোট-বিতর্ককে অন্যমাত্রা এনে দিল সিপিএম।\ncpm bjp note ban money india bank atm narendra modi সিপিএম বিজেপি পশ্চিমবঙ্গ টাকা নোট বাতিল নরেন্দ্র মোদী ব্যাঙ্ক এটিএম\nCpm alleges,before announcement West Bengal Bjp deposit3crore rupes in bank\nStory first published: Saturday, November 12, 2016, 9:55 [IST]


করোনার বিরুদ্ধে একসঙ্গে লড়ছে সরকার ও ধর্মীয় প্রতিষ্ঠানগুলো | বিশ্ব | DW | 09.04.2020\nসবচেয়ে বড় সিদ্ধান্তটি নেয় সৌদি আরব, মক্কায় ওমরাহ বন্ধ করে দেয়ার মধ্য দিয়ে৷\nকরোনা পরিস্থিতি মোকাবেলায় নানা দেশে রাষ্ট্রীয় পর্যায়ে কিছু সিদ্ধান্ত দেয়া হয়েছে৷ সামাজিক মেলামেশার ক্ষেত্রে আরোপ করা হয়েছে বিধিনিষেধ৷ অফিস, দোকানপাট, রেস্টুরেন্ট, ক্লাব, শপিংমল থেকে শুরু করে বড় জমায়েত হয় এমন সব কর্মকাণ্ড বন্ধ করে দেয়া হয়েছে৷ সেই বিধিনিষেধের আওতায় পড়েছে ধর্মীয় জমায়েতও৷ ইউরোপ-অ্যামেরিকায় তো বটেই আফ্রিকা, মধ্যপ্রাচ্য ও এশিয়ার দেশগুলোও বাদ পড়ছে না৷\nপৃথিবীর সবচেয়ে বেশি মুসলিম অধ্যুষিত দেশ ইন্দোনেশিয়া থেকে শুরু করে দক্ষিণ এশিয়ায় বাংলাদেশ, ভারত, পাকিস্তান ও আফগানিস্তান কেন্দ্রীয় ও রাজ্য সরকারগুলো নানা ধরনের বিধিনিষেধ আরোপ করেছে৷ কোথাও কোথাও সরকার নয়, বরং ধর্মীয় প্রতিষ্ঠানগুলোএসব বিধিনিষেধের দায়িত্ব নিয়েছে৷\nনামাজের জন্য মসজিদে না যেতে ফতোয়া জারি করেছেন আফগানিস্তানের ধর্মীয় নেতারা, এমনটি জানিয়েছে দেশটির অন্যতম টিভি চ্যানেল টোলো নিউজ৷ দেশটির উলামা হাই কমিশন এই ফতোয়া জারি করেছে৷ কমিশন এর কারণ হিসেবে বলেছে, আফগানিস্তান নতুন করোনা ভাইরাসটি থেকে পুরোপুরি মুক্ত না হওয়া পর্যন্ত সব ধরনের ধর্মীয়, রাজনৈতিক ও সাংস্কৃতিক জমায়েত বন্ধ থাকবে৷\nএর আগে দেশটির হজ ও ধর্ম মন্ত্রণালয় মসজিদে জুম্মা ও অন্য নামাজের জামাতে লোকজনের জমায়েত নিষিদ্ধ করে৷ মন্ত্রণালয় ও কমিশনের সদস্যরা সবাইকে ঘরে নামাজ পড়ার আহ্বান জানান৷ ধর্মীয় নেতারা বলেন, কোরআন ও হাদিসের আলোকে স্বাস্থ্যগত দিক চিন্তা করে এ সিদ্ধান্ত দেয়া হয়েছে৷\nএমনকি ফতোয়ায় ভাইরাসে আক্রান্ত হয়ে কেউ মারা গেলে মৃতের সৎকারেও কম মানুষের উপস্থিতিতে বিশেষ ব্যবস্থা গ্রহণ করার কথা বলা হয়েছে৷\nসবচেয়ে বড় মুসলিম অধ্যুষিত দেশ ইন্দোনেশিয়া৷ সেখানে সরকার সরাসরি কোন নিষেধাজ্ঞা জারি করেনি৷ কিন্তু ধর্মীয় প্রতিষ্ঠানগুলো এরই মধ্যে সেই কাজটি করছে৷ দেশটির সবচেয়ে বড় ইসলামি সংগঠন নাহদলাতুল উলামা কোভিড-১৯ এর বিস্তার ঠেকাতে ফতোয়া জারি করেছে৷ স্থানীয় সংবাদমাধ্যম টিভি ওয়ানে সংস্থাটির র পরিচালক ড. সাইদ আকিল সিরোজ বলেছেন, ‘‘করোনা ভাইরাসের বিস্তার ঠেকাতে আমরা সব মুসলিমের কাছে এ আহ্বান জানাই, আপনারা জুম্মা ও তারাবিহর নামাজ এবং ঈদ উল ফিতরের সব উদযাপন ঘরে বসে করুন৷''\nকোভিড-১৯ থেকে রক্ষা পেতে নাহদলাতুল উলামার ফতোয়া কাউন্সিল কিছু ধর্মীয় নির্দেশনা প্রকাশ করেছে৷ সেসব রীতিমালা বিশ্ব স্বাস্থ্য সংস্থার নির্দেশনার সঙ্গে সামঞ্জস্যপূর্ণ৷ সেখানে ভাইরাসে আক্রান্ত হয়ে মৃতদের দাফন কেমন করে করা হবে সে বিষয়ে বিস্তারিত বলা রয়েছে৷\nকাউন্সিল বলছে, যারা করোনা ভাইরাসে আক্রান্ত হয়ে মারা যাবেন, তারা শহীদের মর্যাদা পাবেন৷ সরকার বা কর্তৃপক্ষের এসব সামাজিক বিধিনিষেধ না মানা হারাম বলেও ঘোষণা দিয়েছেন তারা৷\nমার্চে ভারতের একেকটি রাজ্য সরকার এক এক করে করোনা মোকাবেলায় সামাজিক জমায়েতের ক্ষেত্রে বিধিনিষেধ আরোপ করতে থাকে৷\nদিল্লিতে বিধিনিসেধ আরোপের আগে নিজামুদ্দিন এলাকায় তাবলিগ-ই-জামাতের ধর্মীয় জমায়েত অনুষ্ঠিত হয়৷ সেখানে অংশ নেন প্রায় দুই হাজার তাবলিগ অনুসারী৷ এদের অনেকেই করোনা ভাইরাসে আক্রান্ত হন এবং মারাও যান৷\nদিল্লি সরকার ১৬ মার্চ প্রকাশিত এক প্রজ্ঞাপনে ৫০ জনের বেশি মানুষ জড়ো হবার ব্যাপারে নিষেধাজ্ঞা জারি করেছিল, যা পরবর্তীতে কমিয়ে পাঁচ জনে নামিয়ে আনা হয়৷ মোটামুটি সারা দেশেই একসঙ্গে পাঁচজনের বেশি জমায়েত হতে পারবেন না বলে নিয়ম করে দেয়া হয়েছে৷ আলাদা করে না হলেও এই বিধিনিষেধ ধর্মীয় জমায়েতের ক্ষেত্রেও প্রযোজ্য৷ জনগণ এই বিধিনিষেধ মানছেন কি না তা দেখতে রাস্তায় পুলিশ ও আইনশৃঙ্খলা রক্ষা বাহিনী রয়েছে৷\nএদিকে, সম্প্রতি বেঙ্গালুরুতে কারাগা উৎসব পালনের অনুমতি দেয়ায় সমালোচনার মুখে পড়েছে রাজ্য সরকার৷ মুখ্যমন্ত্রী ইয়েদুরাপ্পা অবশ্য মন্দিরে একবারে চার থেকে পাঁচজনের বেশি না ঢোকার নিয়ম করে দিয়েছেন৷ তবে সমালোচনা হল, মন্দিরে ঢোকার জন্য মানুষ হুমড়ি খেয়ে লাইনে দাঁড়াবে, সেটা ঠেকানো কতটা সম্ভব?\nপাকিস্তানের প্রধানমন্ত্রী ইমরান খান মসজিদে জড়ো হবার সংখ্যা সীমিত করার কথা বলেছেন৷ দেশটির ইসলামিক আদর্শ কাউন্সিল সবাইকে বাসায় থাকার পরামর্শ দিয়েছে৷ ঘরেই নামাজ আদায়ের কথা বলেছে৷ কোন কোন প্রদেশ নিজ দায়িত্বে কড়াকড়ি আরোপ করেছে৷ যেমন, দক্ষিণাঞ্চলের সিন্ধ প্রদেশে গেল শুক্রবার জুম্মার নামাজে মানুষের আগমন ঠেকাতে দুপুর বারটা থেকে তিনটা পর্যন্ত পূর্ণ লকডাউন ঘোষণা করা হয়৷ এ সময় রাস্তায় যে কাউকে দেখলেই গ্রেপ্তার করা হয়৷ পাঞ্জাব প্রদেশে, যেখানে দেশটির ২২ কোটি জনগণের ৬০ ভাগের বাস, বড় শহরগুলোর মোড়ে মোড়ে চেকপয়েন্ট বসানো হয়েছে, যেন মানুষ জড়ো হতে না পারেন৷ তারপরও সেখানে মানুষ কথা শুনছেন না৷ অনেক ধর্মীয় নেতা এখনো লকডাউনের বিপক্ষে কথা বলে যাচ্ছেন৷ এসব খবর দিয়েছে বার্তা সংস্থা এপি৷\nএদিকে, পাঞ্জাবে মার্চে তাবলিগ জামাতের বিশাল এক সমাবেশ হয়৷ সেখানে এক লাখেরও বেশি মানুষ জড়ো হন৷ এদের অনেকেই করোনা ভাইরাসে আক্রান্ত বলে সন্দেহ প্রকাশ করা হচ্ছে৷ এদের মধ্যে কমপক্ষে ২০ হাজার জনকে কোয়ারেন্টিনে রাখা হয়েছে৷ পাকিস্তানের তাবলিগের মুখপাত্র আবদুল ওয়াহিদ বার্তা সংস্থা ডিপিএকে জানিয়েছেন, এদের কমপক্ষে ৪০ হাজার জন সারা দেশের বিভিন্ন মসজিদে গিয়েছেন৷ সিন্ধ ও বালুচিস্তানের যেসব মসজিদে এখন এরা আছেন, সেগুলোকে কোয়ারেন্টিন সেন্টার হিসেবে ঘোষণা দেয়া হয়েছে বলে জানিয়েছেন সিন্ধ প্রদেশের তথ্যমন্ত্রী মুর্তাজা ওয়াহাব৷\nবাংলাদেশে করোনা ভাইরাসের দ্রুত সংক্রমণ ছড়ানো রুখতে মুসল্লিদের ঘরে নামাজ পড়ার নির্দেশ দিয়েছে সরকার৷ সোমবার ধর্ম মন্ত্রণালয়ের এক জরুরি বিজ্ঞপ্তিতে অন্যান্য ধর্মাবলম্বীদেরও ঘরে উপাসনার নির্দেশ দেয়া হয়৷ ডয়চে ভেলের কন্টেন্ট পার্টনার বিডিনিউজ টোয়েন্টিফোর ডটকম জানিয়েছে, এখন থেকে শুধু মসজিদের ইমাম, মুয়াজ্জিন আর খাদেমরা মসজিদে নামাজ আদায় করবেন৷ বাইরের মুসল্লিরা কেউ মসজিদে জামাতে অংশ নিতে পারবেন না৷\nসংখ্যার হিসেবে বলা হয়েছে, জুম্মার নামাজে সর্বোচ্চ ১০ জন এবং দৈনিক পাঁচওয়াক্ত নামাজে সর্বোচ্চ পাঁচ জন উপস্থিত হতে পারবেন৷ কেউ এই নির্দেশ অমান্য করে মসজিদে নামাজ পড়লে আইন প্রয়োগকারী সংস্থা ব্যবস্থা নেবে বলেও বিজ্ঞপ্তিতে জানানো হয়৷\nইরানে কোভিড-১৯ ভাইরাসটি ব্যাপক আকারে ছড়িয়ে পড়ার পর সতর্ক হয়ে গেছে মধ্যপ্রাচ্য৷ তারা নানাভাবে বড় সমাবেশ বা জমায়েত বন্ধ করার উদ্যোগ নিতে শুরু করে৷ এর মধ্যে সবচেয়ে বড় সিদ্ধান্তটি নেয় সৌদি আরব, মক্কায় ওমরাহ বন্ধ করে দেয়ার মধ্য দিয়ে৷ একে একে মধ্যপ্রাচ্যের অন্য দেশগুলোও উদ্যোগ নিতে শুরু করে৷\nকুয়েতে আযানের মধ্যে কিছুটা পরিবর্তন এনে ঘরে বসে নামাজ আদায়ের কথা বলা হয়৷ এমন বিরল ক্ষেত্রে ব্যবহৃত ঐতিহাসিক উদাহরণকে অনুসরণ করা হয়েছে বলে বলা হয়৷\nইরাকের গ্র্যান্ড আয়াতোল্লাহ আলি আল-সিস্তানি এ বিষয়ে বলেন, ‘পেশাদার স্বাস্থ্যবিধি মেনে চলা' ধর্মীয় দায়িত্ব৷ তুরস্কের ধর্ম বিভাগের প্রেসিডেন্ট আলি এরবাস মহামারী থেকে বাঁচতে মহানবীর শিক্ষাকে অনুসরণ করার কথা বলেন৷\nমিশর রমজান মাসে যে কোন ধর্মীয় সমাবেশ বন্ধ করার নির্দেশ দিয়েছে৷ এমনকি ইফতার পার্টি বা জমায়েত করা যাবে না বলে জানিয়েছে তাদের ধর্ম মন্ত্রণালয়৷\nজেডএ/কেএম (এপি, ডিপিএ, টোলো নিউজ, টিভি ওয়ান, বিডিনিউজ টোয়েন্টিফোর ডটকম)\nকি-ওয়ার্ডস করোনা ভাইরাস, ধর্মীয় প্রতিষ্ঠান, ফতোয়া, স্বাস্থ্য সংকট, পাকিস্তান, বাংলাদেশ, আফগানিস্তান, ইন্দোনেশিয়া, ভারত, মধ্যপ্রাচ্য, মুকালামা


অতীশ দীপঙ্কর ছিলেন জ্ঞান প্রজ্জ্বলিত মশাল | মুন্সিগঞ্জের খবর…\nBy Munshiganj24.com on December 21, 2019\nঅতীশ দীপঙ্কর হলেন একজন প্রখ্যাত পণ্ডিত যিনি পাল সাম্রাজ্যের আমলে একজন বৌদ্ধ ভিক্ষু এবং বৌদ্ধ ধর্ম প্রচারক ছিলেন। তিনি ৯৮২ সালে বিক্রমপুর পরগনার বজ্রযোগিনী গ্রামে এক রাজ পরিবারে জন্মগ্রহণ করেন। এটি বর্তমানে বাংলাদেশের মুন্সীগঞ্জ জেলার অন্তর্ভুক্ত। অতীশ দীপঙ্করের বাসস্থান এখনো ‘পণ্ডিতের ভিটা’ নামে পরিচিত। পিতা কল্যাণশ্রী এবং মাতা প্রভাবতী দেবী। তাঁর বাল্য নাম ছিল চন্দ্রগর্ভ। মায়ের নিকট এবং স্থানীয় বজ্রাসন বিহারে প্রাথমিক শিক্ষা শেষ করে তিনি বিখ্যাত বৌদ্ধ গুরু জেতারির নিকট বৌদ্ধধর্ম ও শাস্ত্রে উচ্চশিক্ষা লাভ করেন।\nঅতীশ দীপঙ্করের মুর্তি। ছবি- সংগৃহীত\nবিক্রমপুরের বজ যোগিনী গ্রামের একটি মাটির ঢিবিকে ‘অতীশের ভিটা’ বা ‘নাস্তিক পণ্ডিতের ভিটা’ নামে বহু কাল থেকে বহু মানুষ শ্রদ্ধার সঙ্গে স্মরণ করেন। বিক্রমপুরবাসী অতীশ দীপঙ্কর শ্রীজ্ঞানের জন্মস্থানের বাসিন্দা বলে আজও নিজেদের গর্বিত ভাবেন। কিন্তু এর বেশি আর কিছু নয়, তার জন্মভূমি ও দেশ তার বিপুল কীর্তির প্রায় কিছুই ধরে রাখতে পারেনি, তার সম্পর্কে বিশেষ কিছু জানেনও না অনেকেই। অতীশকে নিয়ে বিশেষ কিছু চর্চাও এদেশে হয়ে ওঠেনি।\nদীপঙ্কর তিন বছর বয়সে সংস্কৃত ভাষায় পড়তে শেখা ও ১০ বছর নাগাদ বৌদ্ধ ও অবৌদ্ধ শাস্ত্রের পার্থক্য বুঝতে পারার বিরল প্রতিভা প্রদর্শন করেন তিনি। মহাবৈয়াকরণ বৌদ্ধ পণ্ডিত জেতির পরামর্শ অনুযায়ী তিনি নালন্দায় শাস্ত্র শিক্ষা করতে যান। ১২ বছর বয়সে নালন্দার আচার্য বোধিভদ্র তাঁকে শ্রমণ রূপে দীক্ষা দেন।\nঅতীশ দীপঙ্করের জন্মস্থান ‘পন্ডিত ভিটা’। ছবি- সংগৃহীত\nতিনি সংসারের প্রতি বিরাগবশত গার্হস্থ্য জীবন ত্যাগ করে ধর্মীয় জ্ঞানার্জনের সঙ্কল্প করেন। এ উদ্দেশ্যে তিনি পশ্চিম ভারতের কৃষ্ণগিরি বিহারে গিয়ে রাহুল গুপ্তের শিষ্যত্ব গ্রহণ করেন এবং বৌদ্ধশাস্ত্রের আধ্যাত্মিক গুহ্যবিদ্যায় শিক্ষালাভ করে ‘গুহ্যজ্ঞানবজ্র’ উপাধিতে ভূষিত হন। মগধের ওদন্তপুরী বিহারে মহাসাংঘিক আচার্য শীলরক্ষিতের নিকট দীক্ষা গ্রহণের পর তাঁর নতুন নামকরণ হয় ‘দীপঙ্কর শ্রীজ্ঞান’। একত্রিশ বছর বয়সে তিনি আচার্য ধর্মরক্ষিত কর্তৃক সর্বশ্রেষ্ঠ ভিক্ষুদের শ্রেণিভুক্ত হন। পরে দীপঙ্কর মগধের তৎকালীন শ্রেষ্ঠ আচার্যদের নিকট কিছুকাল শিক্ষালাভ করে শূন্য থেকে জগতের উৎপত্তি এ তত্ত্ব (শূন্যবাদ) প্রচার করেন।\n১০১১ সালে শতাধিক শিষ্যসহ মালয়দেশের সুবর্ণদ্বীপে আচার্য ধর্মপালের কাছে দীর্ঘ ১২ বছর বৌদ্ধ দর্শনশাস্ত্রের বিভিন্ন বিষয়ে অধ্যয়ন করে স্বদেশে ফিরে আসার পর তিনি বিক্রমশীলা বিহারে অধ্যাপনার দায়িত্বভার গ্রহণ করেন। এরপর তিব্বতে গিয়ে দীপঙ্কর তাঁর বিখ্যাত গ্রন্থ বোধিপথপ্রদীপ রচনা করেন। দীপঙ্কর তিব্বতের বিভিন্ন অংশে ভ্রমণ করেন এবং বৌদ্ধ ধর্মের ব্যাপক সংস্কার সাধন করেন। তিনি তিব্বতি বৌদ্ধধর্মে প্রবিষ্ট তান্ত্রিক পন্থার অপসারণের চেষ্টা করে বিশুদ্ধ মহাযান মতবাদের প্রচার করেন। বোধিপথপ্রদীপ রচনাকে ভিত্তি করে তিব্বতে বকা-গদামস নামে এক ধর্ম সম্প্রদায়ের সৃষ্টি হয়।\nমগধের তখনকার প্রধান প্রধান পন্ডিতদের সঙ্গে তাঁর বিভিন্ন বিষয়ে মতবিনিময় ও বিতর্ক হয়। বিতর্কে তাঁর বাগ্মিতা, যুক্তি ও পান্ডিত্যের কাছে তাঁরা পরাজিত হন। এভাবে ক্রমশ তিনি একজন অপ্রতিদ্বন্দ্বী পন্ডিতের স্বীকৃতি লাভ করেন। এ সময় পালরাজ প্রথম মহীপাল সসম্মানে তাঁকে বিক্রমশিলা (ভাগলপুর, বিহার) মহাবিহারের আচার্যপদে নিযুক্ত করেন। বিক্রমশিলাসহ ওদন্তপুরী ও সোমপুর বিহারে দীপঙ্কর ১৫ বছর অধ্যাপক ও আচার্যের দায়িত্ব পালন করেন। সোমপুর বিহারে অবস্থানকালেই তিনি মধ্যমকরত্নপ্রদীপ গ্রন্থের অনুবাদ করেন বলে কথিত হয়। এ সময় মহীপালের পুত্র নয়পালের সঙ্গে কলচুরীরাজ লক্ষমীকর্ণের যে যুদ্ধ হয়, দীপঙ্করের মধ্যস্থতায় তার অবসান ঘটে এবং দুই রাষ্ট্রের মধ্যে শান্তি স্থাপিত হয়।\nতিব্বতের ধর্ম, ইতিহাস, রাজকাহিনী, জীবনীগ্রন্থ, স্তোত্রগাথা এবং সর্বোপরি তাঞ্জুর নামে বিশাল শাস্ত্রগ্রন্থ-সঙ্কলনে সে দেশের ধর্ম, ঐহিত্য ও সংস্কৃতির প্রায় সবগুলো মাধ্যমের মধ্য দিয়ে অতীশ দীপঙ্কর শ্রীজ্ঞান বা দীপঙ্কর শ্রীজ্ঞান অতীশ তিব্বতবাসীর কাছে চিরস্মরণীয় হয়ে অছেন আজও। বিশেষ করে অতীত তিব্বতের কোনো আলোচনাই তাকে ছাড়া সম্ভব নয়। তাই দীপঙ্কর শ্রীজ্ঞান অতীশের মহৎ ও বিপুল কর্মজীবন সম্পর্কে তথ্য প্রমাণ তিব্বতী সূত্র থেকে সংগ্রহ করা ছাড়া সম্ভবও নয়।\nতিনি দুই শতাধিক গ্রন্থ রচনা, অনুবাদ ও সম্পাদনা করেন। এসব গ্রন্থ তিব্বতের ধর্ম প্রচারে সহায়ক হয়েছিল। তিব্বতে তিনি অনেক সংস্কৃত পুথি আবিষ্কার করেন এবং নিজ হাতে সেগুলির প্রতিলিপি তৈরি করে বঙ্গদেশে পাঠান। অনেক সংস্কৃত গ্রন্থ তিনি ভোট (তিব্বতি) ভাষায় অনুবাদও করেন। তিব্বতি ভাষায় তিনি বৌদ্ধশাস্ত্র, চিকিৎসাবিদ্যা এবং কারিগরি বিদ্যা সম্পর্কে অনেক গ্রন্থ রচনা করেন বলে তিব্বতিরা তাঁকে ‘অতীশ’ উপাধিতে ভূষিত করে। তাঁর মূল সংস্কৃত ও বাংলা রচনার প্রায় সবগুলিই কালক্রমে বিলুপ্ত হয়েছে, কিন্তু তিব্বতি ভাষায় সেগুলির অনুবাদ সংরক্ষিত আছে। তিব্বতি মহাগ্রন্থ ত্যঞ্জুরে তাঁর ৭৯টি গ্রন্থের তিববতি অনুবাদ সংরক্ষিত আছে। তাঁর রচিত প্রধান কয়েকটি গ্রন্থ হলো: বোধিপথপ্রদীপ, চর্যাসংগ্রহপ্রদীপ, সত্যদ্বয়াবতার, বোধিসত্ত্বমান্যাবলি, মধ্যমকরত্নপ্রদীপ, মহাযানপথসাধনসংগ্রহ, শিক্ষাসমুচ্চয় অভিসাম্য, প্রজ্ঞাপারমিতাপিন্ডার্থপ্রদীপ, একবীরসাধন, বিমলরত্নলেখ প্রভৃতি। বিমলরত্নলেখ মূলত মগধরাজ নয়পালের উদ্দেশে লেখা দীপঙ্করের একটি সংস্কৃত চিঠি। চর্যাসংগ্রহপ্রদীপ নামক গ্রন্থে দীপঙ্কর রচিত অনেকগুলি সংকীর্তনের পদ পাওয়া যায়।\nমুন্সীগঞ্জে অতীশ দীপঙ্কর অডিটরিয়ামর। ছবি-সংগৃহীত\nএখনও তিব্বতের চারটি ধর্মীয় গোষ্ঠী আচার্য দীপঙ্করকে তাদের পরম পূজনীয় শ্রেষ্ঠ জ্ঞান করেন। গৌতম বুদ্ধ বৌদ্ধ ধর্মের প্রবর্তক হয়েও অতীশের মুখাপেক্ষী। অতীশের মহাপ্রয়াণের পর তার প্রধান শিষ্য ব্রোম তোনপা-র নেতৃত্বে এক তান্ত্রিক সম্প্রদায় গড়ে ওঠে এবং পরবর্তীকালে সেই সম্প্রদায়ের মধ্য থেকে আবির্ভূত হন চোঙ-খ-পা। চোঙ-খ-পার অনুগামী ‘হলুদ টুপিধারী’ লামারাই (তিব্বতের বৌদ্ধ ভিক্ষু) পরবর্তী রাষ্ট্রীয় এবং ধর্মীয় ক্ষমতার অধিকারী, তারা আচার্য দীপঙ্করকে তাদের পরম পূজনীয় জ্ঞান করেন, বাঙালিরা কৃতিত্ব নেয়ার জন্য গর্ব করেন সম্ভবত।\nঅতীশের বাস্তুভিটায় স্মৃতিস্তম্ভ ও কার্যক্রম\nমহাসঙ্ঘনায়ক বিশুদ্ধানন্দ মহাথ তিনি ১৯৫২ সালে ঢাকা বিশ্ববিদ্যালয়ের একুশ জন বৌদ্ধ ছাত্র নিয়ে বিক্রমপুরের (বর্তমান মুন্সীগঞ্জ) বজ যোগিনী গ্রামে গিয়ে দীপঙ্কর শ্রীজ্ঞানের বস্তুভিটা পরিদর্শন করেন। তার সঙ্গে ছিলেন ঢাকা জাদুঘরের তত্কালীন সহকারী কিউরেটর শ্রী গনেশ চক্রবর্তী। দীপঙ্কর শ্রীজ্ঞানে ‘নাস্তিক পণ্ডিতের ভিটায়’ দাঁড়িয়ে মহাসঙ্ঘনায়ক মনে মনে প্রতিজ্ঞা করেন যে, অতীশের পবিত্র দেহভস্ম চীন থেকে বাংলাদেশে আনয়ন করবেন।\n১৯৬৩ সালে মহাসঙ্ঘনায়ক বিশুদ্ধানন্দ মহাথের, শ্রীমত্ শুদ্ধানন্দ মহাথের (বর্তমানে ঢাকার ধর্মরাজির বৌদ্ধ বিহারের অধ্যক্ষ), স্ত্রী ডি,পি, বড়ুয়া (বাসস-এর প্রাক্তন পরিচালক) চীন ভ্রমণে গমন করেন। তত্কালীন প্রধানমন্ত্রী চৌ এন লাই সেই সময় আচার্য দীপঙ্কর শ্রীজ্ঞানের পবিত্র দেহভস্ম তাদের হাতে অর্পণ করবেন বলে আশ্বাস প্রদান করেন। কিন্তু পরবর্তীকালে চীনের সাংস্কৃতিক বিপ্লবের কারণে এই হস্তান্তর প্রক্রিয়া আর হয়ে ওঠেনি।\nবাংলাদেশের স্বাধীনতার পর ১৯৭২ এবং ১৯৭৫ সালে জাতির পিতা বঙ্গবন্ধু শেখ মুজিবুর রহমানের সঙ্গে দেখা করে মহাসঙ্ঘনায়ক বিশুদ্ধানন্দ দীপঙ্করের দেহভস্ম আনয়ন করার প্রসঙ্গে প্রস্তাব করেন। তখন বাঙলাদেশের সঙ্গে চীনের কূটনৈতিক সম্পর্ক স্থাপিত না থাকার কারণে এই বিষয়ে কোনো ব্যবস্থা গ্রহণ সম্ভব হয়নি। তবে বঙ্গবন্ধু সুসময়ে অতীতের বাঙালি শ্রেষ্ঠ অতীশের বিষয়ে ব্যবস্থা গ্রহণ করবেন বলে আশ্বাস প্রদান করেন। তারপর তারই ধারাবাহিকতায় ১৯৭৮ সালে অতীশ দীপঙ্করের পবিত্র দেহভস্ম গ্রহণ করার জন্য বাংলাদেশ থেকে প্রতিনিধিদল চীনে গিয়ে উপস্থিত হন। প্রতিনিধি দলের মধ্যে ছিলেন মহাসঙ্ঘনায়ক বিশুদ্ধানন্দ মহাথের, শ্রীমত্ শুদ্ধানন্দ মহাথের, জনাব এম, আসাফুদ্দৌলা, ড. মাহমুদ শাহ কোরেশী, অধ্যাপক রণধীর বড়ু’ ও শ্রী অশোক রঞ্জন বড়ুয়া।\nচীন বৌদ্ধ সমিতির প্রদান মি. ঝাউ পূ চু বাঙালি অতীশের পবিত্র দেহভস্ম বাঙলাদেশের প্রতিনিধি দলের কাছে হস্তান্তর করেন। ১৯৭৮ সালের ২৮ জুন অতীশের দেহভস্ম স্বদেশে তেজগাঁও বিমান বন্দর দিয়ে ধর্মরাজিক বৌদ্ধ মহাবিহারে এসে পৌঁছে। পুনরায় অতীশ দীপঙ্কর শ্রীজ্ঞান তিব্বত ও চীন হয়ে স্বদেশে প্রত্যাবর্তন করলেন।\nপ্রথম বাঙালি চা-পানকারী\nবাঙালিদের মধ্যে তিনি প্রথম চা পান করেন। তিব্বত সীমান্তে অপেক্ষারত তিব্বতের রাজপ্রতিনিধিরা আচার্য দীপঙ্করকে বিপুল সংবর্ধনা শেষে চীনা ড্রাগনের ছবি আঁকা একটি পাত্রে তাকে চা পান করতে দেন।\nঅতীশের অনেক নাম। তার অদি নাম রত্নগর্ভ। তার প্রথম দীক্ষ-গ্রহণকালীন নাম গুহ্যজ্ঞানবজ । নামটি তান্ত্রিক। প্রথম জীবনে তিনি যে তন্ত্রমতে দীক্ষিত হয়েছিলেন এটি তারই পরিচায়ক। পদীপঙ্করের অতীশ নামটি তিব্বতে ও মঙ্গোলিয়ায় প্রচলিত হওয়ার আগেই ভারতেও ব্যবহূত হয়েছে। ‘অতীশের জীবনী’ থেকে জানা যায়, বিক্রমশীল বিহারে একটি ভিখিরি বালক দীপঙ্করকে ‘বাবা অতীশ’ বলে সম্বোধন করেছিল। তবে অতীশ নামটির ব্যবহার মঙ্গোলিয়ায় বেশি।\nদীপঙ্কর শ্রীজ্ঞান দুই শতাধিক গ্রন্থ রচনা, অনুবাদ ও সম্পাদনা করেন। তিব্বতের ধর্ম, রাজনীতি, জীবনী, স্তোত্রনামাসহ তাঞ্জুর নামে বিশাল এক শাস্ত্রগ্রন্থ সংকলন করেন। বৌদ্ধ শাস্ত্র, চিকিৎসা বিদ্যা এবং কারিগরি বিদ্যা বিষয়ে তিব্বতি ভাষায় অনেক গ্রন্থ রচনা করেন বলে তিব্বতিরা তাকে অতীশ উপাধিতে ভূষিত করে। অতীশ দীপঙ্কর অনেক সংস্কৃত এবং পালি বই তিব্বতি ভাষায় অনুবাদ করেন। সুদীর্ঘ ১৩ বছর তিববতে বৌদ্ধ ধর্মে সংস্কারের মতো শ্রমসাধ্য কাজ করতে করতে স্বাস্থ্যে অবনিতি ঘটলে ৭৩ বছর বয়সে তিনি তিববতের লাসা নগরের নিকটস্থ লেথান পল্লীতে ১০৫৩ খ্রিস্টাব্দে দেহত্যাগ করেন। তাঁর সমাধিস্থল লেথান তিববতিদের তীর্থক্ষেত্রে পরিণত হয়েছে। ১৯৭৮ সালের ২৮ জুন দীপঙ্করের পবিত্র চিতাভস্ম চীন থেকে রাষ্ট্রীয় মর্যাদায় ঢাকায় আনা হয় এবং তা বর্তমানে ঢাকার ধর্মরাজিক বৌদ্ধ বিহারে সংরক্ষিত আছে।\nকিভাবে যাওয়া যাবে পন্ডিত ভিটায়\nPosted in অতীশ দীপঙ্কর, ইতিহাস, মুন্সীগঞ্জ সদর


এনটিভি ইউরোপের প্রধান কার্যালয়ে পররাষ্ট্রমন্ত্রী | NTV Online\n০৭ মে, ২০১৯, ১৫:৩২\nআপডেট: ০৭ মে, ২০১৯, ১৭:০৬\nপররাষ্ট্রমন্ত্রী ড. এ কে আবদুল মোমেনকে যুক্তরাজ্যে এনটিভির ইউরোপ কার্যালয়ে স্বাগত জানান এনটিভি ইউরোপের প্রধান নির্বাহী কর্মকর্তা (সিইও) সাবরিনা হোসাইন। ছবি : এনটিভি\nপররাষ্ট্রমন্ত্রী ড. এ কে আবদুল মোমেন যুক্তরাজ্যে জনপ্রিয় টেলিভিশন চ্যানেল এনটিভি ইউরোপের প্রধান কার্যালয় পরিদর্শন করেছেন। গতকাল সোমবার পরিদর্শনের সময় মন্ত্রীকে কার্যালয়ে স্বাগত জানান এনটিভি ইউরোপের প্রধান নির্বাহী কর্মকর্তা (সিইও) সাবরিনা হোসাইন ও এনটিভির পরিচালক মোস্তফা সারওয়ার।\nমূলত এনটিভি ইউরোপের একটি টক শো অনুষ্ঠানে অতিথি হয়ে আসেন ড. এ কে আবদুল মোমেন। অনুষ্ঠান পূর্ববর্তী আলোচনার আগে পররাষ্ট্রমন্ত্রীকে এনটিভি ইউরোপের স্টুডিও ঘুরিয়ে দেখান সাবরিনা হোসাইন। প্রতিষ্ঠানটি ঘুরে দেখে এর প্রশংসা করেন মন্ত্রী। এ সময় মন্ত্রীর সঙ্গে ছিলেন যুক্তরাজ্যে বাংলাদেশ হাইকমিশনের প্রেস মিনিস্টার আশিকুন নবী।\nপররাষ্ট্রমন্ত্রী বলেন, ইউরোপে বসবাসরত প্রবাসী বাংলাদেশিদের জন্য দেশীয় সংবাদ, টক শো, বিনোদনমূলক অনুষ্ঠানসহ বিভিন্ন অনুষ্ঠানমালা এনটিভি ইউরোপ সম্প্রচার করছে, তা সত্যিই প্রশংসনীয়। আগামী দিনগুলোতেও এ ধারা অব্যাহত থাকবে বলে আশা প্রকাশ করেন তিনি।\nএর আগেও ড. এ কে আবদুল মোমেন ২০১৮ সালের এপ্রিল মাসে যুক্তরাজ্য সফরকালে এনটিভি ইউরোপ কার্যালয় পরিদর্শন করেছিলেন। তবে পররাষ্ট্রমন্ত্রীর দায়িত্ব পাওয়ার পর প্রথমবারের মতো তিনি এনটিভি ইউরোপ কার্যালয়ে এলেন।\nগত ১ মে প্রধানমন্ত্রী শেখ হাসিনা চোখের চিকিৎসার জন্য সরকারি সফরে যুক্তরাজ্যে এলে তাঁর সফরসঙ্গী হয়ে আসেন পররাষ্ট্রমন্ত্রী এ কে আবদুল মোমেন, প্রধানমন্ত্রীর বেসরকারি শিল্প ও বিনিয়োগ উপদেষ্টা সালমান এফ রহমান এবং পররাষ্ট্র প্রতিমন্ত্রী মো. শাহরিয়ার আলম।


শীর্ষে রাশিয়ার এ্যাথলেটরা! || The Daily Janakantha\nশীর্ষে রাশিয়ার এ্যাথলেটরা!\nPrint ড্রাগ কেলেঙ্কারি\nস্পোর্টস রিপোর্টার ॥ আন্তর্জাতিক অলিম্পিক কমিটি (আইওসি) বেশ বড় রকমের অভিযোগই করেছে রাশিয়ান এ্যাথলেটদের বিরুদ্ধে। বিশ্বব্যাপী ডোপ পাপীদের এত দৌরাত্ম্য বাড়ার পেছনে মূলত রাশিয়ান এ্যাথলেটরা দায়ী। অধিকাংশ রাশিয়ান এ্যাথলেটই পারফর্মেন্স বর্ধক হিসেবে নিষিদ্ধ ওষুধ সেবন করে থাকেন বলে অভিযোগ করেছে আইওসি। শুধু অভিযোগ করেই বসে থাকেনি আইওসি। রাশিয়ান এ্যাথলেটিক্স ফেডারেশনকে আহ্বান জানিয়েছে যত দ্রুত সম্ভব তদন্ত পরিচালনা করার। বিশ্ব এন্টি ডোপিং এজেন্সির (ডব্লিউএডিএ) প্রধান ক্রেইগ রিডি ইতোমধ্যেই এমন অভিযোগের পরিপ্রেক্ষিতে যথাযথ তথ্যাদি এ্যাথলেটিক্স ফেডারেশনের কাছে হস্তান্তরও করেছেন। আইওসির মুখপাত্র মার্ক এডামস এ বিষয়টি নিশ্চিত করেছেন। তবে আইওসির এমন দাবিকে প্রত্যাখ্যান করেছে রাশিয়ান এ্যাথলেটিক্স কর্তৃপক্ষ। কিছুদিন আগে জার্মান টেলিভিশনের একটি ডকুমেন্টারিতে দেখানো হয়েছে রাষ্ট্রীয়ভাবে মদদপুষ্ট হয়ে রাশিয়ার এ্যাথলেটরা বিভিন্ন নিষিদ্ধ ওষুধ সেবনের সঙ্গে জড়িত। শুক্রবার আইওসির নির্বাহী বোর্ডের এক সভায় এটাকে নিশ্চিত বলে দাবি করা হয়েছে। কিন্তু রাশিয়ার কর্মকর্তারা জোরালোভাবে এসব অভিযোগ নাকচ করে দিয়েছেন। তবে এটিকে মারাত্মক এক অভিযোগ হিসেবে আখ্যা দিয়েছেন তারা। এ বিষয়ে এডামস বলেন, ‘এ বিষয়টি খুব ভালভাবেই খতিয়ে দেখা প্রয়োজন। আর সেটা তারাই করুক এবং খুব দ্রুত।’ ডব্লিউএডিএ প্রধান রিডি সংক্ষিপ্ত একটি প্রেজেন্টশনও দেখিয়েছেন শুক্রবারের নির্বাহী বোর্ডের সভায়। সেখানে দেখানো হয়েছে অভিযোগের পেছনে প্রয়োজনীয় প্রমাণাদি। তিনি পরবর্তীতে আন্তর্জাতিক এ্যাসোসিয়েশন অব এ্যাথলেটিক্স ফেডারেশন্সের (আইএএএফ) নীতি নির্ধারক কমিশনের সঙ্গে এ বিষয়ে যোগাযোগও করেছেন। এডামস এ বিষয়ে বলেন, ‘তিনি তাদের এ অভিযোগ সংশ্লিষ্ট সব প্রয়োজনীয় তথ্যই দিয়েছেন। বিষয়টির সঙ্গে লেগে থাকবেন উভয় পক্ষই।’ আইওসি সভাপতি থমাস বাখও এর শেষ দেখা হবে বলে জানিয়েছেন। তিনি আরও বলেছেন, ‘যদি মারাত্মক এ অভিযোগ সত্য হয় সেক্ষেত্রে বিষয়টি নিয়ে তাদের উচিত খুব ভালভাবে তদন্ত করা। সঠিক পন্থায় প্রয়োজনীয় পদ্ধতিতেই বিষয়টি খতিয়ে দেখতে হবে। আমরা দেখব আইএএএফ এ বিষয়ে কি ধরনের পদক্ষেপ নেয় তারপর আমরা নিজেদের কর্মপন্থা নিয়ে সিদ্ধান্ত গ্রহণ করব।’ জার্মান টেলিভিশন চ্যানেল এআরডির করা তথ্যচিত্রের নাম ছিল, ‘গোপন ডোপিং চিত্র-যেভাবে রাশিয়া জয়ীদের বের করে আনে।’ এখানে রাশিয়ান এ্যাথলেটিক্স ফেডারেশন প্রেসিডেন্ট এবং আইএএএফ কোষাধ্যক্ষ ভ্যালেন্টিন বালাখনিশেভের ভূমিকা বেশ ভালভাবেই মেলে ধরানো হয়েছে। প্রকাশিত : ৭ ডিসেম্বর ২০১৪


সচেতন না হলে দেশের সর্বনাশ হবে : প্রধানমন্ত্রী – প্রিয়দেশ\nসচেতন না হলে দেশের সর্বনাশ হবে : প্রধানমন্ত্রী > Featured > সচেতন না হলে দেশের সর্বনাশ হবে : প্রধানমন্ত্রী\nসচেতন না হলে দেশের সর্বনাশ হবে : প্রধানমন্ত্রী\nপ্রধানমন্ত্রী শেখ হাসিনা বলেছেন, ‘জাতি হিসেবে আমরা সচেতন না হলে দেশের সর্বনাশ হবে।’ আজ রবিবার নেদারল্যান্ডস সফর নিয়ে সংবাদ সম্মেলনে এক প্রশ্নের জবাবে তিনি এ কথা বলেন। প্রধানমন্ত্রীর সরকারি বাসভবন গণভবনে আজ বেলা সাড়ে ১১টায় নেদাল্যান্ডস সফর নিয়ে এক সংবাদ সম্মেলনে তিনি এ কথা বলেন। প্রধানমন্ত্রী শেখ হাসিনা বলেছেন, বাংলাদেশে আইএস আছে, জঙ্গি আছে এসব প্রমাণের চেষ্টা চলছে। এটি প্রমাণ করতে পারলে দেশের কী হবে, একবার ভেবে দেখেছেন। একটি পক্ষের লক্ষ্য হলো সিরিয়া, ইরাক, আফগানিস্তান, পাকিস্তানের পর্যায়ে বাংলাদেশকে নিয়ে যাওয়া। সে জন্য আমাদের সচেতন থাকতে হবে। বাংলাদেশে একটি শান্তিপূর্ণ দেশ। এক সংশয় এখানে জঙ্গিদের উত্থান হয়েছিল। কিন্তু আমরা কঠোর হস্তে তাদের দমন করেছি। তিনি বলেন, ‘দেশে গ্রেনেড মেরে, আগুন দিয়ে মানুষ পুড়িয়ে হত্যা করা হয়েছে। সেসব করে দেশের ক্ষতি করতে না পেরে একটি শ্রেণি এখন গুপ্তহত্যা শুরু করেছে।’\nদেশে সম্প্রতি দুই বিদেশি হত্যা নিয়ে এক প্রশ্নের জবাবে প্রধানমন্ত্রী বলেন, ‘এগুলো কেন ঘটানো হচ্ছে? কারণ একটি পক্ষ চায় দেশকে ধ্বংসের দিকে নিয়ে যাওয়া। এগুলো কারা করছে? হাড়ির ভাত একটি টিপলে যেমন বোঝা যায়, বাকিগুলো কেমন; তেমনি একটি ঘটনার উদঘাটন হলেই বোঝা যায় ওই ধরনের অন্যান্য ঘটনা কীভাবে ঘটছে।’\nপ্রধানমন্ত্রী বলেন, নেদারল্যান্ডসের প্রধানমন্ত্রীর সঙ্গে দ্বিপাক্ষিক বৈঠকে বিভিন্ন বিষয়ে আলাপ হয়েছে। তিনি বাংলাদেশের পোশাক শিল্পের প্রশংসা করেছেন এবং এ খাতে সহযোগিতার কথা বলেছেন।\nশেখ হাসিনা বলেন, নেদারল্যান্ডসের সঙ্গে বাংলাদেশের সম্পর্ক আন্তরিক ও উষ্ণ এবং এ সম্পর্ক আরও গভীর, জোরদার ও বিস্তৃত হবে। ইতোমধ্যে চর উন্নয়ন ও সমুদ্র ব্যবস্থাপনার ক্ষেত্রে বাংলাদেশ-নেদারল্যান্ডস নিবিড়ভাবে কাজ করছে।\nডেল্টা প্ল্যান বাস্তবায়ন, সমুদ্র ব্যবস্থাপনা ও জলবায়ু পরিবর্তনের প্রভাবে সৃষ্ট পরিস্থিতি মোকাবেলায় বাংলাদেশ নেদারল্যান্ডসের সহযোগিতা পাবে বলেও জানান শেখ হাসিনা।\nডাচ প্রধানমন্ত্রী মার্ক রুটের আমন্ত্রণে ৩ তিনের সফরে গত ৩ নভেম্বর নেদারল্যান্ড যান প্রধানমন্ত্রী শেখ হাসিনা। সফর শেষে গত শুক্রবার সন্ধ্যায় ঢাকায় ফেরেন তিনি।শেখ হাসিনা ৪ নভেম্বর ডাচ প্রধানমন্ত্রী মার্ক রুটের সঙ্গে দ্বিপাক্ষিক বৈঠক করেন।\nসংবাদ সম্মেলনে আরও উপস্থিত আছেন আওয়ামী লীগের সাধারণ সম্পাদক ও জনপ্রশাসন মন্ত্রী সৈয়দ আশরাফুল ইসলাম, পররাষ্ট্রমন্ত্রী আবুল হাসান মাহমুদ আলী, পররাষ্ট্র প্রতিমন্ত্রী শাহরিয়ার আলম, প্রধানমন্ত্রীর তথ্য উপদেষ্টা ইকবাল সোবহান চৌধুরী।


মৃত্যুর ৬ বছর পরও বেতন পাচ্ছেন একজন শিক্ষক! - The Dhaka Times\nOn এপ্রি ১১, ২০১৩\nদি ঢাকা টাইমস্ ডেস্ক ॥ বেতনের জন্য কত শিক্ষক রাজপথে নেমে এসেছেন- প্রাণও দিয়েছেন এমন খবর আমাদের সকলের জানা। অথচ মারা যাওয়ার ৬ বছর পরেও একজন শিক্ষক বেতন পেয়েই যাচ্ছেন! এমন আশ্চর্যজনক সংবাদও আমাদের চোখে পড়ে।\nএকটি দৈনিকের খবরে বলা হয়েছে, ২০০৭ সালে মারা গেছেন পটুয়াখালী মির্জাগঞ্জ সুবিদ খালী মহিলা ডিগ্রি কলেজের ব্যবস্থাপনা বিভাগের শিক্ষক আবদুস সালাম মোল্লা। কিন্তু কাগজে-কলমে তিনি ৬ বছর ধরে জীবিত। তার নামে বেতন-ভাতা সবই যাচ্ছে। তার একাউন্ট নম্বর, ইনডেক্স নম্বর সবই ঠিক আছে। তবে দুর্নীতির মাধ্যমে এই টাকা নিচ্ছেন কলেজেরই বাংলা বিভাগের শিক্ষক বীণাপাণি অধিকারী। মৃত আবদুস সালামের স্বাক্ষর তিনিই করছেন। ব্যাংকের একাউন্ট নম্বর একই আছে। এমপিও নম্বরও ঠিক। এ দুর্নীতির সঙ্গে কলেজের অধ্যক্ষ, গভর্নিং বডি, ব্যাংকের কর্মকর্তা ও শিক্ষা ভবনের কর্মকর্তারা জড়িত।\nমৃত ব্যক্তির একাউন্টে দীর্ঘদিন ধরে বেতন-ভাতা যাওয়ার বিষয়টি সংবাদ মাধ্যমকে নিশ্চিত করেছেন মাধ্যমিক ও উচ্চ শিক্ষা অধিদপ্তরের (মাউশি) ডিজি অধ্যাপক ফাহিমা খাতুন। তিনি বলেন, শিক্ষাঙ্গনে এ ধরনের ঘটনা কিভাবে ঘটতে পারে তা ভেবে পাচ্ছি না। এর সঙ্গে কলেজের অধ্যক্ষসহ অনেকেই জড়িত বলে জানান তিনি। মৃত ব্যক্তির নামে বেতন-ভাতা যাচ্ছে এমন অভিযোগ পাওয়ার পর বিষয়টি নিয়ে তদন্ত করে মাধ্যমিক ও উচ্চ শিক্ষা অধিদপ্তর। তদন্তে ভয়াবহ এ দুর্নীতির প্রমাণ মিলেছে। এ ঘটনার প্রমাণ মেলার পর নড়েচড়ে বসেছেন মাধ্যমিক ও উচ্চ শিক্ষা অধিদপ্তরের (মাউশি) কর্মকর্তারা। মাউশির উপ-পরিচালক আবুল হোসেনের নেতৃত্বে দুই সদস্যের কমিটি বিষয়টি তদন্ত করে। তদন্ত রিপোর্ট শিক্ষা মন্ত্রণালয়ে জমা দেয়া হয়েছে। দুর্নীতির সঙ্গে জড়িতদের বিরুদ্ধে ব্যবস্থা নিতে সুপারিশ করেছে তদন্ত কমিটি।\nখোঁজ নিয়ে জানা যায়, ২০০৭ সাল থেকে ২০১৩ সালের ফেব্রুয়ারি পর্যন্ত সুবিদ খালী মহিলা ডিগ্রি কলেজের শিক্ষক মৃত আবদুস সালাম মোল্লার নাম ব্যবহার করে বীণাপাণি অধিকারী বেতন-ভাতা নিয়েছেন। তিনি ওই প্রতিষ্ঠানের শিক্ষক হলেও এমপিওভুক্ত নন। এর আগে আরেকবার বেতন-ভাতা বন্ধের নির্দেশ দেয়া হলেও কোন কাজে আসেনি।\nতদন্ত কমিটি প্রতিবেদনে মৃত শিক্ষকের নামে বেতন-ভাতা বন্ধের সুপারিশ করে। চলতি বছরের মার্চ মাস থেকে মৃত শিক্ষকের নামের একাউন্টে বেতন-ভাতা দেয়া বন্ধ করে দেয়া হয়েছে। তদন্ত কমিটি সূত্রে জানা গেছে, তারা পটুয়াখালীর মির্জাগঞ্জে গিয়ে সরেজমিন তদন্ত করে প্রমাণ পান। তদন্ত কমিটির একজন সদস্য জানান, এ দুর্নীতির সঙ্গে কলেজের অধ্যক্ষ, গভর্নিং বডির সদস্য, ব্যাংক কর্মকর্তারা জড়িত। তাছাড়া এ ধরনের দুর্নীতি করা সম্ভব নয়। মৃত ব্যক্তির নামে কিভাবে এত বছর বেতন-ভাতা গেল তা নিয়ে বিস্ময় প্রকাশ করেন ওই সদস্য।\nএ বিষয়ে কলেজের অধ্যক্ষ আবদুর রহমান বলেন, গভর্নিং বডির অনুমতিক্রমেই আবদুস সালামের টাকা বীণাপাণি অধিকারীকে দেয়া হয়েছে। এটা অনিয়মের পর্যায়ে পড়ে কিনা জানতে চাইলে অধ্যক্ষ বলেন, বেসরকারি কলেজে এমনই হয়। তিনি বলেন, অভিযোগ ওঠার পর এটা বন্ধ করে দেয়া হয়েছে। তিনিই কলেজের প্রতিষ্ঠাতা অধ্যক্ষ বলে জানান। মৃত ব্যক্তির পরিবার বিষয়টি জানতো কিনা জানতে চাইলে অধ্যক্ষ বলেন, বেসরকারি আর সরকারি কলেজ এক নয়।\nমাউশির মহাপরিচালক অধ্যাপক ফাহিমা খাতুন বলেন, অভিযোগ পাওয়ার পরই আমরা বিষয়টি তদন্ত করেছি। তদন্তে মৃত শিক্ষকের নামে বেতন-ভাতা দেয়ার বিষয়টি প্রমাণিত হয়েছে। তিনি বলেন, এর সঙ্গে অনেকেই জড়িত। তিনি বলেন, আমরা চেষ্টা করছি দুর্নীতি দূর করতে। শতভাগ সফল হয়েছি তা বলবো না। তবে চেষ্টা চালিয়ে যাচ্ছি। আমাদের সব কর্মকর্তা সৎ তা-ও বলা যাবে না। তবে এটা বলতে পারি দুর্নীতিকে প্রশ্রয় দেবো না। যারাই এর সঙ্গে জড়িত থাকুক আমরা ব্যবস্থা নেবো।\nএমন ঘটনাও আমাদের দেশে ঘটে! যেখানে একজন শিক্ষক পরিশ্রম করে বেতন পাচ্ছেন না- সেখানে মৃত শিক্ষকের বেতন দুর্নীতির মাধ্যমে উঠিয়ে নেওয়া হচ্ছে।\nমৃত্যুর ৬ বছর পরওবেতন পাচ্ছেন শিক্ষক!


লোকসভার স্পিকারকে অপমান করে সাসপেন্ড হলেন অধীর সহ ৬ সাংসদ |6Congress MP including Adhir suspended for unbecoming conducts - Bengali Oneindia\n2 min ago রাজ্য বিজেপিতে তৈরি হচ্ছে নতুন পদ! দিলীপের নয়া জমানা কে বসবেন সেই পদে\n7 min ago অমিতাভের জন্য গায়িকাকে দিয়ে কেন 'গার্গল' করিয়েছিলন আর ডি বর্মন! রেকর্ডিং রুমের অজানা কাহিনি একনজরে\n21 min ago বিজেপির জুতোয় পা গলিয়েছে তৃণমূল, একের পর এক উদাহরণ সুজনের\n35 min ago নিত্যানন্দের বিরুদ্ধে 'ব্লু কর্নার' নোটিস জারি ইন্টারপোলের! ধর্মগুরুর সংকট জোরালো\nলোকসভার স্পিকারকে অপমান করে সাসপেন্ড হলেন অধীর সহ ৬ সাংসদ\n| Published: July 24 2017, 16:31 [IST]\nঅধিবেশনকক্ষের ভেতরে অসংসদীয় আচরণের জন্য অধীর রঞ্জন চৌধুরী সহ ৬জন সাংসদকে সাসপেন্ড করলেন স্পিকার সুমিত্রা মহাজন। জিরো আওয়ারে ওয়েলে নেমে তুমুল বিক্ষোভ দেখানোর পাশাপাশি স্পিকারের দিকে কাগজ ছিঁড়ে ছুঁড়ে দেন অধীর ও বাকি সাংসদরা। এই ঘটনা স্পিকারের চেয়ারের পক্ষে অবমাননাকর বলে ৬জনকে সাসপেন্ড করেন সুমিত্রা মহাজন। এর পরপরই লোকসভার অধিবেশন দিনের মত মুলতুবি করে দেন তিনি।\n[আরও পড়ুন: বিদায়বেলায় স্মৃতিমেদুর প্রণব মুখোপাধ্যায়ের ইন্দিরা-স্মরণ, সংসদ-স্মৃতিতেও ভারাক্রান্ত রাষ্ট্রপতি]\nসোমবার অধিবেশন শুরু হতেই বফর্স কাণ্ড ও গো-রক্ষার নামে পিটিয়ে খুনের ঘটনাগুলি নিয়ে আলোচনা হচ্ছিল। গোড়া থেকেই গো-রক্ষকবাহিনীর বিরুদ্ধে সরব ছিলেন অধীর সহ অন্যান্য বিরোধীরা। রীতিমত ওয়েলে নেমে বিক্ষোভ দেখাতে থাকেন তাঁরা। এদিকে কংগ্রেসকে চাপে ফেলতে পাল্টা বফর্স নিয়ে সরব হন বিজেপি সাংসদরা। বিরোধীদের নিজেদের আসনে ফিরে যেতে বার বার বলতে থাকেন স্পিকার। কিন্তু আসনে ফিরে না গিয়ে হাতের কাগজ ছিঁড়ে স্পিকারের দিকে ছুঁড়ে দিন অধীর সহ ৬ জন। এরপরই অধীর রঞ্জন চৌধুরী, গৌরব গগৈ, সুস্মিতা দেব, রঞ্জিত রঞ্জন, কে সুরেশ ও এম কে রাঘবনকে সাসপেন্ড করেন স্পিকার। আগামী লোকসভার অধিবেশনকক্ষে প্রবেশ করতে পারবেন না তাঁরা। অধিবেশন কক্ষে বিরোধীদের আচরণকে দুর্ভাগ্যজনক বলেই মন্তব্য করেছেন লোকসভার স্পিকার সুমিত্রা মহাজন।\nSad with what happened. Question Hour should never be disrupted.Had told Kharge Ji I will allow him to speak after Question Hour: LS Speaker pic.twitter.com/eF735p2fem\n৬জন সাংসদকে সাসপেন্ড করার প্রতিবাদ জানিয়ে বিরোধীরা ধর্নায় বসার সিদ্ধান্ত নিয়েছে বলে জানা গিয়েছে। অপরদিকে প্রতিরক্ষা বিষয়ক সংসদীয় সাব- কমিটি বফর্স কেলেঙ্কারি নিয়ে নতুন করে তদন্তের সুপারিশ করা নিয়েও এদিন শোরগোল কম হয়নি অধিবেশনকক্ষে। বফর্সকাণ্ডে সাব কমিটির সুপারিশের প্রতিবাদ জানাতেই ওয়েলে নেমে পড়েন অধীররা। ২০০৫ সালে দিল্লি হাইকোর্ট জানিয়ে দিয়েছিল, বফর্স কেলেঙ্কারি নিয়ে আরও কোনও তদন্ত হবে না। কিন্তু সম্প্রতি দিল্লি হাইকোর্টের সেই রায়কে চ্যালেঞ্জ জানিয়ে সিবিআইকে সুপ্রিমকোর্টা যাওয়ার সুপারিশ করেছে সাব কমিটির অধিকাংশ সদস্যই।\n'জিডিপি রামায়ণ নয় ', বিজেপি নেতার দাবির পর এবার ক্রিসিলের নয়া দাবি\nloksabha suspend sumitra mahajan parliament congress লোকসভা সাসপেন্ড সুমিত্রা মহাজন সংসদ কংগ্রেস\nAdhir Ranjan Chowdhury and5other congress MP's are suspended for 'unbecoming conducts'. They alledgely throw papers towards speaker which isacontempt.


আসানসোল রেল স্টেশনকে বিশ্বমানের করে তুলতে উদ্যোগ – Uttarbanga Sambad | North bengal News Media | Siliguri\nআসানসোল: আসানসোল রেল স্টেশনকে বিশ্বমানের করে তুলতে উদ্যোগী হল ভারতীয় রেল পর্ষদ। পূর্ব রেলের জেনারেল ম্যানেজারকে চিঠি দিয়ে কয়েকটি বিষয়ে কাজ শুরু করার নির্দেশ দেওয়া হয়েছে। আসানসোল রেল স্টেশনকে বিশ্বমানের করে তুলতে প্রাথমিকভাবে ৩০০ থেকে ৫০০ কোটি টাকা ব্যয় হবে বলে রেল সূত্রে জানা গিয়েছে। আগামী অর্থবর্ষেই এই কাজ শুরু হবে। দু’বছরের মধ্যে তা শেষ করার লক্ষ্য নেওয়া হয়েছে। এই প্রসঙ্গে পূর্ব রেলের আসানসোল ডিভিশনের ডিআরএম পরমানন্দ শর্মা জানান, এই ঘোষণা খুবই গর্বের।\nপূর্ব রেলের হাওড়া, শিয়ালদা, মালদা ও আসানসোল ডিভিশন মিলিয়ে ২০০-এর বেশি রেল স্টেশন রয়েছে। এর মধ্যে আসানসোলকে বিশ্বমানের স্টেশন করার নির্দেশ এসেছে। এই প্রকল্প বাস্তবায়িত করতে ইতিমধ্যেই আসানসোল ডিভিশনের এডিআরএম মুকেশকুমার মিনার নেতৃত্বে পাঁচ রেল আধিকারিক গিয়েছেন মধ্যপ্রদেশে। সেই রাজ্যের হাবিবগঞ্জ স্টেশনকে ইতিমধ্যেই বিশ্বমানের করা হয়েছে। সেই হাবিবগঞ্জ রেল স্টেশনটি ঘুরে দেখতেই আসানসোল ডিভিশনের পাঁচ আধিকারিকের সেখানে যাওয়ার কথা। অন্য চার আধিকারিক হলেন, সিনিয়ার ডিভিশনাল কমার্শিয়াল ম্যানেজার শান্তনু চক্রবর্তী, সিনিয়ার ডিভিশনাল ইলেকট্রিক্যাল ইঞ্জিনিয়ার অজয় কুমার, ডেপুটি চিফ ইঞ্জিনিয়ার (কনস্ট্রাকশন) অমিত কুমার ও সিনিয়ার ডিভিশনাল ইঞ্জিনিয়ার (হেডকোয়ার্টার্স) এস কে তেওয়ারি। ডিআরএম জানান, পাঁচ আধিকারিক ফিরে এসে আসানসোল স্টেশনে কী কাজ হতে পারে তা নিয়ে বিস্তারিত রিপোর্ট তৈরি করবেন। তা পাঠিয়ে দেওয়া হবে পূর্ব রেলের সদর দপ্তরে চূড়ান্ত অনুমোদনের জন্য।\nবিশ্বমানের স্টেশন হতে হলে আসানসোলে কী কী করতে হতে পারে? এই প্রসঙ্গে ডিআরএম জানান, বিমানবন্দরের আদলে যাত্রীদের ঢোকা বেরোনো থেকে অপেক্ষা করা বা ওয়েটিংয়ের জায়গা সহ যে সমস্ত সুবিধা আছে সেই সব সুবিধাই আসানসোল স্টেশনে হবে। এর জন্য আসানসোল স্টেশনে বেশকিছু ভবনের পরিবর্তন করা হবে। বিশ্বমানের জন্য আসানসোল স্টেশনকেই কেন বেছে নেওয়া হল? এর উত্তরে ডিআরএমের বক্তব্য, আসানসোল বলতে গেলে একেবারেই আন্তঃরাজ্য মধ্যবর্তী স্টেশন। তিনটি রাজ্যকে একসঙ্গে এই আসানসোল যাত্রী পরিষেবা দিয়ে থাকে। তেমনভাবে এই রাজ্যের বেশকিছু জেলা সরাসরি আসানসোলের সঙ্গে যুক্ত। এছাড়া আসানসোল ডিভিশন সবচেয়ে বেশি আয় হয় মাল পরিবহণে। হাওড়া ও শিয়ালদা থেকে সুপারফাস্ট, মেল, এক্সপ্রেস ট্রেনের সমান যাত্রী আসানসোল থেকে যাতায়াত করে। এই সমস্ত দিকগুলিকে ভেবে ভারতীয় রেল পর্ষদ আসানসোলকে বেছে নিয়েছে বলে মনে করা হচ্ছে।\nজানা গিয়েছে, নতুন ব্যবস্থায় যাত্রীরা যেদিক দিয়ে স্টেশনে ঢুকবেন সেইদিক দিয়ে কোনও যাত্রী ট্রেন থেকে নেমে বাইরে আসবেন না। তাঁদের বেরোনোর জন্য আলাদা রাস্তা থাকবে। আবার প্ল্যাটফর্মের ওপরে ফুট ওভারব্রিজে অনেক যাত্রী অপেক্ষা করেন বিভিন্ন ট্রেন ধরার জন্য। নতুন পরিকল্পনায় বেশকিছু ওভার ব্রিজ তৈরি করা হবে, যেখানে ঘরের মতো থাকবে। তার দু’পাশে কাঁচ থাকবে। যেখান থেকে যাত্রীরা দেখতে পাবেন কোন প্ল্যাটফর্মে কোন ট্রেন আসছে। তখন তাঁরা সেখানে নেমে যেতে পারবেন। একইভাবে যাত্রীদের প্ল্যাটফর্মে পানীয় জল, শৌচালয় সহ অত্যাধুনিক সুবিধা দেওয়া হবে। একইসঙ্গে স্টেশনের মধ্যে যাত্রীদের খাবার খাওয়ার সমস্ত রকম সুযোগ-সুবিধা দেওয়া হবে। এরমধ্যে স্টেশনে যাতে কোনও অপরাধমূলক কাজ না হয় তার জন্য সবরকম আধুনিক নিরাপত্তা ব্যবস্থা থাকবে। বলা যেতে পারে, বিশ্বমানের স্টেশনে সব আধুনিক ব্যবস্থা থাকবে।


ঢাকার সাভারে ২৫টি গাঁজা গাছসহ হোসেন আলী (৫০) নামে একজনকে আটক করেছে সাভার মডেল থানা পুলিশ। বুধবার (২৯ সেপ্টেম্বর) উপজেলার বিরুলিয়া ইউনিয়নের কাকাবো এলাকায় গোপন সংবাদের ভিত্তিতে অভিযান চালিয়ে তাকে আটক করা হয়।\nপুলিশ জানায়, বিরুলিয়া ইউনিয়নের কাকাবো এলাকায় বাড়ির ছাদে টপের মধ্যে দীর্ঘদিন যাবৎ গাঁজা চাষ করে আসছিল হোসেন আলী নামে এক ব্যক্তি। পরে গোপন সংবাদের ভিত্তিতে বুধবার ওই বাড়িতে অভিযান চালিয়ে ২৫টি গাঁজা গাছসহ তাকে আটক করা হয়।\nবিরুলিয়া ইউনিয়ন পরিষদের চেয়ারম্যান মো. সাইদুর রহমান সুজন বলেন, ‘মাদকের বিরুদ্ধে আমরা জিরো টলারেন্স ঘোষণা করেছি। আমি নিজে উদ্যোগ নিয়ে বিরুলিয়া ইউনিয়নে যারা মাদকের সাথে জড়িত তাদের চিহ্নিত করে পুলিশের সহযোগিতা নিয়ে মাদক নির্মূলে চেষ্টা করে যাচ্ছি।’\nএ বিষয়ে সাভার মডেল থানার উপ-পরিদর্শক (এসআই) মো. কুদ্দুস বলেন, ‘গোপন সংবাদের ভিত্তিতে বিরুলিয়া ইউনিয়নের কাকাবো এলাকায় অভিযান চালিয়ে ছাদে টপের মধ্যে চাষ করা বড় গাঁজা গাছসহ হোসেন আলী নামে একজনকে আটক করা হয়েছে। আটককৃত হোসেন আলীর বিরুদ্ধে মাদক আইনে মামলা হয়েছে।’


কার্পেটের জায়গায় মানুষের পিঠের উপর দিয়ে হাঁটছে চীনের রাজদূত! ছবি ভাইরাল হতেই নিন্দার ঝড়- Bangla News\nHome/টাইমলাইন/কার্পেটের জায়গায় মানুষের পিঠের উপর দিয়ে হাঁটছে চীনের রাজদূত! ছবি ভাইরাল হতেই নিন্দার ঝড়\nবাংলা হান্ট ডেস্কঃ চীন (China) অন্য দেশের মানুষদের গাধা ছাড়া কিছুই মনে করে না। চীনের রাজদূত (Chinese Ambassador) আরও একবার এই কথা প্রমাণিত করল। সোশ্যাল মিডিয়ায় (Social Media) চীনের রাজদূত তাং সোনজ্ঞেন (Tang Songgen) এর একটি ছবি ভাইরাল (Viral Picture) হচ্ছে, সেখানে চীনের রাজদূতকে রেড কার্পেটের বদলে মানুষের পিঠের উপর দিয়ে হাঁটতে দেখা যাচ্ছে।\nএই ছবি প্রকাশ্যে আসতেই গোটা বিশ্ব নিন্দার ঝড় বয়ে যাচ্ছে। আমেরিকা এই ঘটনার জন্য চীনের কড়া নিন্দা করেছে। আরেকদিকে, চীন নিজের দোষ ঢাকার জন্য বদ্ধপরিকর। উল্লেখ্য, চীনের রাজদূত প্রশান্ত মহাসাগরের ছোট দ্বীপ কিরিবাতির সফরে গেছিলেন। সেখানে ওনাকে স্বাগত জানানোর জন্য মানুষের রেড কার্পেট বিছান হয়। আর তিনি কোনরকম আপত্তি না করে মানুষ দিয়ে তৈরি রেড কার্পেটের উপর দিয়ে হেঁটে যান। প্রায় ৩০ জন ওই রেড কার্পেটে ছিল, আর তাঁর মধ্যে অনেক বাচ্চাও ছিল। চীনের রাজদূতকে স্বাগত জানানোর জন্য তাঁরা মাটিতে রেড কার্পেট হয়ে শুয়ে ছিল।\nচীনের রাজদূত মানুষ দিয়ে তৈরি সেই রেড কার্পেটের উপর বিনা দ্বিধায় হাঁটতে শুরু করেন। আমেরিকা এই ঘটনার নিন্দা করে এটিকে অমানবিক বলে আখ্যা দ্যেছে। আমেরিকার নেভি অফিসার চীনের নিন্দা করে বলেছেন, ‘আমি ভাবতেও পারিনি যে মানুষ এতটা নীচ হতে পারে যে বাচ্চার পিঠে পা দিয়ে চলবে।” আরেকদিকে চীন নিজেদের এই অমানবিক কাজ কে সাংস্কৃতিক বলে আখ্যা দিয়েছে।\nচীনের কমিউনিস্ট পার্টির মুখপাত্র সংবাদমাধ্যম গ্লোবাল তাইমস বলেছে, চীনের রাজদূতের এই ছবিকে ভুল ভাবে পেশ করা হচ্ছে। গোটা বিশ্বে চীনের নাম খারাপ করা জন্য এই ষড়যন্ত্র করা হচ্ছে।\n‘আদিপুরুষ’ শ্রী রামের ভূমিকায় এবার বাহুবলী খ‍্যাত প্রভাস, করলেন আগামী ছবির ঘোষনা


২০১৮ সেপ্টেম্বর ১০ ১৯:৫৫:৪২\nভুল করা মানুষের স্বভাবজাত প্রবৃত্তি। রাসূল (সা.) বলেন, ‘তোমাদের দ্বারা যদি কোনো গুনাহ না হতো তবে তোমাদের পরিবর্তে আল্লাহ এমন এক জাতি সৃষ্টি করতেন, যারা গুনাহ করত এবং তাওবাও করত।’ (মুসনাদে আহমদ : ২৯০৩)।\nগুনাহ থেকে বাঁচার চেষ্টা করা যেমন মুমিনদের পরিচায়ক, তেমনি তাওবা করাও মুমিনদের অনন্য বৈশিষ্ট্য। চাই তা সগিরা (ছোট) গুনাহ বা কবিরা (বড়) গুনাহ। রাসূল (সা.) বলেন, ‘কোনো বান্দা যদি সগিরা গুনাহ করে অনুতপ্ত না হয় এবং তাওবা না করে তবে তা আল্লাহর কাছে কবিরা গুনাহ বলে বিবেচিত হয়। পান্তরে কেউ কবিরা গুনাহ করেও যদি অনুতপ্ত হয়ে তাওবা করে তবে তা আল্লাহর কাছে সগিরা গুনাহ বলে গণ্য হয় এবং তিনি তা মা করে দেন।’ (তিরমিজি : ১৮৭১)।\nগুনাহ করা যেমন বান্দার স্বাভাব, তেমনি গুনাহ মাফ করাও আল্লাহর স্বভাব এবং বিশেষ গুণ। আল্লাহ তায়ালা বলেন, ‘যে তাকওয়ার নীতি অবলম্বন করে, তার গুনাহগুলো মিটিয়ে দেয়া হবে এবং তার প্রতিদানকে বহু গুণে বৃদ্ধি করা হবে।’ (সূরা তালাক : ৫)।\nএখন আমাদের জানা দরকার তওবা শব্দের আভিধানিক অর্থ। তাওবা অর্থ- ফিরে আসা।\nপরিভাষায় তওবা হল : যে সকল কথা ও কাজ মানুষকে আল্লাহর নৈকট্য থেকে দূরে সরিয়ে দেয় তা থেকে ফিরে এসে ঐ সকল কথা ও কাজে লেগে যাওয়া,যা দিয়ে আল্লাহর নৈকট্য লাভ করা যায় ও তাঁর অসন্তুষ্টি থেকে বেঁচে থাকা যায়।\nএক কথায় পাপ-কর্ম থেকে ফিরে এসে সৎকাজে প্রবৃত্ত হওয়া।\nপাপ বা অপরাধ দু ধরনের হয়ে থাকে :\nএক. যে সকল পাপ শুধুমাত্র আল্লাহ রাব্বুল আলামীনের হক বা অধিকার সম্পর্কিত। যেমন শিরক করা,নামাজ আদায় না করা, মদ্যপান করা,সুদের লেনদেন করা ইত্যাদি।\nদুই. যে সকল পাপ বা অপরাধ মানুষের অধিকার সম্পর্কিত। যে পাপ করলে কোন না কোন মানুষ তিগ্রস্তহয়। যেমন, জুলুম-অত্যাচার,চুরি-ডাকাতি,ঘুষ খাওয়া,অন্যায়ভাবে সম্পদ আতœসাৎ ইত্যাদি।\nপ্রথম প্রকার পাপ থেকে আল্লাহর কাছে তাওবা ও মা প্রার্থনা করার সাথে তিনটি শর্তের উপস্থিতি জরুরী।\n(২) কৃত পাপটিতে লিপ্ত হওয়ার কারণে আন-রিকভাবে অনুতপ্ত হওয়া।\n(৩) ভবিষ্যতে আর এ পাপ করব না বলে দৃঢ় সংকল্প গ্রহণ করা।\nদ্বিতীয় প্রকার পাপ থেকে তাওবা করার শর্ত হল মোট চারটি:\n(৪) পাপের কারণে যে মানুষটির অধিকার ক্ষুন্ন করা হয়েছে বা যে লোকটি তিগ্রস্ত হয়েছে,তার পাওনা পরিশোধ করা বা যথাযথ তিপুরণ দিয়ে তার সাথে মিটমাট করে নেয়া অথবা তার কাছে মা চেয়ে দাবী ছাড়িয়ে নেয়া।\nমানুষের কর্তব্য হল,সে সকল প্রকার পাপ থেকে তাওবা করবে,যা সে করেছে। যদি সে এক ধরনের পাপ থেকে তাওবা করে,অন্য ধরনের পাপ থেকে তাওবা না করে তাহলেও সে পাপটি থেকে তাওবা হয়ে যাবে। তবে অন্যান্য পাপ থেকে তওবা তার দায়িত্বে থেকে যাবে। একটি বা দুটো পাপ থেকে তাওবা করলে সকল পাপ থেকে তাওবা বলে গণ্য হয় না। যেমন এক ব্যক্তি মিথ্যা কথা বলে,ব্যভিচার করে,মদ্যপান করে। সে যদি মিথ্যা কথা ও ব্যভিচার থেকে যথাযথভাবে তওবা করে তাহলে এ দুটো পাপ থেকে তওবা হয়ে যাবে ঠিকই। কিন্তু মদ্যপানের পাপ থেকে তওবা হবে না। এর জন্য আলাদা তওবা করতে হবে। আর যদি তাওবার শর্তাবলী পালন করে সকল পাপ থেকে এক সাথে তাওবা করে তাহলেও তা আদায় হয়ে যাবে।\nতওবা করে আবার পাপে লিপ্ত হয়ে পড়লে আবারও তাওবা করতে হবে। তওবা রা করা যায় না বা বারবার তওবা ভেঙ্গে যায় এ অজুহাতে তওবা না করা শয়তানের একটি ধোকা বৈ অন্য কিছু নয়। অন্তর দিয়ে তওবা করে তার উপর অটল থাকতে আল্লাহ তাআলার কাছে তাওফীক কামনা করা যেতে পারে। এটা তাওবার উপর অটল থাকতে সহায়তা করে।\nকুরআন,হাদীস ও উম্মাতের ঐক্যমতে প্রমাণিত হয়েছে যে, পাপ থেকে তাওবা করা ওয়াজিব।


বরিশাল র‌্যাবের কৌশলতায় ফের বনদস্যুদের আত্মসমর্পন । বরিশালটাইমস\n১ ঘণ্টা আগের আপডেট বিকাল ১২:২৯ ; শনিবার ; মে ২১, ২০২২\nবরিশাল র‌্যাবের কৌশলতায় ফের বনদস্যুদের আত্মসমর্পন\n২:৩১ অপরাহ্ণ, জুলাই ১৩, ২০১৬\nবরিশাল: পাশ্ববর্তী বন্ধুরাষ্ট্র ভারত ঘেষা দেশের সর্ব বৃহৎ পর্যটনকেন্দ্র সুন্দরবন এখন বনদস্যুদের কাছেও নিরাপদ নয়। র‌্যাবের সাথে বন্দুকযুদ্ধে বেশ কয়েকজন নিহত হওয়ার পরে দস্যুদের মধ্যে উদ্বেগ-উৎকণ্ঠা বিরাজ করছে। বিশেষ করে বরিশাল র‌্যাপিড অ্যাকশন ব্যাটালিয়নের (র‌্যাব-৮) সেইসব অভিযানে নিহতের পাশাপাশি বিপুল পরিমান অস্ত্র উদ্ধারে ঘটনাও ঘটেছে।\nযে কারনে দস্যু নেতারা জীবন বাঁচাতে র‌্যাবের দেখানো সরল অনুকরণ করে স্বাভাবিক জীবনে ফেরার সিদ্ধান্ত নিয়েছে। সেই সিদ্ধান্তের আলোকে আগামী শুক্রবার স্বরাষ্ট্রমন্ত্রী আসাদুজ্জামান খান কামালের হাতে অস্ত্র তুলে দিয়ে ৮ দস্যুর আত্মসমর্পণ করার কথা রয়েছে। অবশ্য এর আগেও গত ৩১ মে সুন্দরবনের বনদস্যু মাস্টার বাহিনীর ১০ জন সদস্য একইভাবে আত্মসমর্পণ করেছিলেন। সেই সময় তারা ৫২টি অস্ত্র ও সাড়ে ৪ হাজার রাউন্ড গুলিও আইন শৃংঙ্খলা বাহিনীর হাতে তুলে দিয়েছিলেন। ওই সময় তাদের প্রতিশ্র“তি ছিল স্বাভাবিক জীবনে ফিরে আসতে যা যা করণীয় তাতে সার্বিক সহায়তা দেবে রাষ্ট্র। বর্তমানে ওই ১০ জন বনদস্যু কারাগারে রয়েছেন।\nমূলত প্রশাসনের সেই প্রতিশ্র“তিতে আশ্বাস্ত হয়েই আগামী শুক্রবার ফের মনজু এবং ইলিয়াস বাহিনীর আরো ৮ বনদস্যু আত্মসমর্পনের সিদ্ধান্ত বলে শোনা গেছে। অবশ্য ধারাবাহিকভাবে বনদস্যুদের আত্মসমর্পনের ঘটনায় দক্ষিণাঞ্চলে এ বিষয়টি এখন আলোচনার কেন্দ্রবিন্দুতে পরিনত হয়েছে। বিশেষ করে বরিশাল র‌্যাপিড অ্যাকশন ব্যাটালিয়নের (র‌্যাব-৮) পরিচালক লে. কর্নেল ফরিদুল আলম এক্ষেত্রে বেশ প্রশংসাও কুড়িয়েছেন। কারন এই ধারাবাহিক আত্মসমর্পনের সিদ্ধান্তে দস্যুদের নিয়ে আসতে এই কর্মকর্তা দীর্ঘকাল প্রচেস্টা চালিয়ে আসছিলেন।\nযার অংশ হিসেবে আগামী শুক্রবার আত্মসমর্পন করতে যাওয়া ৮ জনকে ভারত সীমান্ত থেকে কৌশলে নিয়ে আসা হচ্ছে। এই দিন সকালে খুলনার মংলা ফুয়েল জেটি ঘাটে তারা স্বরাষ্ট্রমন্ত্রীর হাতে অস্ত্র তুলে দিয়ে আনুষ্ঠানিকভাবে আত্মসমর্পন করবেন। যদিও এই ৮ দস্যুর আত্মসমর্পনের আনুষ্ঠানিকতা করা হয়েছিল বুধবার। সেই মোতাবেক বরিশাল র‌্যাবও সার্বিক প্রস্তুতি নিয়ে রেখেছিল। কিন্তু স্বরাষ্ট্রমন্ত্রী এই দিন না আসতে পারার সিন্ধান্তের কারণে দিনক্ষণ পরিবর্তন করে নির্ধারণ করা হয় শুক্রবার।\nবরিশাল র‌্যাব পরিচালক লে. কর্নেল ফরিদুল আলম মঙ্গলবার রাত ১০ টায় জানিয়েছেন, আত্মসমর্পন উপলক্ষ্যে তাদের সার্বিক প্রস্তুতি সম্পন্ন হয়েছে। এমনকি ভারত সীমান্তে থাকা আত্মসমর্পনে ইচ্ছুক দস্যুদের সাথেও মুঠোফোনে কথোপকথন হচ্ছে। আত্মসমর্পনের পাশাপাশি তারা বিপুল পরিমান অস্ত্র ও গোলাবারুদ জমা দেওয়ার প্রতিশ্র“তি দিয়েছে। কিন্তু কি পরিমান হতে পারে তা এখনও নিশ্চিত হওয়া যায়নি। বরিশাল র‌্যাবের এই শীর্ষ কর্মকর্তা আরো জানান, ওই আনুষ্ঠানিকতাকে কেন্দ্র করে তাদের কয়েকটি টিম সেখানে অবস্থান করছে। পাশাপাশি ঢাকা থেকেও আরো সদস্য নিয়ে আসা হয়েছে। শুক্রবার আত্মসমর্থপনের পরে তাদের সংশ্লিষ্ট থানায় মামলা দায়ের পরবর্তী আদালতে প্রেরণ করা হবে।’


বদর প্রধানের ডাবল ফাঁসি | বিশ্ব | DW | 29.10.2014\nবদর প্রধানের ডাবল ফাঁসি\nতিনবার পিছিয়ে যাওয়ার পর, অবশেষে মুক্তিযুদ্ধে মানবতাবিরোধী অপরাধের দায়ে জামায়াতে ইসলামীর আমির ও একাত্তরে আদলবদর কমান্ডার মতিউর রহমান নিজামীকে ফাঁসির আদেশ দিয়েছে বাংলাদেশের আন্তর্জাতিক অপরাধ ট্রাইবুন্যাল ১৷\nফাঁসিতে ঝুলিয়ে নিজামীর মৃত্যুদণ্ড কার্যকর করার এ রায় ঘোষণার পর, এর প্রতিবাদে জামায়াতে ইসলামী বৃহস্পতি, রবি ও সোমবার – এই তিনদিনের হরতাল ডেকেছে৷ অন্যদিকে এই রায়কে কার্যকর দেখেতে চেয়েছেন মুক্তিযোদ্ধারা৷ প্রসঙ্গত, এর আগে গত ৩০শে জানুয়ারি চট্টগ্রামের ১০ ট্রাক অস্ত্র মামলার রায়েও নিজামীকে আরো একবার মৃত্যুদণ্ডাদেশ দেয়া হয়েছিল৷\nবিচারপতি এম ইনায়েতুর রহিমের নেতৃত্বাধীন তিন সদস্যের ট্রাইবুন্যাল ১ নিজামীর মানবতাবিরোধী অপরাধের জন্য এ রায় ঘোষণা করে৷ ট্রাইবুন্যালের অপর দুই সদস্য ছিলেন বিচারপতি জাহাঙ্গীর হোসেন ও বিচারপতি আনোয়ারুল হক৷ নিজামীর বিরুদ্ধে একাত্তরে হত্যা, লুট, ধর্ষণ, উসকানি ও সহায়তা, পরিকল্পনা ও ষড়যন্ত্র এবং বুদ্ধিজীবী হত্যার ১৬টি অভিযোগের মধ্যে আটটি প্রমাণিত হয়৷ এর মধ্যে চারটিতে তাঁকে সর্বোচ্চ শাস্তি মৃত্যুদণ্ড এবং অন্য চারটিতে যাবজ্জীবন কারাদণ্ড দিয়েছে ট্রাইবুন্যাল৷\n১৯৪৩ সালে পাবনার সাঁথিয়া উপজেলার মোহাম্মদপুর গ্রামে জন্মগ্রহণকারী নিজামী ১৯৭১ সালে নিখিল পাকিস্তান ইসলামী ছাত্রসংঘের ( বর্তমান নাম ইসলামী ছাত্রশিবির) সভাপতি ছিলেন৷ নিজামী একাত্তরের কুখ্যাত গুপ্তঘাতক আলবদর বাহিনীর প্রধান ছিলেন৷ আলবদর বাহিনী একাত্তরে বুদ্ধিজীবী হত্যার মূল পরিকল্পনা ও বাস্তবায়নকারী৷ ২০১০ সালের ২৯শে জুন ধর্মীয় অনুভূতিতে আঘাত দেয়ার অভিযোগে করা মামলায় তাঁকে গ্রেপ্তার করা হয়৷ এরপর ঐ বছরের ২রা আগস্ট তাঁকে মানবতাবিরোধী অপরাধের মামলায় গ্রেপ্তার দেখানো হয়৷ ২০১২ সালের ২৮শে মে ১৬টি অভিযোগ গঠনের মধ্য দিয়ে নিজামীর বিচার শুরু হয়৷ প্রায় দেড় বছর ধরে সাক্ষ্যগ্রহণ চলে৷\nরায় ঘোষণার পর প্রতিক্রিয়ায় প্রসিকিউটর মো. আলী বলেন, ‘‘এই রায়ের মধ্য দিয়ে বাংলাদেশে আইনের শাসন ও ন্যায়বিচার প্রতিষ্ঠিত হয়েছে৷'' তিনি জানান, নিজামীর বিরুদ্ধে ১৬টি অভিযোগের মধ্যে ৮টি সন্দেহাতীতভাবে প্রমাণ করতে পেরেছে প্রসিকিকিউশন৷''\nবলা বাহুল্য, ট্রাইবুন্যাল এলাকায় উপস্থিত মুক্তিযোদ্ধারা এই রায় কার্যকর দেখতে চেয়েছেন৷ মুক্তিযোদ্ধা জাহাঙ্গির আলম বলেন, ‘‘আমরা এই রায় আবার পাল্টে যাক, তা দেখতে চাই না৷'' আইনমন্ত্রী আনিসুল হকও এই রায়ে সন্তোষ প্রকাশ করেছেন৷ তবে বিএনপি বরাবরের মতো কোনো প্রতিক্রিয়া দেখায়নি৷\nআসামিপক্ষের আইনজীবী তাজুল ইসলাম বলেন, ‘‘এ রায় বিয়ন্ড অফ জুরিসডিকশন, আনহ্যাপি জাজমেন্ট৷ কারণ প্রসিকিউশন কোনো অপরাধ প্রমাণ করতে পারেনি৷''\nতাঁর মতে, ‘‘সাক্ষীদের শুধু একটি কথা – নিজামীর নির্দেশে গঠিত আলবদর বুদ্ধিজীবীদের ধরে নিয়ে গেছে – এর ওপর নির্ভর করে এ রায় দেয়া হয়েছে৷ এ রায় ভিত্তিহীন৷ ট্রাইবুন্যাল বলেছে, গণমানুষের আশা পূরণের জন্য তারা এ রায় দিয়েছে৷ কিন্তু তারা এটা বলতে পারে না৷''\nযুদ্ধাপরাধের দায়ে দলের আমির মতিউর রহমান নিজামীর ফাঁসির দণ্ডের প্রতিবাদে বৃহস্পতি, রবি ও সোমবার হরতাল ডেকেছে জামায়াতে ইসলামী৷ জামায়াতে ইসলামীর আমির মতিউর রহমান নিজামীর মৃত্যুদণ্ডের রায় ঘোষণার পর, ভারপ্রাপ্ত আমির মকবুল আহমাদ ও ভারপ্রাপ্ত সেক্রেটারি জেনারেল ডা. শফিকুর রহমান এক বিবৃতিতে রায়ের প্রতিবাদে তিন দিনের এই হরতাল কর্মসূচি ঘোষণা করেন৷ তিন দিন হরতালের মধ্যে প্রথম দফায় বৃহস্পতিবার সকাল ৬টা থেকে শুক্রবার সকাল ৬টা পর্যন্ত ২৪ ঘণ্টার হরতাল করার ঘোষণা দিয়েছে দলটি৷ দ্বিতীয় দফায় রবিবার সকাল ৬টা থেকে মঙ্গলবার সকাল ৬টা পর্যন্ত টানা ৪৮ ঘণ্টা হরতাল হবে৷\nনিজামীর মামলার রায় ঘোষণার মধ্য দিয়ে দুটি ট্রাইব্যুনাল এ নিয়ে মানবতাবিরোধী অপরাধের মোট ১০টি মামলার রায় ঘোষণা করলো৷ ট্রাইবুন্যাল ২ ছয়টি এবং ট্রাইবুন্যাল ১ চারটি মামলার রায় দিয়েছে৷\nএর মধ্যে তিনটি মামলা সুপ্রিম কোর্টের আপিল বিভাগে নিষ্পত্তি হয়েছে৷ সর্বশেষ ১৭ই সেপ্টেম্বর জামায়াতের নায়েবে আমির দেলাওয়ার হোসাইন সাঈদীকে ট্রাইবুন্যাল১-এর দেয়া মৃত্যুদণ্ডের সাজা কমিয়ে আমৃত্যু কারাদণ্ড দেয় আপিল বিভাগ৷\nগত বছরের ১৭ই সেপ্টেম্বর জামায়াতের সহকারী সেক্রেটারি জেনারেল আবদুল কাদের মোল্লাকে ট্রাইবুন্যাল ২-এর দেয়া যাবজ্জীবন কারাদণ্ডের সাজা বাড়িয়ে মৃত্যুদণ্ড দেয় আপিল বিভাগ৷ ১২ই ডিসেম্বর রাতে ওই রায় কার্যকর করা হয়৷\nএছাড়া বিএনপির সাবেক নেতা আবদুল আলীম মারা যাওয়ায়, তাঁর মামলাটি আপিল বিভাগ বাতিল করে৷ ট্রাইবুন্যাল ২ তাঁকে আমৃত্যু কারাদণ্ডাদেশ দিয়েছিল৷\nট্রাইবুন্যাল ১-এর রায়ে ৯০ বছরের কারাদণ্ডাদেশ পাওয়া জামায়াতের সাবেক আমির গোলাম আযমও কারাগারে আটক অবস্থায় ২৩শে অক্টোবর মারা যান৷ নিয়ম অনুসারে আপিল বিভাগে বিচারাধীন তাঁর মামলাটিও আর চলবে না৷\nমানবতাবিরোধী অপরাধের মামলায় এ পর্যন্ত জামায়াতের সেক্রেটারি জেনারেল আলী আহসান মোহাম্মাদ মুজাহিদ, সহকারী সেক্রেটারি জেনারেল মোহাম্মদ কামারুজ্জামান, আলবদর বাহিনীর দুই নেতা চৌধুরী মুঈনুদ্দীন ও আশরাফুজ্জামান খান, জামায়াতের সাবেক সদস্য আবুল কালাম আযাদ, বিএনপি নেতা সালাউদ্দিন কাদের চৌধুরীকে মৃত্যুদণ্ডাদেশ দিয়েছে ট্রাইব্যুনাল৷\nগত ৩০শে জানুয়ারি চট্টগ্রামের ১০ ট্রাক অস্ত্র মামলায় জামায়াতে ইসলামীর আমির মাওলানা মতিউর রহমান নিজামীসহ ১৪ জনের মৃত্যুদণ্ডের আদেশ দেয় আদালত৷ ২০০৪ সালের ১লা এপ্রিল গভীর রাতে চিটাগাং ইউরিয়া ফার্টিলাইজার লিমিটেড বা সিইউএফএল জেটিঘাটে ধরা পড়ে ১০ ট্রাক অস্ত্র৷ এই অস্ত্র আটক মামলায় ৫০ জনকে আসামি করা হয়৷ নিজামী ঘটনার সময় বিএনপি-জামায়াত জোট সরকারের শিল্পমন্ত্রী ছিলেন৷ ফলে মাবতাবিরোধী অপরাধসহ দুটি মামলায় তাঁর মোট দু'বার ফাঁসি হলো৷\n‘‘মৃত্যুদণ্ডই হতে পারে মাওলানা মতিউর রহমান নিজামীর একমাত্র শাস্তি৷ একাত্তরে তার নৃসংশতা যে কী ভয়াবহ ছিল, তা যারা দেখেছে শুধু তারাই জানে৷’’ ডয়চে ভেলের সঙ্গে আলাপকালে কথাগুলো বলছিলেন মুক্তিযোদ্ধা জহির উদ্দিন আহমেদ জালাল৷ (28.10.2014)\nকি-ওয়ার্ডস আলবদর, ডাবল ফাঁসি, নিজামী, মানবতাবিরোধী ্পরাধ, হরতাল, ট্রাইব্যুনাল, একাত্তর, হত্যা, যাবজ্জীবন কারাদণ্ড, লুট, ধর্ষণ, উসকানি ও সহায়তা, পরিকল্পনা ও ষড়যন্ত্র, বুদ্ধিজীবী হত্যা


আপত্তিকর প্রস্তাবের মুখোমুখি অনেকেই - ডেইলি সাতক্ষীরা\nHome » আপত্তিকর প্রস্তাবের মুখোমুখি অনেকেই\n‘এমন ঘটনা অহরহই ঘটছে। আপত্তিকর প্রস্তাবের মুখোমুখি অনেকেই হচ্ছেন। সারিকা মুখ খুলেছেন, অনেকেই তা চেপে যাচ্ছেন। নিজের কেরিয়ারের কথা ভেবে চুপ করে থাকছেন।’ বললেন ছোট ও বড় পর্দার জনপ্রিয় তারকা বিদ্যা সিনহা মিম।\nছোট পর্দার তারকা সারিকা সাবরিন একটি পণ্য উৎপাদনকারী প্রতিষ্ঠানের মালিকের কাছ থেকে ‘আপত্তিকর’ প্রস্তাব পেয়েছেন। সারিকাকে এই পণ্যের বিজ্ঞাপনচিত্রে কাজ করার জন্য চুক্তিবদ্ধ করা হয়। গতকাল বুধবার রাতে সামাজিক যোগাযোগের মাধ্যম ফেসবুকে সারিকা এই ঘটনা জানিয়ে একটি পোস্ট দিয়েছেন। এই পোস্টে লিখেছেন, ‘শুটিং ডেটের একদিন আগে ক্লায়েন্টের গাড়িতে করে মানিকগঞ্জ (যেখানে যেতে ১ ঘণ্টা+ লাগে মাত্র আমার বাসা থেকে) যাওয়া এবং প্রিভিয়াস ডে অ্যান্ড নাইট তার সাথে সেখানে অবস্থান করার প্রস্তাব প্রত্যাখ্যান করা কি কোনো অপরাধ? এটা কি অপেশাদারিত্ব?’\nএরপর সারিকা বলেন, ‘তাদের মুখোশটা খুলে দেওয়া উচিত। মিডিয়ায় আমরা যারা কাজ করি, আমাদের যে কেউ কেউ কী মনে করে, ভাবতে অবাক লাগে। কীভাবে পারে তারা এমন আপত্তিকর প্রস্তাব দিতে? আমরা কি নিজেদের সম্মান নিয়ে মিডিয়ায় কাজ করতে পারব না?’\nতিনি আরও অভিযোগ করেন, ‘আপত্তিকর প্রস্তাব ফিরিয়ে দেওয়ায় আমি অপেশাদার! এখন তারা আমাকে ফাঁসাতে চাচ্ছে। বিভিন্নজনকে ফোন করে আমার ব্যাপারে উল্টা–পাল্টা বলছে। দোষ করবে তারা, অপরাধ করবে তারা; আবার আর্টিস্টকেই দোষ দেবে?’\nএ ঘটনার প্রতিবাদ জানান মিম। আজ বৃহস্পতিবার সকালে তিনি বলেন, ‘ঘটনাটি যেহেতু সামনে এসেছে, আসুন আমরা মেয়েরা যারা মিডিয়ায় কাজ করি, নিজের সম্মান নিয়ে মাথা উঁচু করে বাঁচতে চাই, সবাই মিলে এসব ঘটনার প্রতিবাদ করি।’\nমিম তাদের পাশে এসে দাঁড়ানোর জন্য অভিনয়শিল্পী সংঘ, ডিরেক্টরস গিল্ড আর টেলিভিশন প্রোগ্রাম প্রডিউসারস অ্যাসোসিয়েশনকে আহ্বান জানান।\nমিম বলেন, ‘এই পশুদের এখনই রুখতে হবে। তা না হলে মিডিয়ার মেয়েদের ওপর এই পশুদের অত্যাচার বাড়তেই থাকবে। যারা ভবিষ্যতে ছোটপর্দা কিংবা বড়পর্দায় নিজেদের কেরিয়ার গড়ার স্বপ্ন দেখছে, তারা কেউ এ পথে পা বাড়াবে না। পরিবার থেকে বাঁধা পাবে। সবমিলিয়ে ক্ষতিগ্রস্ত হবে আমাদের মিডিয়া।’\n‘আপত্তিকর’ প্রস্তাব ফিরিয়ে দেওয়ায় আমি অপেশাদার!\nশখের শাশুড়ীর চরিত্রে রীনা খান


সাবুমাখা খেতে ভালবাসেন? জেনে নিন এর গুণাগুণ ও উপকারিতা – News18 Bangla\nHealth benefits of Saboodana or Sago: সাবুমাখা খেতে ভালবাসেন? জেনে নিন এর গুণাগুণ ও উপকারিতা\nসাবুদানা দীর্ঘ দিন ধরেই ক্রান্তীয় অংশের মানুষের আহার্যের তালিকায় আছে(Saboodana or Sago )\nআসুন, দেখে নিই কী কী খাদ্যগুণ আছে সাবুদানায়(Health benefits of Saboodana or Sago )\nLast Updated : November 13, 2021, 16:29 IST\nভারতীয় সংস্কৃতিতে পুজো পার্বণ এবং উপবাস মানেই পাতে সাবুদানা (Saboodana or Sago )৷ খিচুড়ি, পায়েস বা অন্যা্ন্য খাবার-উপবাস ভঙ্গের পর সাবুদানার মতো সহজপাচ্য এবং উপাদেয় খাবার কমই আছে৷ গাছের শিকড় বা মূলের অংশ থেকে পাওয়া সাবুদানা দীর্ঘ দিন ধরেই ক্রান্তীয় অংশের মানুষের আহার্যের তালিকায় আছে৷ আসুন, দেখে নিই কী কী খাদ্যগুণ আছে সাবুদানায়(Health benefits of Saboodana or Sago )৷\nসাবুদানায় স্টার্চ বা শর্করার পরিমাণ অত্যধিক৷ কমপ্লেক্স কার্বস শরীরকে প্রচুর পরিমাণে কর্মশক্তি বা এনার্জি দেয়৷ কিন্তু রক্তে শর্করার মাত্রা পরিমিত রাখতে একবারে বেশি সাবু না খাওয়াই ভাল৷ প্রোটিন ও ভিটামিনের পরিমাণও সাবুদানায় কম৷ তবে সাবুর সবথেকে ভাল দিক হল, এটা গ্লাটেনমুক্ত৷ যাঁরা সেলিয়াক ডিজিজে ভুগছেন, তাঁদের কাছে গমের আটা ও দানাশস্যের ভাল বিকল্প সাবুদানা৷\nগবেষণা বলছে, শরীরচর্চা শুরুর আগে সামান্য সাবুদানা খেলে তা উপকারী৷ এর ফলে শরীরচর্চার অনুশীলন ভাল হয়৷ স্টার্চে ভরপুর বলে শরীরে চটজলদি এনার্জির যোগান দেয়৷\nরোগা বলে হীনমন্যতায় কষ্ট পান? তাহলে আপনার বন্ধু হতে পারে সাবুদানা৷ ডায়েটে সাবুদানা থাকলে ওজন বাড়ার পক্ষে সহায়ক শর্ত তৈরি হবে৷ আন্ডারওয়েটের খাদ্যতালিকায় সাবুদানা থাকা ভাল৷\nসাবুদানায় আছে ভিটামিন বি-৬ এবং ফোলেট৷ ফলে গর্ভস্থ ভ্রূণের সুস্থতার জন্য এটি খুবই উপকারী৷ অন্তঃসত্ত্বাদের ডায়েটে সাবুমাখা রাখার রীতি চলে আসছে অনেক দিন ধরেই৷\nএকদিকে পরিপাকে সহায়ক৷ অন্যদিকে, সাবুদানা কোষ্ঠকাঠিন্য সমস্যা দূর করে৷ তাই পেটের সমস্যায় কাতর যাঁরা, তাঁরা মাঝে মাঝেই স্বাদবদল করুন সাবুদানায়৷\nআরও পড়ুন : সেমাই টকদই চাটনি দিয়ে রসগোল্লার হযবরল স্বাদের দাম ১৪০ টাকা! খেয়ে কেমন লাগল ফুড ব্লগারের?\nরোগ প্রতিরোধ ক্ষমতা বৃদ্ধির পাশাপাশি মুক্তোসদৃশ সাবুদানা হৃদরোগের ঝুঁকিও কম করে৷ ক্যালসিয়াম ও ম্যাগনেসিয়ামে ভরপুর সাবুদানা হাড় মজবুত করে৷ উন্নত করে হাড়ের ঘনত্ব৷ ডায়েটে নিয়মিত সাবুদানা থাকলে তা উপশম করে অস্টিওপোরোসিস ও আর্থ্রাইটিসের মতো হাড়ের অসুখ৷\nপটাশিয়াম সমৃদ্ধ সাবুদানা রক্তচাপকে নিয়ন্ত্রণে রাখে৷ কমিয়ে দেয় স্ট্রোক ও হার্ট অ্যাটাকের মতো হৃদরোগের ঝুঁকি৷\nযেহেতু সাবুদানা নিজেই শর্করায় ঠাসা, তাই এই উপাদান দিয়ে নোনতা পদ তৈরি করাই ভাল৷ চিনি মিশিয়ে খেলে সেই পদ আন্ডারওয়েট সমস্যার ক্ষেত্রে ভাল৷ কিন্তু মধুমেহ রোগী বা অন্যক্ষেত্রে বিপদ ডেকে আনবে৷ আর দোকান থেকে সব সময় পরিশোধিত সাবুদানাই কিনবেন৷ অপরিশোধিত সাবুদানা থেকে কিন্তু বমি, লিভারের ক্ষতি থেকে শুরু করে মৃত্যু পর্যন্ত হতে পারে৷\nFirst published: November 13, 2021, 16:29 IST


প্রচারে গিয়ে হা-উ হা-উ করে কেঁ-দে ফেললেন অভিনেত্রী শ্রীলেখা মিত্র, তু-মু’ল ভাইরাল ভিডিও! – NewzNets\nHome / বিনোদন / প্রচারে গিয়ে হা-উ হা-উ করে কেঁ-দে ফেললেন অভিনেত্রী শ্রীলেখা মিত্র, তু-মু’ল ভাইরাল ভিডিও!\nSabbir Rahman April 4, 2021\tবিনোদন 12 Views\nবর্তমানে বাংলা কুরুক্ষেত্র যুদ্ধের পরিস্থিতি সৃষ্টি হয়েছে । কারণ সম্প্রতি বাংলার বিধানসভা ভোট শুরু হয়েছে এবং এবারের ভোটের লড়াই ব্যাপক পরিমাণে হা-ড্ডা-হা-ড্ডি হতে চলেছে ।\nএমনটা আশা করা যাচ্ছে এবং তার চিত্র ফুটে উঠছে মাঝেমধ্যেই। এর মধ্যে নন্দীগ্রাম ও বাঁকুড়াতে ভোট হয়ে গিয়েছে । ভোট হয়েছে কথীতে । কিন্তু সবাই তৃণমূল আর বিজেপি এর কথা বলছে । সিপিএম বা সংযুক্ত মোর্চার কথা তেমন ভাবে কেউ বলেনি ।\n২০২১ এর এই হাইভোল্টেজ বিধানসভা ভোটের ফল এর জন্য অপেক্ষারত গোটা রাজ্যবাসী । একদিকে মনে করা হচ্ছে বাংলা বিরোধী বিজেপি দল বাংলায় এলে ডিটেনশন ক্যাম্প থেকে শুরু করে চাকরি গ্যাস তেলের দাম ইত্যাদি সমস্ত কিছু নিয়ে মানুষ চিন্তায় পড়বেন ।\nঅন্যদিকে মনে করা হচ্ছে পুনরায় যদি তৃণমূল কংগ্রেস ক্ষ-ম-তায় থেকে যায় তাহলে অরাজকতা তো-লা-বা-জ কা-ট-মানি ইত্যাদির পরিমাণ বেড়ে যাবে । কিন্তু এর মাঝে বামজোট চেষ্টা করে চলেছে নিজেদের অস্তিত্ব পুনরায় স্থাপন করার জন্য।\nআমরা এটাও জানি যে এবারের ভোটে চমক হলো তারকা । কারণ উভয় দল প্রার্থী করেছে বেশ কয়েকজন অভিনেতাকে ও অভিনেত্রী দের কে । যাদেরকে আমরা এতদিন সিনেমার পর্দায় থাকতাম তারা এখন বাস্তব মাটিতে এসে মানুষের সাথে হাত মেলালেন সেলফি তুলছেন এমনকি বুথে গিয়ে ও প্র-তি-বাদ করছেন ।\nকিন্তু সংযুক্ত মোর্চা এর প্রার্থী খুব সাধারণ। এবার এ ব্যাটেল গ্রাউন্ড হিসাবে ধরা হচ্ছে নন্দীগ্রাম কে। সেই নন্দীগ্রামে সংযুক্ত মোর্চার প্রার্থী হলেন মীনাক্ষী মুখার্জী ।\nএবার সেই মীনাক্ষী কে দেখা গেলো ভোটের আগে অর্থাৎ নন্দীগ্রাম ভোটের আগে প্রচারে। সাথে ছিলেন শ্রীলেখা মিত্র, বাদশা সহ আরো অনেকে । তিনি সাধারণ মানুষের উদ্দেশ্যে বলেন যে আপনি কাকে ভোট দেবেন সেটা আপনার ব্যক্তিগত ব্যাপার ।\nকিন্তু যদি আপনি মনে করেন যে আপনি আপনার ভোট আপনার ঘরে বেকার যুবক কে দিতে চান ,আপনার বাড়ির মেয়েদের সুরক্ষা কে দিতে চান তাহলে কাস্তে হাতুড়ি তারা চিহ্নে ভোট দিন । অর্থাৎ এর থেকে বোঝা যাচ্ছে যে ৩৪ বছরের শা-সন কা-ল থেকে উ-চ্ছেদ ঘটার পর আবার পুনরায় ক্ষ-ম-তায় আসার জন্য ম-রিয়া হয়ে উঠেছে সংযুক্ত মোর্চা বা বামেরা ।\nAdvertisement আমরা সারাদিনের ক্লান্তি দূর করার জন্য সোশ্যাল মিডিয়ার মধ্যে মুখ গুঁ-জি । তার পাশাপাশি …


বিদেশি চ্যানেলের পরিবেশক-অপারেটরদের আইন মানাকে সাধুবাদ তথ্যমন্ত্রীর | National Detective News\nঢাকা, ১৮ আশ্বিন (৩ অক্টোবর) : বিদেশি চ্যানেলের দেশীয় পরিবেশক-অপারেটরদের আইন মানার বিষয়টিকে সাধুবাদ জানিয়ে তথ্য ও সম্প্রচারমন্ত্রী ড. হাছান মাহ্‌মুদ বলেছেন, সরকার কোনো চ্যানেল বন্ধ করেনি, দেশের আকাশ উন্মুক্ত রয়েছে।\nমন্ত্রী আজ নিজ দপ্তরে সাংবাদিকদের এ সংক্রান্ত প্রশ্নের জবাবে তিনি একথা বলেন। তিনি বলেন, প্রথমত আমরা কোনো চ্যানেল বন্ধ করিনি, বন্ধ করার জন্যও বলিনি। বাংলাদেশের আকাশ উন্মুক্ত, এখানে যে কোনো চ্যানেল সম্প্রচার করতে পারে কিন্তু সেটি দেশের আইন মেনে করতে হয়।\nসম্প্রচারমন্ত্রী বলেন, ‘আমরা এই আইন বাস্তবায়নের কথা দু’বছর আগে সংশ্লিষ্ট সবাইকে বলেছিলাম এবং বেশ কয়েকবার তাগাদা দেয়া হয়েছে, নোটিশ করা হয়েছে এবং সবশেষে আগস্টে সব পক্ষকে নিয়ে বৈঠক করে সিদ্ধান্ত গ্রহণ করি যে পয়লা অক্টোবর থেকে আমরা আইন কার্যকর করবো। আমরা সেটিই করেছি, কোনো চ্যানেল বন্ধ করা হয়নি। কেউ কেউ বলছে ডিজিটালাজইড না হওয়া পর্যন্ত এ আইন শিথিল রাখার জন্য। পুরো ভারতবর্ষ তো ডিজিটাল হয় নাই, সেসব দেশেও তো আইন কার্যকর আছে, সেখানে ডিজিটাল হওয়ার আগে থেকেই আইন কার্যকর আছে। সুতরাং আমাদের দেশে আইনকে তোয়াক্কা না করে এ ধরনের অজুহাত তোলার কোনো যুক্তি নেই।’\nবিদেশি বেশকিছু চ্যানেল সম্প্রচার অপারেটররা বন্ধ রেখেছে সে বিষয়ে প্রশ্নের জবাবে ড. হাছান মাহমুদ বলেন, ‘তারা যেহেতু সংশ্লিষ্ট চ্যানেল থেকে ক্লিনফিড পায়নি, সেজন্য বন্ধ রেখেছে, সেটাকে আমি সাধুবাদ জানাই। কিন্তু আমরা কোনোটাই বন্ধ করতে বলিনি, আগে থেকেই সময় দেয়া হয়েছিল যাতে করে তারা সংশ্লিষ্ট চ্যানেলগুলোকে ক্লিনফিড পাঠানোর জন্য বলে এবং পাশাপাশি তারাও প্রস্তুতি নেয়। যথেষ্ট অর্থাৎ দুই বছর সময় দেয়া হয়েছিল। আমি দু’বছর আগে থেকে তাদের সাথে আলোচনা শুরু করেছি। এর আগেও এ আইন বাস্তবায়নের উদ্যোগ গ্রহণ করেছিলাম। সবশেষে সবার সাথে বসেই আমরা সিদ্ধান্ত গ্রহণ করেছি।’\nকিছু ক্যাবল অপারেটরের আন্দোলনের বিষয়ে প্রশ্ন করলে তথ্যমন্ত্রী বলেন, ‘এ ধরনের আন্দোলনের কথা বলা অযৌক্তিক। যারা দেশের আইনকে বৃদ্ধাঙ্গুলি প্রদর্শন করছে এবং সংস্কৃতিকে চোখ রাঙ্গাচ্ছে, সেগুলোর পক্ষে ওকালতি করা দেশের স্বার্থবিরোধী, আইনবিরোধী। আমি আশা করবো দেশের স্বার্থবিরোধী কার্যক্রমে লিপ্ত হবেন না। সরকার কোনো চাপের কাছে নতিস্বীকার করবে না। দেশের স্বার্থ উর্ধ্বে তুলে ধরার জন্য, দেশের আইন বাস্তবায়ন করার জন্য সরকার বদ্ধপরিকর। অবশ্যই তারা যদি আলোচনা করতে চায়, আলোচনা হতেই পারে, তারাও এখানে আমাদের সহযোগী। তাদের সাথে অবশ্যই আলোচনা হতে পারে। তবে আলোচনার ভিত্তি হবে আইনমানা, দেশের স্বার্থসংরক্ষণ।’\nক্যাবল অপারেটরদের আর্থিকভাবে ক্ষতির সম্মুখীন হওয়ার আশঙ্কার কথা কেউ কেউ বলছে, এটি জনগণকে ধোকা দেয়ার মতো একটি বক্তব্য বলেন মন্ত্রী। ক্যাবল অপারেটররা কি মানুষের কাছ থেকে যে চার্জ নেয় সেটি কি কমিয়ে দিয়েছে -প্রশ্ন রেখে ড. হাছান বলেন, তাদের আয় এক টাকাও কমে নাই বরং আরো টাকা সাশ্রয় হবে।\n« বিশ্ব বসতি দিবসে রাষ্ট্রপতির বাণী (পূর্বের খবর)


জাতীয় কৃষক-শ্রমিক মুক্তি আন্দোলন’ গঠন ও কমিটি ঘোষনা – GBnews24.com\nBy Rangpur || Office\t On Jan 21, 2020\nদেশের উন্নয়নে সাধারণ মানুষের সম্পৃক্ততা নেই বললেই চলে। কৃষক আজ ফসলের ন্যায্য দাম পায় না, শ্রমিক তার ঘামের ন্যায্য পারিশ্রমিক থেকে বঞ্চিত। অনিশ্চয়তার মুখে পড়েছে কৃষক-আর শ্রমিক শ্রেণী। দেশের সংখ্যাগরিষ্ট কৃষক ও শ্রমিক শ্রেনীর অধিকার আদায়ের সংগ্রামের পথ দেখিয়ে গেছেন শের-ই-বাংলা এ কে ফজলুল হক ও মজলুম জননেতা মওলানা ভাসানী। তাদের প্রদর্শিত পথে কৃষক-শ্রমিক শ্রেনীকে ঐক্যবদ্ধ করে অধিকার আদায়ের লক্ষে ‘জাতীয় কৃষক-শ্রমিক মুক্তি আন্দোলন’ নামে সংগঠন গঠন করা হয়।\nমঙ্গলবার (২১ জানুয়ারী) নয়াপল্টনের যাদু মিয়া মিলনায়তনে ‘দেশের কৃষক ও শ্রমিক শ্রেনীর অধিকার প্রতিষ্ঠায় করণীয়’-শীর্ষক এক মতবিনিময় সভা শেষে এই সিদ্ধান্ত গ্রহন ও সংগঠন পরিচালনার লক্ষে একটি সমন্বয় কমিটি ঘোষনা করা হয়।\nসভায় সর্বসম্মতিক্রমে বিশিষ্ট রাজনীতিক ও কলাম লেখক গোলাম মোস্তফা ভুইয়াকে আহ্বায়ক, রাজনীতিক মো. মঞ্জুর হোসেন ঈসাকে যুগ্ম আহ্বায়ক ও শ্রমিক সংগঠক মো. মহসিন ভুইয়াকে সমন্বয়কারী করে ৩ সদস্য বিশিষ্ট সমন্বয় কমিটি গঠন করা হয়। একই সাথে আগামী ৩০ দিনের মধ্যে ১১ সদস্য বিশিষ্ট একটি পলিটব্যুরো ও ৩১ সদস্য বিশিষ্ট নির্বাহী কমিটি গঠনের সিদ্ধান্ত গ্রহন করা হয়।\nসভায় অভিমত প্রকাশ করা হয় যে, আমাদের দেশে ৮০ শতাংশ কৃষকের বাস হলেও কৃষকের অধিকার আজো আমাদের সমাজে অধরাই থেকে গেছে। আজো সারের জন্য, সেচপাম্পের মাধ্যমে জমিতে পানি দেয়ার জন্য বিদ্যুতের দাবিতে কৃষককে গলায় দড়ি দিয়ে আত্মহত্যা করতে হয়। যে কৃষক শুধু নিজের জন্য চাষাবাদ করে না, ঝড়, বৃষ্টি, সাইকোন, বন্যা, খরা মোকাবেলা করে দেশের জন্য সম্পদ তৈরিতে জমিতে ফসল বুনে সেই কৃষক যখন দুঃখ-দুর্দশায় পতিত হয় তখন আমাদের মনে থাকে না, দাঁড়াতে পারি না আমরা সেই কৃষকের পাশে। আমরা সেই কৃষকের পরিশ্রমের মূল্য দিতে জানি না।সভায় আরো বলা হয় যে, বাংলাদেশের বিভিন্ন আন্দোলন-সংগ্রামে শ্রমিকদের উল্লেখযোগ্য অংশগ্রহন ও অবদানের কথা কারো অজানা নেই। শিল্পকারখানা অব্যবস্থাপনা ও লুটপাটের কারণে একে একে রুগ্ন হয়ে পড়েছে, অলাভজনক হয়ে গেছে এবং অগোচর বন্ধ হয়ে গেছে। যেসব শিল্পকারখানা বেসরকারি খাতে ছেড়ে দেয়া হয়েছে, সেগুলোও আর ঘুরে দাঁড়াতে পারেনি। শিল্পের এই ভগ্ন ও দৈন্যদশার কারণে কত শ্রমিক যে বেকার হয়েছে, দুর্ভোগ-বিড়ম্বনা ও অনিশ্চয়তার শিকার হয়েছে তার ইয়ত্তা নেই। স্বাধীনতার পর যে শিল্পটির ব্যাপক বিস্তার ও প্রতিষ্ঠা হয়েছে তার নাম গার্মেন্টস শিল্প। এই শিল্পে লাখ লাখ শ্রমিকের বিশেষ করে নারীশ্রমিকের কর্মসংস্থান হয়েছে। তবে শ্রমিকদের বেতনভাতা, সুযোগ-সুবিধা, নিরাপত্তা ও কর্মপরিবেশ যথোচিত নয়।সভায় আরো অভিমত প্রকাশ করা হয় যে, দ্রব্যমূল্যের ঊর্ধ্বগতিসহ জীবনযাত্রার ব্যয় যখন পাল্লা দিয়ে বাড়ছে তখন পাল্লা দিয়ে বাড়ছে না এ দেশের কৃষক আর শ্রমিক সমাজের আয়, ফলে তারা মানবেতর জীবনযাপন করছে। দ্রব্যমূল্যের ঊর্ধ্বগতিতে তাদের নুন আনতে পান্তা ফুরিয়ে যাওয়ার অবস্থা। তাদের সমস্যা সমাধান না হলে ব্যাহত হবে দেশের সামগ্রিক উন্নয়ন।সভায় আরো বলা হয় যে, কৃষক-শ্রমিকেরা পদে পদে অধিকারহারা, লাঞ্ছনা আর নির্যাতনের শিকার। কৃষক ও শ্রমিকসমাজ মুক্তি পেতে পারে এমন একটি কল্যাণধর্মী সমাজব্যবস্থা থেকে যে সমাজ কৃষকের উৎপাদিত পণ্যের ন্যায্য মূল্য প্রদান করে এবং শ্রমিকের ঘাম শুকানোর আগে তার মজুরি দিয়ে দিতে নির্দেশ দেয়। যে সমাজ কৃষক ও শ্রমিকদের মানবসম্পদ হিসেবে মূল্যায়ন ও মর্যাদা প্রদান করে। সেই উদ্দেশ্য ও লক্ষ্য বাস্তবায়নের লক্ষে ‘জাতীয় কৃষক-শ্রমিক মুক্তি আন্দোলন’ নামক এই সংগঠন প্রতিষ্ঠা করা হয়।\n৩টি বইয়ের মোড়ক উম্মোচন : আলোকিত সমাজ ও রাষ্ট্র গঠনে বইয়ের ভূমিকা গুরুত্বপূর্ণ : ভাষা…


'গ্রামে ধর্মীয় সম্প্রীতি অন্য জায়গার তুলনায় অনেক বেশি-তথ্যমন্ত্রী ড. হাছান মাহমুদ | Daily PressWatch\nতথ্যমন্ত্রী ড. হাছান মাহমুদ বলেছেন, ‘গ্রামে ধর্মীয় সম্প্রীতি অন্য জায়গার তুলনায় অনেক বেশি। আমরা গ্রামে সব ধর্মের মানুষ মুসলমান-হিন্দু-বৌদ্ধ-খ্রিস্টান একসঙ্গে ভাই ভাই হিসেবে বড় হয়েছি। এটি সমগ্র বাংলাদেশের চিত্র।’ রবিবার (২ আগস্ট) সন্ধ্যায় চট্টগ্রামের রাঙ্গুনিয়া উপজেলায় তথ্যমন্ত্রীর গ্রামের বাড়ি সুখবিলাস ভগবানপুর ধর্ম্মাংকুর বৌদ্ধবিহারে জ্ঞাতি সমাবেশে প্রধান অতিথির বক্তব্যে তিনি এসব কথা বলেন।\nএ সময় নিজ গ্রামের কথা উল্লেখ করে তিনি বলেন, আমাদের গ্রামে এই সম্প্রীতি অন্যান্য জায়গার তুলনায় আরও বেশি। আমাদের এখানে কখনও কোনও ভেদাভেদ ছিল না, ভবিষ্যতেও থাকবে না, কেউ চেষ্টা করলেও সেটা নষ্ট করতে পারবেন না।\nড. হাছান মাহমুদ বলেন, বৌদ্ধ সম্প্রদায়ের যখন প্রবারণা পূর্ণিমা অনুষ্ঠিত হয় তখন ফানুস ওড়ানো হয়। তখন কিন্তু শুধু বৌদ্ধ সম্প্রদায়ের মানুষ নয়, সবাই মিলে ফানুস ওড়ান। সবাই কিন্তু সেই উৎসবে শামিল হয়। আমাদের যখন ঈদ উৎসব হয় তখন মুসলমানদের বাড়িতে হিন্দু-বৌদ্ধ-খ্রিস্টান সবাই শামিল হন। এটাই আমাদের ঐতিহ্য।\nবৌদ্ধ বিহারের স্মৃতি রোমন্থন করে তথ্যমন্ত্রী বলেন, ছোটবেলা থেকে আমি এই বিহারে আসতাম। এখানে এলে বৌদ্ধ বিহারের যিনি অধ্যক্ষ ছিলেন তিনি আমাদের চকলেট দিতেন, নাড়ু ও বাতাসা খাওয়াতেন, আমাদের মতো বাচ্চাদের দেখলে নানা ধরনের আপ্যায়ন করতেন।\nতিনি বলেন, সুখবিলাস ভগবানপুর ধর্ম্মাঙ্কুর বিহারটি ১৯০২ সালে প্রতিষ্ঠিত হয়েছে। ১১৮ বছর আগের পুরনো এই বৌদ্ধ বিহারসহ আশপাশের বিহারগুলোর উন্নয়নে আমি অনেক কাজ করেছি। আমি মনে করি এটা আমার গ্রামের বৌদ্ধ মন্দির মানে আমার মন্দির। এবারও এই বিহারসহ পাশের দুই বিহারের জন্য বরাদ্দ দেওয়া হয়েছে। এভাবে রাঙ্গুনিয়ার প্রতিটি বৌদ্ধমন্দির একাধিকবার বরাদ্দ পেয়েছে।\nতিনি বলেন, এই বিহারে আরও দুটি সোলার লাইটের ব্যবস্থা করা হয়েছে। এর বাইরে আরও কিছু প্রয়োজন থাকলে সেটিও করা হবে।\nরাঙ্গুনিয়া বৌদ্ধ জনসাধারণের আয়োজনে অনুষ্ঠিত জ্ঞাতি সমাবেশে সভাপতিত্ব করেন সুখবিলাস ধর্ম্মাংকুর বৌদ্ধ বিহারের অধ্যক্ষ প্রজ্ঞাজ্যোতি মহাস্থবীর। এতে বিশেষ অতিথি ছিলেন বৌদ্ধ ধর্মীয় কল্যাণ ট্রাস্টের সাবেক ভাইস চেয়ারম্যান স্বজন কুমার তালুকদার, রাঙ্গুনিয়া বৌদ্ধ কৃষ্টি প্রচার সংঘের সভাপতি জ্ঞানবংশ মহাথের, ঊর্ধ্বতন সভাপতি পরমানন্দ মহাথের এমএ, বাটাপাহাড় সর্বজনীন শালবন বিহার অধ্যক্ষ সুমনতিষ্য থের, ফলহারিয়া সদ্ধর্মলঙ্কার বৌদ্ধ বিহারের অধ্যক্ষ দেবময় ভিক্ষু, পশ্চিম শিলক বনরত্ন বিহারের অধ্যক্ষ সিদ্ধার্থ বংশভিক্ষু, মাস্টার রঞ্জন বড়ুয়া, আশীষ বড়ুয়া, অধীর বড়ুয়া, রাজন তালুকদার শিবলু, বিধু মুৎসুদ্দী, টিটু বড়ুয়া প্রমুখ।\nঅনুষ্ঠান শেষে মন্ত্রী পাশের সুখবিলাস সর্বজনীন লুম্বীনিকানন বৌদ্ধ বিহার পরিদর্শন করেন এবং বৌদ্ধ ধর্মীয় নেতৃবৃন্দকে নিয়ে ফানুস ওড়ান। এর আগে বিকালে তথ্যমন্ত্রী রাঙ্গুনিয়ার চন্দ্রঘোনা চক্ষু হাসপাতাল ফিতা কেটে উদ্বোধন করেন।\n« গত সাত বছরের মধ্যে সর্বনিন্ম চামড়ার দাম । ব্যবসায়ীরা ন্যায্য দাম না পেলেও লাভবান হচ্ছেন ট্যানারি মালিকরা (Previous News)\n(Next News) মিশ্র অভিজ্ঞতার মধ্যে করোনাকালে শোকাবহ মাসে ঈদুল আজহা উপভোগ করেছি আমরা: ড. নাজমুল আহসান কলিমউল্লাহ »


গভীর অরণ্য, দুটি কুকুর ও বন্ধুত্বের গল্প! – Trip Zone\nশিলিগুড়ি-কালিম্পং হয়ে লাভা পৌঁছাতে পৌঁছাতে দুপুর গড়িয়ে গেছে। বেশ কিছু কাঠখড় পুড়িয়ে। মূল লক্ষ্য রিশপ যাওয়া। কিন্তু আজ আর রিশপ যাওয়া সম্ভব না, কারণ চারদিক মেঘে ঢেকে গেছে, কিছুই দেখা যাবে না। তাই লাভাতেই থাকার জন্য মনস্থির করলাম।\nএদিক-ওদিক ঘুরে-ঘুরেও কোনো থাকার জায়গা পাওয়া যাচ্ছে না,কারণ এখন লাভাতে পর্যটক বা পর্যটন মৌসুম নয়, তাই প্রায় সব হোটেল বা লজই বন্ধ। তবুও খুঁজে-খুঁজে একটি লজ পেলাম একেবারে মনের মতো দামে। সেই সাথে বিকেল বেলাই স্থানীয় লোকজনের কাছ থেকে জেনে নিলাম কীভাবে রিশপ যেতে হবে।\nমেঘ-কুয়াসার লাভা। ছবিঃ লেখক\nলাভা থেকে রিশপ যাবার দুটো উপায়।\n১) যদি গাড়িতে যেতে চান, তো ভাঙা-কাঁচা আর বেশ ঝুঁকিপূর্ণ ১২ কিলো আর পাথুরে রাস্তা।\n২) পরের উপায় হেঁটে যাওয়া, মাত্র ৪ কিলো! কিন্তু একদম গহীন জঙ্গল, সুনসান নীরবতা, ভাঙা পাহাড়ি রাস্তা, যেখানে আছে পথ হারিয়ে ফেলার সম্ভাবনাও! সময় লাগবে ১:৩০-২ ঘণ্টা।\nতাই এখন হেঁটে যাবেন নাকি জীপ রিজার্ভ করে যাবেন, সেই সিদ্ধান্ত আপনাকেই নিতে হবে।\nডানে সেই পথের শুরু। ছবিঃ লেখক\nঘুম ভেঙে গেল ভোর ৫টায়। এলার্ম বাজার আগেই। মোটা কম্বলের মধ্যে থেকে বের হতে ইচ্ছে হচ্ছিল না কিছুতেই। অথচ ঢাকায় ফ্যানের বাতাসেও কাজ হচ্ছিল না গতকাল! আর এই লাভাতে দুই-দুইটি মোটা কম্বলের নিচ থেকে শরীর উঠতে চাইছে না!\nতবুও উঠলাম, যাই। যদি দেখা যায় সাধের কাঞ্চনজঙ্ঘা! তবে এই মেঘে ঢাকা সময়ে রিশপ আসাটা সার্থক হবে। কষ্ট করে হলেও শীতের উষ্ণ আর আরামের বিছানা ছেড়ে উঠে ফ্রেশ হয়ে ছোট ব্যাগে দরকারি খাবার, ব্রেকফাস্টের কেক, চকলেট, চুইংগাম, পানি নিয়ে গরম কাপড় আর টুপি পরে বের হলাম।\nবাইরে একেবারে সুনসান নীরবতা। একটি প্রাণীরও দেখা নেই কোথাও! এসব জায়গার মানুষরা এমনিতেও অনেক অনেক দেরীতে ঘুম থেকে জাগে শীতের জন্য। পথে কয়েকটি কুকুর তাদের ঘুম শেষে রোদের জন্য অপেক্ষা করছে গায়ে ওম মাখবে বলে। অদূরে জঙ্গলের ভেতর থেকে ভেসে আসছিল দুই একটি নাম না জানা পাখিদের গান। সূর্য দেব এখনো দেখা দেননি লাভার পাহাড়ি কোনো চূড়ায়। চারদিকে যেদিকেই চোখ ফেরাবেন পাহাড় আর পাহাড় যেন অভিবাদন জানাবে আপনাকে। সেই পাহাড়ের অদ্ভুত আকর্ষণেই পথ ধরেছিলাম আরও উঁচু পাহাড়ের পথে। রিশপের পানে।\nলাভার পথের শেষ। পথে\nকয়েক মিনিট যেতেই পিছনে অন্য কারো উপস্থিতি অনুভব করছিলাম। তাকিয়ে দেখি, সদ্য ঘুম থেকে উঠে আড়মোড়া ভাঙা দুটি কুকুর আমার পিছে পিছে হেঁটে চলেছে! উহ কী বিরক্তিকর! তাই স্বভাব বশতই বলে বসলাম-\n“যাহ, কুকুর, যাহ!”\nকিন্তু সেই কুকুর দুটি আর কোথাও যায় না, ঠিক আমার পিছু-পিছু হেঁটে চলেছে!\nএকবার ভাবুন তো, পথে যেতে যেতে যদি আপনাকে কোনো কুকুর অনবরত অনুসরণ করে সেটা কতটা বিরক্তির উদ্রেক করবে?\nবারবার করে পিছন ফিরে তাকাই আর সেই কুকুর দুটিকে বলি, “যাহ কুত্তা, যাহ!”\nএভাবে প্রায় ১৫ মিনিট হাঁটার পরে যেখানে রাস্তা শেষ হয়েছে, ঠিক শেষ নয়, রাস্তার এক জায়গায় গেট করে তালা লাগানো আছে, ওপাশে আর যাওয়া যাবে না, যে কোনো কারণেই হোক। তবুও যেতে উদ্যত হতেই কুকুর দুটি ঘেউ-ঘেউ করে উঠলো! এবারই প্রথম আমার মনে কেন যেন একটু খটকা লাগলো, ওদের ডাক শোনার পর থেকেই। কেন যেন ওই রাস্তা দিতে আর যেতে মন সায় দিচ্ছিল না! তবুও আর একটু এগোলাম। আর এগোতেই একজন স্থানীয় মানুষের দেখা পেলাম, যিনি পাহাড়ি ঝর্ণার প্রাকৃতিকভাবে আর আপন মনে বয়ে চলা পানির ধারাকে পাইপ দিয়ে অন্যদিকে নেবার ব্যবস্থা করছেন।\nলাভা। ছবিঃ লেখক\nতাকে আমার গন্ত্যব্য আর উদ্দেশ্য বলাতে, তিনি আবার উল্টো পথে যেতে বললেন। কারণ বনের যে জায়গা থেকে রিশপ যাবার পথ রয়েছে, সেটা ফেলে এসেছি! তিনি দিক নির্দেশনা দিলেন আর সাথে বারবার করে একটি পরামর্শ দিলেন, যে বনের ভেতর দিয়ে হেঁটে যেতে-যেতে কোনোভাবেই যেন ডানে বা বামে বাঁক না নেই! কারণ বামে বাঁক নিলে আবার নিচেই নেমে যেতে হবে। যেখান থেকে শুরু করেছি হাটা, আর ডানে বাঁক নিলে বনের ভেতরে পথ হারিয়ে যাবার প্রবল সম্ভাবনা! যেখানে একবার পথ হারালে পথ খুঁজে পাওয়া খুবই কঠিন! এমনকি বন্য জানোয়ারের শিকার হওয়াটাও অসম্ভব হবে না!\nতাই জঙ্গল ধরে হেঁটে হেঁটে যতক্ষণ পর্যন্ত কোনো রকমে একটা গাড়ি চলাচলের উপযোগী মাটির এবং পাথুরে রাস্তা না পাবো ততক্ষণ যেন জঙ্গলে সোজা এগোতে থাকি। আর সাথের কুকুর দুটিকে উদ্দেশ্য করে তিনি বললেন,\n“যা, রাস্তা দেখিয়ে নিয়ে যা, রিশপ পর্যন্ত!” (হিন্দিতে)\nআর আমাকে বললেন…\n“কুকুর দুটিকে সঙ্গে নিয়ে যান!” (হিন্দিতেই)\nমানে কী? কুকুর সঙ্গে নিয়ে কোথায় যাবো! মনে-মনে বললাম, মুখে আর প্রকাশ না করে। সেই স্থানীয় বাসিন্দার দেয়া পথের পরামর্শ অনুযায়ী সেভাবেই আবার পেছনে গিয়ে সঠিক জঙ্গলের পথে পাহাড়ে ওঠা শুরু করলাম! আর সেই গভীর কালো অন্ধকার জঙ্গলের পাহাড়ি পথের একটু যেতে না যেতেই বুঝলাম, কেন কুকুর দুটিকে সাথে নিয়ে যেতে বলেছে!\nকুয়াশা জড়ানো পাইন। ছবিঃ লেখক\nবেশী নয়, মাত্র এক বা দুই মিনিট জঙ্গলের ভেতরে যেতেই, ছোট-ছোট দুই তিনটি পথের রেখা দেখা গেল, মাথার সিঁথির মতো ক্ষীণ! আর সেখানে গিয়েই প্রথম ভুলটা করলাম! সেটা হলো, আমি মূল পথ রেখে অন্য পথে চলে যেতে চাইলাম! আর সাথে-সাথে কুকুর দুটি ঘেউ-ঘেউ করে উঠলো! ওদের এই আচরণ দেখে ভীষণ অবাক হলাম! একটি ঘেউ-ঘেউ করছে, আর একটি যে পথটি সঠিক, সেখানে দাঁড়িয়ে আছে!\nওদের এই অবস্থা দেখে আমি পুরনো পথে ফিরে এলাম! আর সাথে সাথে ওদের ডাকও বন্ধ হয়ে গেল! কী অদ্ভুত একটা ভালো লাগা আর মায়া জন্মে গেল যেন কুকুর দুটির প্রতি! নিমেষেই! আর এরপর থেকে একটি কুকুর আমার সামনে আর একটি আমার পিছনে চলছে! যেন আমাকে “গার্ড অফ অনার” দিয়ে নিয়ে যাচ্ছে সেই “পাহাড়ের স্বর্গ উদ্যান” রিশপের পথে।\nএভাবে আরও প্রায় ১৫ মিনিট জঙ্গলের লতা-পাতা-গাছের ডাল-পাহাড়ি গুল্ম, ঘাস, ঝুরো পাথর, পিচ্ছিল রাস্তা, পেরিয়ে গাড়ি চলাচলের উপযোগী সেই রাস্তাটা খুঁজে পেলাম, যেটা একটা প্রাচীন আর জরাজীর্ণ মন্দিরের বেদি ধরে উঠে গেছে! যেন একটা স্বস্তি পেলাম, জঙ্গল শেষ হয়ে যাবার।\nঘন অরণ্য। ছবিঃ লেখক\nকিন্তু হায়, কোথায় শেষ হলো সেই জঙ্গল? এ তো আরও ঘন, কালো আর অন্ধকার এবং আগের চেয়ে অনেক অনেক বেশী ভয়ংকর একটা পথ! আগের জঙ্গলে পা পিছলে গেলে, তবু কোনো না কোনো গাছের সাথে আটকে থাকা যেত, কিন্তু এ যে ভয়াবহ রাস্তা। এক পাশে খাড়া পাথুরে পাহাড়, যার গায়ে গায়ে শত বছরের শ্যাওলা ধরা পাইনের সারি, অন্যান্য বুনো গাছ-গাছালি, বুড়ো বট, শত বছরের পুরনো ঝুলে থাকা বটের লতা! আর অন্য পাশে পাহাড়ের খাঁদ! একবার পা পিছলে গেলে, কোনোদিন কেউ খুঁজেও পাবে না, জানবেই না যে এখানে কেউ পড়ে বা হারিয়ে গেছে! আর এই লতা-পাতার সাথে যদি থাকে কোনো সাপ ওর সাথে পেঁচিয়ে ছোবল দেয়! তবে কী করবো? বা যদি দেখা যায় লতার সাথে ঝুলে আছে কোনো সবুজ আর বিষাক্ত সাপ!\nউহ আর ভাবতে পারছি না! এই ভাবতে ভাবতেই ডান হাত চলে গেল, বাম হাতের বাহুতে, সাথে সাথে শরীরের সমস্ত রোমকুপগুলো জেগে উঠলো একসাথে! পেয়ে বাম হাতে শীতল কিছুর ছোঁয়া! ভয়ে মুষড়ে পড়ছি, তবুও একবার তাকিয়ে দেখার সাহস করে, ফিরে তাকালাম, বাম হাতের দিকে, দেখি কখন যেন আঁকড়ে ধরেছে একটা বিশাল জোঁক! উহু, কি যে কষ্টে পাথর দিয়ে ঘষে-ঘষে ওটাকে সরাতে হয়েছে, যে হাতের চামড়া পর্যন্ত ছিলে গেছে, পাথরের ঘষায়-ঘষায়!\nডানে-বামে দুটি পথ। ছবিঃ লেখক\nআবারো পথ চলা, এতদূর যেহেতু এসেছি, বাকিটুকু যাবই, যা হয় হোক। কিছুদূর যেতেই থেমে যেতে হলো, পাহাড়ি রাস্তা বন্ধ হয়ে গেছে এক বিশাল গাছ উপড়ে যাওয়ায়। এবার তবে কীভাবে যাই?\nকুকুর দুটোই পথ দেখাল আবার, কোনো রকম গাছের গুড়ির ভেতর থেকে একটি ওপাশে গিয়ে দাঁড়ালো, ওর দেখা দেখি আমিও সাহস করে গাছের গুড়ির ফাঁক দিয়ে চলে গেলাম অন্যপাশে। আবার তিনজনা একসাথে হয়ে পথ চলতে লাগলাম।\nএকবার কুকুর দুটোকে পরীক্ষা করার জন্য, এক কাজ করলাম। যেখানে আবার দুটি রাস্তা দুই দিকে চলে গেছে, আর দুই পাশের রাস্তাতেই দিক নির্দেশনা দেয়া আছে গাছের সাথে, রিশপ এদিকে, অ্যারো মার্ক করে। তো আমি রিশপের দিকে না গিয়ে অন্য রাস্তায় পথ ধরতেই আবার সেই দুই বন্ধু একই সাথে ডেকে উঠলো! ঠিক আগের মতো করেই! এবার পুরোপুরি নিশ্চিত হলাম যে ওরা আমাকে পথ দেখিয়েই নিয়ে যাচ্ছে রিশপের দিকে!\nরিশপবের প্রবেশ দ্বার। ছবিঃ লেখক\nকিছুদূর যেতেই আবার একটা আতঙ্ক ছুঁয়ে গেল, সবটুকু সত্ত্বা জুড়ে! শুনে কিছু একটা পড়ার শব্দ ঠিক আমার পিছনে! আসলে তেমন কিছুই না। গতকালের বৃষ্টিতে, গাছের পাতায় জমে থাকা বৃষ্টির ফোঁটা, বাতাসের ঝাপটায় এসে পড়েছে, নিচের শুকনো কোনো পাতায়! তাতেই এমন বিকট শব্দ হলো, যে ভয়ে প্রায় গা শিরশির করে উঠেছিল! এতই নীরব, নিস্তব্ধ আর সুনসান সেই জঙ্গল, নেওরাভ্যালী ন্যাশনাল ফরেস্ট!\nএরপর একটু হাঁটি আর পিছন ফিরে সেই কুকুর দুটিকে নিজেই ডাকি “কাম বয়েস!”\nআর হাসলাম নিজের সাথে নিজেই! প্রবোধ দিলাম নিজেই নিজেকে, মাথা চাপড়ে, যাদের একটু আগেই বলেছি- “যাহ কুত্তা, যা!” আর সেই ওদেরকেই কিনা বলছি “কাম বয়েস!”\nঘন অরণ্যর সেই দুই বন্ধু! ছবিঃ নিরুপায়ফি!\nএরপর আর ১০ মিনিট সেই পাহাড়ি জংলী পথ পেরোবার পরেই সামনে দেখতে পেলাম স্থানীয় দুই বাসিন্দা। যারা জংগলে যাচ্ছে তাদের জীবিকার সন্ধানে! তাদের কাছে জিজ্ঞাসা করতেই জানালো যে চলে এসেছি! সামনের বাঁকটি পেরোলেই, রিশপ।\nআসলেই তাই, ৫ বা ১০ মিনিট হাঁটার পরেই চলে এলাম ছবির মতো সাজানো, সুন্দর আর অদ্ভুত আকর্ষণের, অনেক অনেক স্বপ্ন, কল্পনায় রাঙানো, ভাবনায় হারানো রিশপে!\nযা দেখে মন থেকে বেরিয়ে এলো, এ যেন-\nতাই এই রোমাঞ্চকর, অ্যাডভেঞ্চারের সাথি হয়ে পাশে থেকে আর বন্ধু হয়ে পথ দেখানোর এই গল্পটির ও সেই বন্ধুদের জন্য গল্পটির নাম দিয়েছি….\n“যাহ, কুত্তা! কাম বয়েস..! বা ঘন অরণ্যে, দুই কুকুরের গল্প”


কম্পিউটারের সাধারণ কিছু কাজ! - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › টিপস এবং ট্রিক › কম্পিউটার টিপস › কম্পিউটারের সাধারণ কিছু কাজ! কম্পিউটারের সাধারণ কিছু কাজ!In কম্পিউটার টিপস - Aug 29 at 11:16am কম্পিউটারের সাধারণ কিছু বিষয় অনেক সময় বেশ কাজে দেয়। এমন কিছু সাধারণ কৌশল দেওয়া হলো, যা প্রয়োগ করলে কম্পিউটারের খুঁটিনাটি সমস্যা দূর হবে।\nকম্পিউটারের কন্ট্রোল প্যানেল চালু করে ইনস্টল থাকা প্রোগ্রামগুলো চেক করে নিন। যদি অনাকাঙ্ক্ষিত বা অব্যবহৃত সফটওয়্যার থাকে তাহলে সেটি মুছে ফেলাই উত্তম। [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Noyon Khan Posts 3386 Post Views 514 Related আরও দেখুন অন্যান্য ক্যাটাগরি নতুন কম্পিউটার/ল্যাপটপ কেনার পর যে ৫টি কাজ অবশ্যই করবেন! Fri at 9:52am 406 কম্পিউটারে ফেইসবুক নোটিফিকেশনের শব্দ বন্ধ করতে চাইলে Nov 16 at 3:43pm 297 পিডিএফ থেকে ডক করুন গুগল ড্রাইভ দিয়ে Nov 07 at 5:23pm 295 কম্পিউটার চলছে কিন্তু পর্দায় আলো নেই? Nov 03 at 12:00am 521 ফিরিয়ে আনুন নষ্ট ডকুমেন্ট ফাইল! Oct 30 at 12:14pm 492 পিসির নানাবিধ সমস্যা ও তার সহজ সমাধান (পর্ব-৪) Oct 22 at 6:12pm 498 কম্পিউটার সমস্যায় বিশেষজ্ঞের কাছে কিভাবে সমস্যা তুলে ধরবেন!! Oct 18 at 11:55am 353 মাউস নড়লেও সচল থাকবে স্লিপ মুড Oct 17 at 7:25am 255 পাঠকের মন্তব্য (0)Please login To write comment


ঢাকার প্রতিভা ও বুদ্ধদেব | The Business Standard\n26 September, 2021, 12:45 pm\nLast modified: 26 September, 2021, 05:03 pm\nপৃথিবীর সবচেয়ে কম নিরাপদ শহরের মধ্যে ঢাকা ৭ম\nঢাকার প্রথম কলের গাড়ি এবং নওয়াবের বন্ধু\n‘একবার এক ফুটফুটে জ্যোৎস্নারাতে আমি যেন ঠিক দেখতে পেয়েছিলাম, এক ফাঁক কাদা মূর্তি মাঠের মধ্যে ছুটোছুটি করছে। তখন আমার ভাবতে খুব ভালো লেগেছিল যে, আমি পরীর নাচ দেখতে পেলুম।’\nস্ত্রী প্রতিভা বসুর সঙ্গে কবি বুদ্ধদেব বসু। ছবি: সংগৃহীত\n'ঢাকার বুদ্ধদেব বসু' লিখে বুদ্ধদেব বসুর ঢাকা নিয়ে লেখা অনেকটা সহজ করে দিয়েছেন সৈয়দ আবুল মকসুদ। আর 'অস্তাচলের ধারে পৌঁছে পূর্বাচলের দিকে ফিরে তাকিয়ে স্মৃতিগ্রন্থ জীবনের জলছবিতে প্রতিভা বসু নিজেই তাঁর ঢাকা কেমন, জানিয়ে গেছেন। বুদ্ধদেব বসুর আমার ছেলেবেলা ও আমার যৌবন-এর একটি উল্লেখযোগ্য অংশে ঢাকা চিত্রায়িত হয়েছে।\nবুদ্ধদেব বসু যখন পুরানা পল্টনে আসেন, 'পাড়াটা তখন সবে গড়ে উঠেছে; শহরের এক প্রান্তে ফাঁকা মাঠের মধ্যে দু-একখানা বাড়ি: পাকা রাস্তা নেই, ইলেকট্রিসিটি নেই, সেই বড়ো রাস্তার মোড়ে একমাত্র জলের কল। ডাকবাংলোর পর থেকে রাস্তাতেও আলো ছিল না। অসুবিধা যত দূর হতে হয়- প্রথম কয়েক দিন খুব বিশ্রী লাগল; মনে হলো সভ্যতার এলাকার বাইরে নির্বাসিত হয়েছি।'\nকিন্তু এই নির্বাসনের সময়টা দীর্ঘকালীন হয়। আমার ছেলেবেলাতে বুদ্ধদেব বসু আরও লিখেছেন : 'দেখতে দেখতে আমার চোখের উপর মস্ত মস্ত বাড়ি উঠে পাড়া ভরে গেল। কত গ্রীষ্মের দুপুর ছাদ পেটানো গানের একঘেয়ে সুরে উদাস হয়ে উঠল, পাকা রাস্তা তৈরি হলো, ইলেকট্রিসিটিতে আলো হয়ে গেল চারদিক, দশ গজ পরপর বসল জলের কল। শেষ পর্যন্ত পুরানা পল্টন ভদ্র হয়ে উঠল, ভদ্রলোকের বসবাসের যোগ্য হয়ে উঠল। সবাই আমরা আরামের নিঃশ্বাস ছাড়লুম।'\nপুরানা পল্টনের বাড়িটাতে তিনি ছয় বছর কাটিয়েছেন-'সমস্ত কলেজ জীবন, সাহিত্য জীবনের প্রথম পর্যায়, যৌবনের উন্মেষ থেকে বিকাশ পর্যন্ত। এ সময়টা আত্মপ্রকাশের না হলেও আত্মপ্রস্তুতির দিক থেকে জীবনের সবচেয়ে প্রধান অংশ।' পুরানা পল্টন বদলে যাওয়ার পর তাঁর মনে হয়েছে, আগেকার সেসব দিনই ভালো ছিল- যখন ঘোড়ার গাড়ি থামত বড় রাস্তার মোড়ে আর জলকাদা ডিঙিয়ে বাড়ি পৌঁছাতে হতো এবং বন্ধুৃরা সাইকেল ঘাড়ে করে একহাটু কাঁদা ভেঙে বুদ্ধদেবদের টিনের ঘরে পৌঁছাতেন- 'তখন কৃষ্ণপক্ষের অন্ধকারে তারার আলোয় পথ দেখে মাঠ পেরিয়ে আমি বাড়ি ফিরতুম, আর শুক্লপক্ষের আকাশ ভরে আলোর বান ডাকতো তেমন জ্যোৎস্না আর দেখি না।'\nআর একটি জোৎস্নার বর্ণনা তিনি দিয়েছেন: 'একবার এক ফুটফুটে জ্যোৎস্নারাতে আমি যেন ঠিক দেখতে পেয়েছিলাম, এক ফাঁক কাদা মূর্তি মাঠের মধ্যে ছুটোছুটি করছে। তখন আমার ভাবতে খুব ভালো লেগেছিল যে, আমি পরীর নাচ দেখতে পেলুম।'\nসৈয়দ আবুল মকসুদ দেখিয়েছেন ঢাকা কিংবা পূর্ববঙ্গ বুদ্ধদেব বসুকে খুব টেনেছে মনে করার কারণ নেই। ১৯৩১ সালে ঢাকা ছেড়ে চিরদিনের জন্যই কলকাতায় পাড়ি দেন। সেই যে প্রতিভা বসু, সে যুগের রানু সোম, দিলীপ কুমার রায় এবং কাজী নজরুলের গানের শিষ্য রানু, ঢাকায় থাকতে তাঁর সাথেও বুদ্ধদেবের দেখা হয়েছিল মাত্র একবারই। দিলীপ কুমার রায়ই রানুকে বলেছিলেন, 'দুর্দান্ত ছেলে', আলাপ করিয়ে দেবেন। রানু জানতেন, পুরানা পল্টনে টিনের ঘরে বুদ্ধদেব বসু থাকেন, সেখানে জমজমাট আড্ডায় অংশ নেন মন্মথ ঘোষ, অনিল ভট্টাচার্য, অজিত দত্ত, সুকুমার বসু প্রমুখ- 'এই বিশেষ দলটি ঢাকার যুবক যুবতীদের কাছে আলোচনার বিষয়। একখানা হাত কবিতাটি লিখে বুদ্ধদেব আমাদের মনে অনেক রোমাঞ্চ যুগিয়েছেন, রমাকে আমন্ত্রণের পত্র পড়ে সকলেরই রমা হবার সাধ হয়েছে।'\nবুদ্ধদেব বসু ১৯৩১-এর পর এবং ১৯৪৭-এর আগে দুবার এবং ১৯৪৭-এর পর মাত্র একবার ১৯৫০ সালে দুই দিনের জন্য ঢাকায় এসেছিলেন। স্বাধীন বাংলাদেশেও আসেননি।\nবুদ্ধদেব বসু কলেজিয়েট স্কুলে ক্লাস সেভেন থেকে টেন পর্যন্ত পড়েছেন। আমার ছেলেবেলাতে স্কুলটিকে নিয়ে গর্ব করেছেন- 'কলকাতা বিশ্ববিদ্যালয় আমলে থেকেই মর্যাদাবান। দাঁড়িয়ে আছে ঢাকার প্রধান নাগরিক অঞ্চলে সগৌরবে, গোল মোটা রোমক থামওলা উন্নত শির অট্টালিকা-পূর্বযুগে এটাই ছিল ঢাকা কলেজ। ভূগোল, বিজ্ঞান, মেকানিকস, ড্রইং শেখাবার জন্য আলাদা ঘর, চমৎকার জিমনেসিয়াম, কাঠের কাজ শেখাবার জন্য একটা টিনে ছাওয়া লম্বা শেড। মাঝে মাঝে ঘর বদল করতে হয় কলেজের ছাত্রদের মতো, আমি আমরা খুবই গর্বিত রোধ করি।' স্কুলজীবনে তাঁর স্মরণীয় স্মৃতি রবীন্দ্রনাথ দর্শন, ঢাকা বিশ্ববিদ্যালয়ের আমন্ত্রণে রবীন্দ্রনাথ ঢাকা এসেছিলেন। মেট্রিকুলেশনের পর তিনি কলেজিয়েট স্কুলের ঠিক পেছনে 'ধবলবর্ণ' জগন্নাথ কলেজে আইন পড়েছেন।\nবৃত্তি পেয়ে ঢাকা বিশ্ববিদ্যালয়ে ভর্তি হয়েছেন। বুদ্ধদেব ওয়ারীতেও থেকেছেন। কিন্তু পল্টন নিয়ে লিখেছেন, 'আজ যদি কেউ আমাকে জিজ্ঞেস করে পৃথিবীতে সবচেয়ে সুন্দর কোন জায়গা। আমি অনায়াসে উত্তর দিই: পুরানা পল্টন।' পল্টন নিয়ে তাঁর একটি মজার কবিতার দুটি লাইন :\nআমি আছি বেজায় সুখে আমাদের এই পল্টনে\nএমন পাড়া কেউ পাবে না বার্লিনে কি লন্ডনে।\nবুদ্ধদেব বসু ও প্রতিভা বসু। ছবি: সংগৃহীত\n১৯২৮ সালে বুদ্ধদেব বসু ঢাকা বিশ্ববিদ্যালয়ের ছাত্র ছিলেন। স্মৃতিময় রমনা এবং বিশ্ববিদ্যালয় চত্বর তিনি গদ্যে ও কবিতায় ধরে রেখেছেন। ৪৩ বছর পর তিনি শুনলেন- 'আর আজ শুনছি বিধ্বস্ত সেই বিদ্যাপীঠ। তখন ঢাকা বিশ্ববিদ্যালয়ে চলছে পাকিস্তানি সেনাবাহিনীর নারকীয় হত্যাযজ্ঞ। বুদ্ধদেব বসু ১৯৭১-এ লিখছেন 'ঢাকা বিশ্ববিদ্যালয় ১৯২৮'।\nআর আজ শুনছি সে সব রাস্তায় সাঁজোয়া বাহিনী\nআর বন্দুক আর ধ্বংস আর উন্মত্ততা গুঁড়িয়ে\nযায় হাজার হাজার ভবিষ্যৎ, আগুন জ্বলে\nরক্ত রঙা প্রচণ্ড।\nসত্যি? একি সত্যি হতে পারে?\nলম্বা করিডোর গম্ভীর, ঠান্ডা স্নিগ্ধ বইয়ের\nগন্ধে ভরা লাইব্রেরি, কমনরুম শব্দমুখর\nফেনিল। ক্লাসে বসে কখনো আসেনি ঝিমুনি\nকখনো কোনো সহপাঠিনীর চোখ চঞ্চল, আর\nকখনো এক বিশাল স্তব্ধতার ফাঁকে ফাঁকে\nকর্ডেলিয়ার অতি কোমল কণ্ঠস্বর চুইয়ে পড়ে।...\nআর আজ শুনছি বিধ্বস্ত সেই বিদ্যাপীঠ। সব\nমিনার লুটিয়ে পড়ল মাটিতে, সব বই ভষ্মীভূত হয়তো,\nপ্রান্তর গুলি কবরের মতো হা করে আছে-\nযৌবন আর স্বাধীন মন আর সুন্দর মহান প্রাচীনতাকে\nগ্রাস করার জন্য।\nউনিশ বছর বয়সের সে সময় তাঁর কানে কানে বলে যায় 'অতীত কখনো লুপ্ত হবে না।'\nবুদ্ধদেব বসুর সেই ঢাকা বিশ্ববিদ্যালয় জীবনে আধুনিকতার আন্দোলনের তিনিই ছিলেন প্রধান গুরু। বয়স তখন উনিশ-কুড়ি-একুশ। ঢাকা বিশ্ববিদ্যালয়েরই অশোক মিত্র (১৯১৭-১৯৯৯) বিখ্যাত ভারতীয় অর্থনীতিবিদ বুদ্ধদেব বসুকে যেমন দেখেছেন :\n'যত দিন ঢাকা ছিলাম, বুদ্ধদেব বিভোরতায়ই কেটেছে। উপরে যা বলেছি ঢাকা এবং বুদ্ধদেব উন্মাদনা, আমার স্মৃতিতে দুটো তাই একীভূত (এর আগের অনুচ্ছেদগুলোতে বুদ্ধদেব ও ঢাকা সম্পর্কে ঢের বন্দনা করেছেন তিনি তাঁর আপিলা-চাপিলা গ্রন্থে)। ভালো করে যখন জ্ঞান হলো, প্রগতি তত দিনে বন্ধ হয়ে গেছে। কিন্তু উজ্জ্বলতার রেশটুকু পড়ে আছে ঢাকা শহরে। বিশ্ববিদ্যালয়ে প্রবিষ্ট হলাম সাহিত্যের বিশ্লেষণশৈলী শেখাতেন মন্মথ ঘোষ, অনলেন্দু বসু, ধনবিজ্ঞানকে প্রায় সাহিত্য করে নিয়ে বোঝাতেন পরিমল রায়। খুব ঘরোয়া পরিবেশ ছিল ঢাকা বিশ্ববিদ্যালয়, মাস্টারমশাইয়ের সাথে সামাজিক সম্পর্কের এক অর্থে অদ্ভুত নিবিড়তা, সুতরাং ক্লাসের বাইরে সকাল-সন্ধ্যার ছুটির দিনজুড়ে আমাদের সম্মিলিত সাহিত্যলোচনা, যে আলোচনার অনেকটা জুড়ে বুদ্ধদেব বসু।'\nনিজের কথা বুদ্ধদেব লিখলেন, 'ঢাকা বিশ্ববিদ্যালয় যখন ভর্তি হলাম, তখন থেকে আমার মধ্যে যেন নতুন জীবন এল।' তাঁদের প্রায় সম্পূর্ণ দলটি তখন বিশ্ববিদ্যালয়ের ছাত্র এবং দুজন ছাড়া সকলে জগন্নাথ হলের সাথে সংযুক্ত। তাঁরা তখন হাতে লেখা প্রগতি বের করতেন। বুদ্ধদেবের আইএ পরীক্ষায় বৃত্তি নিশ্চিত হয়ে যাওয়ার পর সিদ্ধান্ত হলো ছাপার হরফে প্রগতি বের হবে। ১০ টাকা করে ১০ জনের ১০০ টাকা চাঁদায় টায়েটুয়ে পত্রিকা বের করা সম্ভব- এত দিন বুদ্ধদেবের চাঁদা নিয়েই আশঙ্কা ছিল, কিন্তু বৃত্তি সে আশঙ্কা ঝেড়ে ফেলে দিল। 'দারুণ উত্তেজনা, জল্পনা, আলোচনা, কিছুদিনের পরম সুখকর পরিশ্রমের পর শেষটায় একদিন, আষাঢ়ের এক শুভদিনে পীত মলাটে ঊর্ধ্বমুখী নারীমুণ্ডের ছবি যুক্ত হয়ে সত্যি সত্যি একদিন ছাপার অক্ষরে প্রগতি বেরুলো।'\nপ্রগতির প্রকাশ আর ঢাকা বিশ্ববিদ্যালয়ে ইংরেজি বিভাগের ছাত্র হয়ে বুদ্ধদেব বসুর আত্মপ্রকাশ দুই-ই ঘটল একই সময়ে, একই মাসে-'আশ্চর্যরকম পরিপূর্ণ' হয়ে উঠল তাঁর জীবন। প্রগতির প্রথম সংখ্যার পরই ১০ জন উদারদাতা ছিটকে পড়লেন, রয়ে পেলেন কেবল দুজন। একসময় প্রগতি বের করার শখ মিটে গেল, মধ্যপথে প্রগতির গতি থেমে গেল। তত দিনে জীবনের চাকা মনের ওপর দাগ কাটতে শুরু করেছে।\nঠিক শতবর্ষ আগে প্রাণচাঞ্চল্যে ভরা রানু সোমদের বনগ্রামের বাড়িটাকে যদি ঢাকা শহরের কেন্দ্র বিবেচনা করা যায় (সে বাড়িতে বৈজ্ঞানিক সত্যেন বসু যেমন গিয়েছেন, তেমনি তারুণ্য ডগমগ গানের কবি কাজী নজরুল ইসলামও নিত্য হাজিরা দিতেন, দিলীপ কুমার রায়ও; তাহলে এ বাড়িতে সংস্কৃতির কেন্দ্র তো বলা যায়ই), তাহলে সেখান থেকে পাঁচ মাইল দূরে মণিপুর ফার্মের চাকুরে ছিলেন রানুর বাবা আশুতোষ সোম। ঢাকাবাসী যাদের এখন বয়স ষাটের কোঠায়, ফার্মগেটের উত্তর থেকে তেজগাঁও এয়ারপোর্ট পর্যন্ত বিস্তৃত মণিপুর ফার্ম তারাও দেখেছেন। তখনকার দু-একটি ছবি নেহায়েতই বালিকা রানুর (রানুর জন্ম ১৫ মার্চ ১৯১৫; শতবর্ষ আগে ঢাকা বিশ্ববিদ্যালয় সৃষ্টির বছর তিনি ছয় ছুঁয়েছেন) স্মৃতিতে আটকে আছে: একটা হচ্ছে বুকের ওপর উঠিয়ে মণিপুরী শাড়ি পরা আর গলাবন্ধ পুরাহাত ব্লাউজ গায়ে একটি মেয়ে সকালবেলা এসে বাশের চোংয়ে মেপে মেপে আমাদের বাড়িতে দুধ দিচ্ছে; আর একটা হচ্ছে সারেং পানি নামের এক অফিসারের বাড়িতে জাল দিয়ে ঘেরা দারুচিনিগাছের ছাল বড় বড় ছেলেরা চুরি করে আনছে এবং রানুকেও দিচ্ছে। ইংরেজ সাহেবরা নিশ্চয়ই তাদের খামারে কাজ করার জন্য মণিপুর থেকে শ্রমিক এখানে নিয়ে এসেছে। বালিকা রানুর পরিণত বয়সের বর্ণনায় ঢাকার যে দৃশ্য পেয়েছি, এমনটা আর কারও লেখাতে আসেনি।\nজাতীয় কবি কাজী নজরুল ইসলামের পাশে মগ্ন ছাত্রী প্রতিভা বসু। ছবি: সংগৃহীত\nরানুর জন্মও ঢাকার কাছাকাছি, বিক্রমপুরের হাসাড়া গ্রামে। তাঁর জন্মের পরপরই যখন তাঁর মা সরযুবালা মৃত্যুর ক্ষণ গুনছেন, স্বনামধন্য শ্রীশ কবিরাজ তখন গণিকালয়ে মৌজ করছেন, সেকালে বিশিষ্টজনদের অনেকটা সময় গণিকালয়েই কাটত। বিভিন্ন ঘাটে নৌকা ভিড়িয়ে কবিরাজকে খুঁজে বের করে আনা হলেও সদ্য সন্তান জন্ম দেওয়া নারীকে বাঁচানো যায়নি। ঢাকায় আমাদের সেই বাড়িটা সুন্দর ছিল। একতলা বাড়ি চার-পাঁচটা ঘরবারান্দা বাগান। বাগান মানে অনেকটা জমি, আমগাছ আছে, কাঁঠালগাছ আছে, লিচুগাছ আছে। আমি আর বাবা সামনের দিকে বাগান করেছিলাম, পিছনের দিকে মা খেত করেছিল।\nরানু তাঁর মামাকে নিয়ে একটি দুর্দান্ত গল্প শুনিয়েছেন: তিনি তখন ঢাকা বিশ্ববিদ্যালয়ের ছাত্র। তাঁর এক প্রাণের বন্ধু জানতে পেরেছেন পরীক্ষক টার্নার সাহেবের কাছে তিনি ফেল করেছেন। তখন ঢাকা ও জগন্নাথ কলেজের বিশিষ্ট শিক্ষকেরা ঢাকা বিশ্ববিদ্যালয়েও পড়াতেন। বন্ধুকে উদ্ধার করার জন্য তাঁর নাম, নম্বর নিয়ে টার্নার সাহেব বিশাল দোতলা বাড়ির কোন রুমে পরীক্ষার খাতা দেখেন, সব জেনে 'অধিক রাত্রে পাইপ বেয়ে দোতলায় উঠে যান, শিক ছাড়া জানালা দিয়ে ঘরের মধ্যে ঢুকে টর্চ দিয়ে খুঁজে খুঁজে খাতার বান্ডিল বের করে নম্বর মিলিয়ে ফেল করা নম্বরকে পাস নম্বর করে রেখে আসেন। বন্ধু পাস করে যায়। এফ সি টার্নার ঢাকা বিশ্ববিদ্যালয়ের লাইব্রেরিয়ানের দায়িত্ব পালন করেছেন। বিখ্যাত যত গানের ওস্তাদদের প্রিয় ছাত্রী রানু সোমকে হিম মাস্টার্স ভয়েসের জন্য গান রেকর্ড করতে কলকাতা যেতে হয়নি। টিকাটুলিতে সুশুংয়ের রাজার বাড়িতে রেকর্ডিংয়ের যন্ত্রপাতি ফিট করা হয়েছিল, মাইকহীন সেই দিনগুলোতে (ধুতরা ফুলের মতো দেখতে মস্ত বড় এক চুঙ্গির ভেতর মুখ দিয়ে গান গাইতে হতো) তিনি তিনটি গান রেকর্ড করেছিলেন।\n'ঢাকা বিশ্ববিদ্যালয়ের প্রথম ছাত্রী বিপ্লবী লীলা নাগ ঢাকায় মেয়েদের জন্য স্কুল খুলেছেন, লাঠিখেলা, ছোরাখেলার আখড়া করেছেন, অনাথ নারীদের জন্য সমিতি বানিয়েছেন। একদিন সেই লীলাদি গাড়ি করে এসে আমাদের বাড়ির দরজায় থামলেন'- তিনি রানুক নিতে এসেছেন। এটা ছিল তাঁর জন্য কল্পনাতীত সৌভাগ্য, রানু তাঁর গাড়িতে গিয়ে উঠলেন। চট্টগ্রাম অস্ত্রাগার লুণ্ঠন মামলায় যাঁদের ফাঁসি হয়েছে, তা রদ করতে মামলা চালানোর জন্য গান শুনিয়ে টাকা তোলার দায়িত্ব লীলা নাগ নিয়েছেন। রানুকে নিয়ে নবাবদের কোনো মঞ্জিলে মেঝেতে পাতা মখমলের গদিতে বসানো হলো। তিনি তাঁর সাথে আনা হারমোনিয়াম বাজিয়ে একটার পর একটা গান গেয়ে ঘেমে উঠলেন। চোখ মুছে গান শুনতে শুনতে বেগমসাহেবা একসময় চোখ খুলে বললেন, 'কেয়াবাৎ কেয়াবাৎ'। তিনি লীনা নাগকে কত টাকা দিয়েছিলেন, তা রানুর জানার কথা নয়, তবে উপঢৌকন হিসেবে ঝুড়িভর্তি আম ও লিচু যে দিয়েছেন, তার ভাগ তিনি পেয়েছেন।\nঠুংরিতে বিশেষ পারদর্শী প্রতিবেশী ওস্তাদ মেহেদী হাসানের কথা তিনি লিখেছেন- 'সংগীতে শিল্পের এমন একটি স্তরে তিনি বিরাজ করতেন, সেখানে অর্থবিত্ত তাকে ছুঁতে পারত না। মেহেদীরাঙা দাড়ির ফাঁকে তার হাসিটি সব সময়েই অমলিন। আমাকে গান শেখানোটা বোধ হয় তিনি ধর্মজ্ঞান করতেন। যখনই সময় পেতেন হাজির এসে, বারান্দায় দাঁড়িয়ে মিষ্টি করে ডাকতেন "খোকিই" (রবীন্দ্রনাথের সেই কাবুলিওয়ালার খুকি ডাকের মতনই)।'\nবলধার জমিদার বাড়ির কথা তিনি যা শুনেছেন, তাই উপস্থাপন করলেন- 'জমিদারকে কেউ চর্মচক্ষে দেখেনি, জেলখানার মতো উঁচু প্রাচীর ডিঙিয়ে ভেতরে কী হচ্ছে, তা দেখার সুযোগ তো নেই- তবুও সবাই জানে, জমিদার বাড়ির ভেতরেই দেহোপজীবীনীদের জন্য আলাদা আলাদা কটেজ করে দিয়েছেন তিনি। মাইনে দিয়ে রাখেন, যেদিন যার কাছে খুশি তার কাছে যান। বাড়ির ভেতরে নন্দন কাননের মতো কানন করেছেন, মধ্যে মধ্যে সেই কাননে উৎসবের বাজনা শোনা যায়, আলোর রোশনাই দেয়াল টপকিয়ে রাস্তায় নামে।' একদিন সত্যিই ওস্তাদ ভোলানাথ মহারাজের অনুরোধে আশুতোষ সোম রানুকে নিয়ে সেই রাজবাড়িতে গেলেন। রানু সাদামাটা চেহারার জমিদার নরেন্দ্রনারায়ণ চৌধুরী ও তাঁর স্ত্রীকে গান শোনালেন, অংশ নিলেন মিষ্টান্নের বিশাল ভোজে।\nনজরুল সেদিন তাঁদের বাড়িতে এলেন, তাঁকে দেখে বাড়ির পরিচারিকা বলে ওঠে- 'ও মা! এ যে একেবারে কালো কৃষ্ণ গো', রানুর পিসিমা নজরুলকে বরাবরই কালো কৃষ্ণ বলে ডাকতেন।\nএকবার রানুদের বাড়িতে গান আর আবৃত্তির আসর ভাঙতে একটু দেরিই হলো। সবাই চলে গেলে গৃহকর্ত্রী সরযুবালা সোম নজরুলকে খেতে দিলেন। তাতে রাত দশটা বেজে গেল। রানুর বাবা সাইকেলে চড়ে নজরুলের জন্য একটি ঘোড়ার গাড়ি ডেকে আনবেন ঠিক করলেন। নজরুল বললেন, তাই হয় নাকি, তার তো আর রানুর মতো ভূতের ভয় নেই যে নির্জন রাস্তায় এগোতে পারবেন না।\nগানের সুর কণ্ঠে নিয়ে নজরুল বেরিয়ে গেলেন, কিন্তু সরযুবালার মনে আশঙ্কা- পাড়ার গুন্ডাপান্ডা ছেলেগুলো তাঁদের বাড়িটা দেখে গেছে এবং সারা দিন সলাপরামর্শ করেছে। নজরুল তাঁদের বাড়ি থেকে বেরোতেই পাশের এক বাড়ি থেকে কটা ছেলে বেরোল, তার আশঙ্কা নজরুলের একট ক্ষতি তারা করবেই।\nবনগ্রামের মোড় পেরিয়ে সম্ভবত ঠাটারিবাজার মোড়ে পৌঁছাতেই সাত-আটজন যুবক লাঠি দিয়ে পেছন থেকে সজোরে আঘাত করতে করতে বলে, 'দিলীপ রায়ের টাক মাথাটা ফাটাতে পারিনি, এবার তোর বাবরিচুলের মাথাটা আর আস্ত রাখব না।'\nনজরুল মার খেয়েছে, কিন্তু একাই লড়েছেন। যে লাঠি তাঁকে আঘাত করেছে, সে লাঠি হাতে নিয়েই এ সময় আশুতোষ সোম দৌড়ে এসে তাঁকে জড়িয়ে ধরে বললেন, 'কোথায় যাচ্ছেন? আমার সাথে চলুন।'\nএ অবস্থায় নজরুল হেসেই তাঁকে বললেন, 'আপনার বাড়ি যাই বলে ওরা আমাকে মেরেছে, রানুকে নিয়ে অনেক কুৎসিত কথা বলেছে, এখন যদি আবার ওখানে যাই, এই শূকর সন্তানগুলো তো বাড়িতে আগুন ধরিয়ে দেবে। আপনি কেন এলেন? কী সাহসে এলেন? ওরা কোথায় লুকিয়ে আছে ঠিক নেই, আপনাকে খুন করে ফেলবে ওরা। আমি ওদের সঙ্গে বুঝতে পারব, আপনি পারবেন না।'\nতাঁর ইচ্ছের বিরুদ্ধেই বনগ্রামের সেই বাসায় এনে বিছানায় শুইয়ে দিলেন। 'মা লণ্ঠন কাছে নিয়ে কোথাও জখম হয়েছে কি না, দেখার জন্য ঝুঁকে পড়েই শিহরিত হলেন। হাতে, পায়ে, মাথায়, পিঠে সর্বত্র গভীর আঘাতের চিহ্ন মোটা হয়ে রক্ত জমে ফুলে উঠেছে। কী করে যে আমরা সে রাতটা কাটিয়েছিলাম, আমরাই জানি। মা ওকে একা হোমিওপ্যাথি ওষুধ খাইয়ে দিলেন, আমাদের পরিচালিকা পুনার মা, যে ওকে কালো কৃষ্ণ বলেছিল, সে চোখ মুছতে মুছতে সমস্ত আহত জায়গায় নারকেল তেল দিয়ে ভিজিয়ে দিল। মা বাতাস করতে লাগলেন, আমি আর বাবা প্রায় অচেতনের মতো মেঝেতে বসে রইলাম। হাসিঠাট্টা করে নজরুল তাদের মন হালকা করার অনেক চেষ্টা করেছেন, কিন্তু তা যে কেবল রানুর অশ্রুপাতেরই প্ররোচনা দিয়েছে।'\nঢাকার মঞ্চে নাটক করেছেন রানু সোম। ঐতিহ্য ভেঙে নারী চরিত্রে নারীকেই অভিনয়ে নামিয়েছেন। নিজে তো আছেনই। রক্ষণশীল গোষ্ঠী ভীষণ চটে গিয়ে গালমন্দ শুরু করল। কুৎসা রটনা চলল সমানে। জীবনের জলছবিতে সেকালে রানু, পরবর্তীকালে বুদ্ধদেব বসুর স্ত্রী প্রতিভা বসু লিখলেন :\n'কৌতূহলে ফেটে পড়ল শহরের লোক, আশাতিরিক্তভাবে সমস্ত টিকেট বিক্রি হয়ে গেল। তারপর দুরু দুরু বক্ষে স্ত্রী-পুরুষে মিলে নাটক করার প্রথম সোপানটি অতিক্রম করলাম আমরা।' নিন্দার বাণ ডাকল রানু সোমের নামে। কলকাতায় যেমন একটা কেচ্ছার কাগজ বেরোত শনিবারের চিঠি, ঢাকায়ও একটা কাগজ বেরোত, যার নাম রবিবারের লাঠি। সেই রবিবারের লাঠির পাতায় পাতায় রানু সোম কত দুশ্চরিত্র, তা বিবরণ বেরিয়ে রাতারাতি কাগজের কাটতি বেড়ে গেল তিন গুণ।\nবুদ্ধদেব বসু / প্রতিভা বসু / ঢাকা